'കേസെടുത്താൻ തനിക്ക് പുല്ല് ; വിട്ടയച്ചാൽ മൂന്ന് മണിക്കൂറിനകം 20 ലക്ഷം' ; ഓഫറുമായി പ്രതി - Samakalika Malayalam\n'കേസെടുത്താൻ തനിക്ക് പുല്ല് ; വിട്ടയച്ചാൽ മൂന്ന് മണിക്കൂറിനകം 20 ലക്ഷം' ; ഓഫറുമായി പ്രതി\nBy സമകാലിക മലയാളം ഡെസ്‌ക് | Published: 07th May 2019 08:08 AM |\nLast Updated: 07th May 2019 08:08 AM | A+A A- |\nകൊച്ചി: തന്നെ കേസെടുക്കാതെ വിട്ടയച്ചാൽ മൂന്ന് മണിക്കൂറിനകം 20 ലക്ഷം രൂപ നൽകാമെന്ന് എക്സൈസ് ഉദ്യോഗസ്ഥർക്ക് പ്രതിയുടെ വാഗ്ദാനം. ലഹരിമരുന്നുമായി കൊച്ചിയിൽ പിടിയിലായ കോഴിക്കോട് സ്വദേശി സവാദാണ് എക്സൈസ് ഉദ്യോഗസ്ഥർക്ക് ഈ ഓഫർ നൽകിയത്. കേസെടുത്താലും തനിക്കൊന്നുമില്ല. തനിക്ക് പിന്നില് വന്‍ശക്തികള് ഉണ്ടെന്നും കേസെടുത്താലും താന് രക്ഷപ്പെടുമെന്നും ഇയാള് പറഞ്ഞതായി എക്‌സൈസ് ഉദ്യോഗസ്ഥർ വ്യക്തമാക്കുന്നു.\nവിലകൂടിയ മയക്കുമരുന്നായ എംഡിഎംഎയുമായി ആലുവ റെയില്‍വേ സ്റ്റേഷനില്‍നിന്നാണ് ഇയാള് പിടിയിലാകുന്നത്. ബെംഗളൂരുവില്‍നിന്ന് മയക്കുമരുന്ന് നേരിട്ടെത്തിക്കുന്ന സംഘത്തിലെ പ്രധാന കണ്ണിയാണിയാള്. ആലുവ റെയില്‍വേ സ്റ്റേഷനില് നിന്ന് പിടികൂടുമ്പോഴും പ്രതിക്ക് യാതൊരു കൂസലുമുണ്ടായിരുന്നില്ല. സംഘങ്ങളുടെ വ്യാപ്തി വെച്ച് നോക്കുമ്പോള് ഇത്രയും തുകയൊക്കെ എത്തിക്കുക വലിയ കാര്യമൊന്നുമല്ല. കേസെടുത്താലും താന് നിസാരമായി രക്ഷപ്പെടുമെന്നും പ്രതി പറഞ്ഞു.\nനഗരത്തിലെ നിശാപാര്‍ട്ടികള്‍ക്ക് ലഹരി പകരാനായാണ് സവാദ് ലഹരി എത്തിച്ചതെന്ന് എക്സൈസ് ഉദ്യോഗസ്ഥർ പറഞ്ഞു. ഇയാള് ഏറെ നാളായി ആലുവ, കോതമംഗലം ഭാഗങ്ങളില് സ്ഥിരമായി 'ഡീലിങ്‌സ്' നടത്താറുണ്ട്. കഞ്ചാവ് പോലുള്ളവ വില്‍ക്കുന്നത് കണ്‍ട്രി ഫെല്ലോസ് മാത്രമാണെന്നും താന് വര്‍ഷങ്ങളായി സിന്തറ്റിക് ഡ്രഗുകള് മാത്രമാണ് വില്‍ക്കുന്നതെന്നും ഇയാള് പറഞ്ഞു. ഏറെക്കാലം വിദേശത്ത് ജോലിനോക്കിയിരുന്ന പ്രതി ആ ജോലി ഉപേക്ഷിച്ചാണ് മയക്കുമരുന്ന് ബിസിനസിലേക്ക് തിരിഞ്ഞതെന്ന് എക്സൈസ് ഉദ്യോഗസ്ഥർ പറഞ്ഞു.\nസവാദ് എംഡിഎംഎ എക്സൈസ് വാഗ്ദാനം.


ബട്ടർ പെപ്പർ ഗാർലിക് പ്രോൺസ് | Butter Pepper Garlic Prawns | Kochi\nഈ പ്രോൺ സുന്ദരികളുടെ മുൻപിൽ നിങ്ങൾ സുല്ലിടും!\nനീതാ നവീൻ February 09, 2019 11:19 AM IST\nബട്ടർ പെപ്പർ ഗാർലിക് പ്രോൺസ്\nവൈറ്റ് സോസിൽ മുങ്ങിത്തോർത്തി ധനുമാസച്ചന്ദ്രിക പോലെ വെളുത്തുമിനുങ്ങി സുന്ദരികളായ എട്ടു പ്രോൺ യുവതികൾ. അലങ്കാരവും പൊട്ടുകുത്തലുമെല്ലാം ഗാർലിക്, പെപ്പർ തരികൾ വക. വാലു നുള്ളിയിട്ടില്ലാത്ത പെടയ്ക്കണ ഈ പ്രോൺ യുവതികളെ വായിലിട്ടാലോ.... ! മൊരുമൊരാ മൊരിഞ്ഞ് നാവിൽ കുരുമുളകിന്റെ തരിപ്പുണർത്തി ജ്യൂസി ചീസി ബട്ടറിലിളകി...നമ്മുടെ ഹൃത്തടം വേദിയാക്കി നർത്തനമാടിയാണ് ആമാശയത്തിലേക്കുള്ള ആ പോക്ക്.\nബീഫ് വിന്താലു എങ്ങനെ കൊച്ചിക്കാരുടെ മനം കവർന്നു?\nകൊച്ചി പുല്ലേപ്പടി ബസ് സ്റ്റോപ്പിനു സമീപം ചിറ്റൂർ റോഡിലെ ‘നവ്‌രസ് ’ സീഫുഡ് റെസ്റ്റൊറന്റിലെ സ്റ്റാർ സ്റ്റാർട്ടറാണ് ബട്ടർ പെപ്പർ ഗാർലിക് പ്രോൺസ് എന്ന ഈ വിഭവം. ധാരാളം എരിവോ കേരളാ സ്പൈസസോ അടങ്ങിയിട്ടില്ലാത്തതിനാൽ കൊച്ചുകുട്ടികളും വിദേശികളും ഈ വിഭവം ഏറെ ചോദിച്ചെത്താറുണ്ടെന്ന് ഷെഫ് സാക്ഷ്യപ്പെടുത്തുന്നു.\nസീഫുഡ് സ്പെഷൽ ഇടമായതിനാൽ കസ്റ്റമേഴ്സ് കാണിച്ചു കൊടുക്കുന്ന മീനോ ചെമ്മീനോ അപ്പപ്പോൾ പാചകം ചെയ്തു കൊടുക്കുന്നതാണ് ഇവിടുത്തെ രീതി. തിരഞ്ഞെടുക്കുന്ന പ്രോൺ അഞ്ചുമിനിറ്റ് മാരിനേഷനു വയ്ക്കും.\nമാരിനേഷന് ഉപയോഗിക്കുന്നത് ഇവിടെത്തന്നെ ഷെഫ് തയാറാക്കുന്ന ജിഞ്ചർഗാർലിക് വിനിഗറാണ്. പിന്നീട് കോൺഫ്ലോറിൽ ചെറുതായി ഡസ്റ്റ് ചെയ്തെടുത്ത് സൺഫ്ലവർ ഓയിലിൽ പൊരിച്ചെടുക്കും. ചെറുതായി മൊരിഞ്ഞു വരുന്നതാണ് പാകം. ഡീപ് ഫ്രൈ ചെയ്യില്ല.\nസമാന്തരമായി വേറെ ബർണറിൽ വൈറ്റ് സോസ് തയാറാക്കും. ബട്ടർ ഉരുക്കി അതിൽ തീരെ പൊടിയായി ചോപ് ചെയ്ത സവാളയും ഇരട്ടി ഗാർലിക്കും വഴറ്റിയെടുക്കും. പിന്നീട് പ്രോൺ ചേർത്ത് പൊടിച്ചുവച്ച ബ്ലാക്ക് പെപ്പർ ഇടും.\nബട്ടറിൽ പോരാത്ത ഉപ്പ് ചേർത്ത് ഇളക്കിയ ശേഷം അമുൽ ക്രീം ചേർത്ത് ഗ്രേവിയാക്കും. ഗ്രേവി പ്രോണിൽ പിടിച്ച് കുറുകി വരാനായി ഒടുവിൽ കുറച്ച് കോൺഫ്ലോർ ചേർത്തിളക്കും. അടുപ്പിൽ നിന്ന് ഇറക്കുമ്പോഴേക്കും ഇളം ക്രീം നിറത്തിൽ പൊതിഞ്ഞനിലയിലായിരിക്കും പ്രോൺ സുന്ദരികൾ.\nവൈറ്റ് പ്രോൺ ആണ് ഈ വിഭവത്തിനു കൂടുതൽ ഉപയോഗിക്കാറുള്ളത്. കാബേജും ലെറ്റൂസും കുക്കുമ്പറും അടങ്ങിയ സാലഡ് ആണ് ഇതിന്റെ കോംബിനേഷൻ.


ഫുള് എ പ്ലസ് കുറഞ്ഞതിന്റെ പിന്നിലെ മറിമായം പുറത്ത് വരണം: സത്താര് പന്തലൂര് • Suprabhaatham\nJune 15, 2022 | 5:26 pm IST\nകോഴിക്കോട്: കഴിഞ്ഞ വര്‍ഷത്തെ അപേക്ഷിച്ച് ഈ വര്‍ഷം എസ്.എസ്.എസ്.എല്.സി പരീക്ഷയില് ഫുള് എ പ്ലസ് നേടിയവരുടെ എണ്ണം മൂന്നിലൊന്നായി ചുരുങ്ങിയതിനെതിരെ എസ്.കെ.എസ്.എസ്.എഫ് മുന് സംസ്ഥാന ജനറല് സെക്രട്ടറി സത്താര് പന്തലൂര് രംഗത്ത.് ഫെയ്‌സ്ബുക്ക് കുറിപ്പിലാണ് സത്താര് ഇതിനെതിരെ രംഗത്ത് വന്നത്. കഴിഞ്ഞ വര്‍ഷം 125509 വിദ്യാര്‍ത്ഥികളാണ് സംസ്ഥാനത്ത് ഫുള് എപ്ലസ് നേടിയത്. എന്നാല് ഈ വര്‍ഷം 44363 പേര് മാത്രമാണ് ഫുള് എപ്ലസ് നേടിയത്.\n81146 പേരുടെ കുറവാണ് കഴിഞ്ഞ വര്‍ഷത്തെ അപേക്ഷിച്ചിട്ടുള്ളത്. ഫുള് എ പ്ലസ് നേടിയവര്‍ക്ക് മുഴുവനും സര്‍ക്കാര്-എയ്ഡഡ് വിദ്യാലയങ്ങളില് സീറ്റില്ലെന്ന പരാതി കഴിഞ്ഞ വര്‍ഷം വ്യാപകമായി ഉയര്‍ന്നിരുന്നു. മുഴുവന് വിഷയത്തിലും എ പ്ലസ് നേടിയിട്ടും സീറ്റുകള് നല്‍കാന് കഴിയുന്നില്ലെന്ന വിദ്യാര്‍ത്ഥികളുടെ പരാതി സര്‍ക്കാറിനെ പ്രതിസന്ധിയിലാക്കുകയും ചെയ്തിരുന്നു. മലപ്പുറം ജില്ലയിലുള്‍പടെ മലബാറിലെ നിരവിധി ജില്ലകളില് വിദ്യാര്‍ത്ഥികള് സീറ്റുകള് ലഭിക്കാതെ പ്രയാസപ്പെടുകയും ചെയ്തു. ഈ സാഹചര്യം ഒഴിവാക്കാന് ഫുള് എ പ്ലസ് സര്‍ക്കാര് മനപ്പൂര്‍വം കുറച്ചതാണെന്ന ആരോപണം ഇപ്പോള് തന്നെ ഉയര്‍ന്നു കഴിഞ്ഞു. സത്താര് പന്തലൂരും ഈ ആരോപണം തന്നെയാണ് ഉന്നയിച്ചിരിക്കുന്നത്. കഴിഞ്ഞ വര്‍ഷം മുഴുവന് എ പ്ലസ് നേടിയവര് 125509. ഈ വര്‍ഷം 44363. ഇത് സ്വാഭാവിക മോ യാദൃശ്ചികമോ അല്ല. ഇതിലെ മറിമായം പുറത്ത് വരണം. ഒരു തലമുറയെ ഇങ്ങിനെ പരീക്ഷണ വസ്തുക്കളാക്കരുതെന്നും സത്താര് പറഞ്ഞു\nസത്താര് പന്തലൂരിന്റെ ഫെയ്‌സ്ബുക്ക് കുറിപ്പ്\nഎസ് എസ് എല് സി പരീക്ഷാഫലം വന്നു, വിജയികള്‍ക്ക് അഭിനന്ദനങ്ങള്.\nഎല്ലാ വിഷയത്തിലും ഏറ്റവും കൂടുതല് എ പ്ലസ് നേടിയത് മലപ്പുറം വിദ്യാഭ്യാസ ജില്ലയാണ്. ഏറ്റവും കൂടുതല് പേര് നാളെ മുതല് പ്ലസ് വണ് സീറ്റുകള്‍ക്ക് വേണ്ടി അലയേണ്ടതും മലപ്പുറത്ത് തന്നെ.\nകഴിഞ്ഞ വര്‍ഷം മുഴുവന് എ പ്ലസ് നേടിയവര് 125509. ഈ വര്‍ഷം 44363. ഇത് സ്വാഭാവിക മോ യാദൃശ്ചികമോ അല്ല. ഇതിലെ മറിമായം പുറത്ത് വരണം. ഒരു തലമുറയെ ഇങ്ങിനെ പരീക്ഷണ വസ്തുക്കളാക്കരുത്.


മുട്ടോളം മുടി ഉറപ്പ് നല്‍കും പച്ചമരുന്നുകള് | Herbs that prevent hair loss and stimulate hair growth - Malayalam BoldSky\nമുട്ടോളം മുടി ഉറപ്പ് നല്‍കും പച്ചമരുന്നുകള്\nമുടിസംരക്ഷണം പലപ്പോഴും വെല്ലുവിൡയായി മാറുന്ന അവസ്ഥയാണ് ഇന്നുള്ളത്. കാരണം മുടി കൊഴിച്ചിലും മുടിയുടെ ആരോഗ്യവും അറ്റം പിളരുന്നതും എല്ലാം പലപ്പോഴും പല വിധത്തിലാണ് കേശസംരക്ഷണത്തെ ബാധിക്കുന്നത്. ഇതിന് പരിഹാരം കാണുന്നതിനായി പല വിധത്തിലുള്ള മാര്‍ഗ്ഗങ്ങളും പലരും ഉപയോഗിക്കുന്നു. എന്നാല് ഇതെല്ലാം മുടി ഉള്ളതു പോലും ഇല്ലാതാക്കുകയാണ് ചെയ്യുന്നത് എന്നതാണ് സത്യം. മറ്റുള്ളവരുടെ മുടി കണ്ട് അസൂയപ്പെട്ടിരുന്ന അവസ്ഥയില് നിങ്ങള്‍ക്കും ആഗ്രഹമില്ലേ നല്ല മുടി വേണം എന്നുള്ളത്. എന്നാല് പലപ്പോഴും ഇത്തരം മാര്‍ഗ്ഗങ്ങള്‍ക്ക് പരിഹാരം കാണാന് ശ്രമിക്കുമ്പോള് അല്‍പം പ്രകൃതിദത്ത മാര്‍ഗ്ഗങ്ങള് നിങ്ങള്‍ക്ക് ഉപയോഗിക്കാവുന്നതാണ്.\nപണ്ടുള്ളവരുടെ മുടിയുടെ ആരോഗ്യവും സൗന്ദര്യവും നോക്കിയാല് അറിയാം അത് നിങ്ങളില് കാണിക്കുന്ന മാജിക്. അത്രക്കധികം പണ്ടത്തെ ജീവിത ശൈലി നിങ്ങളുടെ മുടിയെ സംരക്ഷിക്കുന്നു. എന്നാല് ഇനി മാറിക്കൊണ്ടിരിക്കുന്ന ജീവിത രീതിയും ഭക്ഷണ ശൈലിയും തിരക്കും എല്ലാം പല വിധത്തില് നിങ്ങളുടെ മുടിയുടെ ആരോഗ്യത്തെ വളരെ മോശമായി തന്നെയാണ് ബാധിക്കുന്നത്. എന്നാല് മുടിക്ക് ആരോഗ്യവും സൗന്ദര്യവും വര്‍ദ്ധിപ്പിക്കാനും നീളം വര്‍ദ്ധിപ്പിക്കുന്നതിനും സഹായിക്കുന്ന ചില പച്ചമരുന്നുകള് ഉണ്ട്. എന്തൊക്കെയെന്ന് നോക്കാം.\nവിറ്റാമിന് സിയുടെ ശേഖരമായ നെല്ലിക്ക തലമുടിക്ക് ഏറെ ഗുണകരമാണ്. നെല്ലിക്കാപ്പൊടിയും വെളിച്ചെണ്ണയും കൂട്ടിക്കലര്‍ത്തി തലമുടിയില് തേയ്ക്കാം. ഇത് മുടി വളര്‍ച്ച ശക്തിപ്പെടുത്തുകയും തിളക്കം നല്‍കുകയും ചെയ്യും. മുടിക്ക് നീളവും ആയുസ്സും ലഭിക്കുന്നതിനുള്ള മികച്ച മാര്‍ഗ്ഗങ്ങളിലൊന്നാണിത്. മാത്രമല്ല ഇതിന്റെ പാര്‍ശ്വഫലങ്ങളെക്കുറിച്ച് ചിന്തിക്കുകയേ വേണ്ട എന്നതാണ് സത്യം. അതുകൊണ്ട് തന്നെ പല വിധത്തില് നെല്ലിക്ക മുടിക്ക് ആരോഗ്യവും അഴകും നല്‍കുന്നു.\nകയ്യോന്നി കൊണ്ട് ഇത്തരത്തിലുള്ള പ്രശ്‌നങ്ങള്‍ക്ക് നമുക്ക് പരിഹാരം കാണാവുന്നതാണ്. മുട്ടോളം മുടിയാണ് കയ്യോന്നി എണ്ണ കാച്ചി തേച്ചാല് എന്ന കാര്യത്തില് സംശയം വേണ്ട. ഇത് മുടിക്ക് നിറവും നല്ല കറുപ്പും ബലവും നല്‍കുന്നു.\nസൗന്ദര്യസംരക്ഷണത്തിന്റെ അവസാന വാക്കാണ് കറ്റാര് വാഴ. മുടിയുടെ ആരോഗ്യത്തിന് കറ്റാര് വാഴ ഉപയോഗിക്കുമ്പോള് രണ്ടാമതൊന്ന് ആലോചിക്കേണ്ട ആവശ്യമില്ല എന്ന് തന്നെ നമുക്ക് പറയാവുന്നതാണ്. കറ്റാര്‍വാഴ നീര് തലയോട്ടിയില് തേയ്ക്കുന്നത് ചര്‍മ്മത്തിലെ അടഞ്ഞുപോയ സുഷിരങ്ങള് തുറക്കുകയും മുടി വേഗത്തില് വളരാന് സഹായിക്കുകയും ചെയ്യും.\nആരോഗ്യ ഗുണങ്ങളും തുളസിയില് ധാരാളം ഉണ്ട്. തുളസിയില അരച്ച് തലമുടിയില് തേയ്ക്കുന്നത് മുടി കൂടുതല് കരുത്തോടെ വളരാനും, പൊട്ടിപ്പോകുന്നത് തടയാനും സഹായിക്കും. രക്തചംക്രമണം വര്‍ദ്ധിപ്പിക്കാനും, വളര്‍ച്ച ശക്തിപ്പെടുത്തുന്നത് വഴി മുടിയുടെ ഘടന മെച്ചപ്പെടുത്താനും ഇത് സഹായിക്കും.\nഎണ്ണയായും പൊടിയായും ബ്രഹ്മി ഉപയോഗിക്കാം. മുടികൊഴിച്ചില് തടയാനും മുടിക്ക് കട്ടി ലഭിക്കാനും ആരോഗ്യം ലഭിക്കാനും ബ്രഹ്മി എണ്ണ ഫലപ്രദമാണ്. ബ്രഹ്മി പൊടി വെള്ളവുമായി കലര്‍ത്തി പേസ്റ്റ് രൂപത്തിലാക്കി തലയോട്ടിയില് തേച്ച് അല്‍പസമയത്തിന് ശേഷം കഴുകിക്കളയുക. ഇത് മുടിക്ക് ആരോഗ്യവും സൗന്ദര്യവും കരുത്തും നല്‍കുന്നു.\nമുടിയിഴകളിലേക്കുള്ള രക്തയോട്ടം വര്‍ദ്ധിപ്പിക്കാന് ഉത്തമമാണ് ഇഞ്ചി. ഇത് മുടിക്ക് കൂടുതല് വളര്‍ച്ചയും കരുത്തും ആരോഗ്യവും നല്കും. ഇതില് ആന്റിസെപ്റ്റിക്, മോയ്‌സ്ചറൈസിങ്ങ് ഘടകങ്ങളും അടങ്ങിയിട്ടുണ്ട്. ആരോഗ്യത്തിന്റെ കാര്യത്തില് മാത്രമല്ല കേശസംരക്ഷണത്തിന്റെ കാര്യത്തിലും ഇഞ്ചി വില്ലനാണ്.\nഒരു പ്രകൃതിദത്ത കണ്ടീഷണറാണ് മൈലാഞ്ചി. മുടിക്ക് കരുത്തും വളര്‍ച്ചയും നല്കുന്ന പ്രോട്ടീനുകളെല്ലാം ഇതിലടങ്ങിയിട്ടുണ്ട്. മൈലാഞ്ചിയില് അല്പം വെള്ളം ചേര്‍ത്ത് പേസ്റ്റ് രൂപത്തിലാക്കി മുടിയില് തേയ്ക്കുക. അല്‍പസമയം കഴിഞ്ഞ് ഇത് കഴുകിക്കളയാം.\nആര്യവേപ്പ് കൊണ്ട് മുടിക്ക് തിളക്കവും ആരോഗ്യവും വര്‍ദ്ധിപ്പിക്കാം. എല്ലാ വിധത്തിലുള്ള പ്രശ്‌നങ്ങള്‍ക്കും പരിഹാരം കാണാന് സഹായിക്കുന്ന മാര്‍ഗ്ഗമാണ് ആര്യവേപ്പ്. ആര്യവേപ്പ് അരച്ച് അത് മുടിയില് തേച്ച് പിടിപ്പിക്കാം. അര മണിക്കൂര് കൊണ്ട് കഴുകിക്കളയണം.\nകറിവേപ്പില കൊണ്ട് നമുക്ക് ഇത്തരം പ്രശ്‌നങ്ങള്‍ക്ക് പരിഹാരം കാണാവുന്നതാണ്. കറിവേപ്പില എണ്ണയിലിട്ട് കാച്ചി തേച്ചാല് ഇത് മുടിക്ക് ആരോഗ്യവും സൗന്ദര്യവും നല്‍കുന്നു. നല്ല എണ്ണക്കറുപ്പാര്‍ന്ന് മുടി ലഭിക്കാന് കറിവേപ്പില മികച്ചതാണ്.\nHerbs that prevent hair loss and stimulate hair growth\nBest Herbs For Hair Loss Treatment read on to know more about it.


പുതുവര്‍ഷത്തിന്റെ തുടക്കത്തില് പുതിയ കരിയര് പ്ലാനിങ്ങ് | NowNext\nഒരോ വര്‍ഷവും ഒരോരുത്തരുടെ പ്രതീക്ഷകളും സ്വപ്‌നങ്ങളും പുതിയതായി കൊണ്ടേയിരിക്കുന്നു. തികച്ചും പുതിയ ജീവിതത്തിലേക്കുള്ള യാത്രയുടെ പ്ലാനിങ്ങ്\nഎന്നത് പുതിയ വര്‍ഷത്തിന്റെ പിറവിയിലായിരിക്കും. അങ്ങനെ മാറ്റങ്ങളിലൂടെയുള്ള തുടക്കം.\nജീവിതം പൂര്‍ണ്ണമായി മാറുമ്പോള് നമ്മുടെ ലക്ഷ്യങ്ങളിലുള്ള മാറ്റങ്ങള് നിര്‍ണ്ണയിക്കാനും അത് പ്രാവര്‍ത്തികമാക്കാനുമെല്ലാം ഒരു പുതുവര്‍ഷം നല്ലതായ തുടക്കമാണ്. പുതിയ ജോലി തേടുന്നവര്‍ക്കും കരിയറില് മാറ്റങ്ങള് ആഗ്രഹിക്കുന്നവര്‍ക്കും പുതുവര്‍ഷത്തില് നേടാന് കാര്യങ്ങള് ഏറെയാണ്. ഒരു വര്‍ഷത്തിലെ ഏറ്റവും തിരക്കിട്ട തൊഴില് അന്വേഷണ മാസവും ഈ ജനുവരിയാണെന്നത് പറയാതെ വയ്യ.\nഒരാള് തന്റെ കരിയറില് ശരാശരി 10 മുതല് 15 വരെ തവണ തൊഴിലിടം മാറുമെന്നാണ് കണക്ക്. മുന് കാലഘട്ടങ്ങളില് നിന്ന് വ്യത്യസ്തമായി പലരും ഇഷ്ടമില്ലാത്ത ജോലിയിലും തൊഴിലിടങ്ങളിലും ഇന്ന് കടിച്ചു തൂങ്ങാറില്ല. 2021 ല് പുതിയ കരിയര് മേച്ചില്‍പ്പുറങ്ങള് തേടുന്നവര്‍ക്കും പുതിയ ലക്ഷ്യങ്ങള് കുറിക്കാന് തയ്യാറെടുക്കുന്നവര്‍ക്കും താഴെ പറയുന്ന കാര്യങ്ങള് ശ്രദ്ധിക്കാം.\nനിങ്ങളുടെ ജോലിയും വോളന്റിയറിങ് പ്രവര്‍ത്തനവും പഠനേതര പ്രവര്‍ത്തനങ്ങളും അക്കാദമിക ചരിത്രവുമെല്ലാം ഒരിക്കല് കൂടി അവലോകനം ചെയ്യുക. നിങ്ങള്‍ക്ക് ആസ്വാദ്യകരമായി തോന്നിയ മുന്‍കാല തൊഴിലുകള് ഏതൊക്കെയായിരുന്നു എന്നും എന്തു കാര്യമാണ് നാളിതു വരെ ആസ്വദിച്ചു ചെയ്തതെന്നും കണ്ടെത്തുക. അതുമായി ബന്ധപ്പെട്ടു നിങ്ങള് വളര്‍ത്തിയ നൈപുണ്യങ്ങള് ഏതൊക്കെയെന്നതിനെ കുറിച്ചൊരു പട്ടിക തയ്യാറാക്കുക. ഉദാഹരണത്തിന് നന്നായി എഴുതാനുള്ള ശേഷി, ആശയവിനിമയ പാടവം, നേതൃത്വശേഷി, വിപണന ശേഷി എന്നിങ്ങനെ നൈപുണ്യങ്ങളുടെ പട്ടിക തയ്യാറാക്കണം. അതിനു ശേഷം ഇവയില് ഏതൊക്കെ നൈപുണ്യങ്ങളെയാണ് പുതിയ കരിയറില് നിങ്ങള് ഉപയോഗപ്പെടുത്താന് പോകുന്നതെന്ന് തീരുമാനിക്കണം.\nകരിയറിനെ പറ്റി എത്ര കൂടുതല് ഗവേഷണം നടത്തുന്നോ തീരുമാനങ്ങളെടുക്കാനും കരിയര് ലക്ഷ്യങ്ങള് കുറിക്കാനും അത്രയും എളുപ്പമാകും. വെബ്സൈറ്റുകള് വഴിയോ, പുസ്തകങ്ങളും മാസികകളും വഴിയോ ഒക്കെ താല്‍പര്യമുള്ള കരിയറുകളെ കുറിച്ചു വായിച്ചു തുടങ്ങുക. ഒരോ ആഴ്ചയും ഗവേഷണം നടത്താന് പുതിയ രണ്ടു കരിയര് കണ്ടെത്തി അവയെ കുറിച്ചുള്ള വിവരങ്ങള് കുറിച്ചു വയ്ക്കുക. നിങ്ങളുടെ നൈപുണ്യ പട്ടികയും ഈ കരിയറുകളും തമ്മില് തുലനം ചെയ്യുക. നിങ്ങളുടെ ഇഷ്ടവും നൈപുണ്യങ്ങളുമായി ശരിക്കും പൊരുത്തപ്പെടുന്ന കരിയറുകളെ പറ്റി ഗവേഷണം നടത്താന് പുതിയ ചോദ്യങ്ങള് കണ്ടെത്തുക. ആ ചോദ്യങ്ങള്‍ക്കുള്ള ഉത്തരം കണ്ടെത്തി കഴിയുമ്പോഴേക്കും അവ നമുക്ക് ശരിക്കും അനുയോജ്യമായ കരിയറാണോ എന്നൊരു ഏകദേശ ധാരണ ലഭിക്കും.\nസാമൂഹിക മാധ്യമങ്ങളുടെ യുഗത്തില് കൂട്ടുകാര്‍ക്കും നെറ്റ് വര്‍ക്കിങ്ങിനുമൊന്നും യാതൊരു ബുദ്ധിമുട്ടുമില്ല. കൂട്ടുകാരുടെ ഇടയില് നിങ്ങള്‍ക്കു താത്പര്യമുള്ള ജോലി ചെയ്യുന്നവരെ കണ്ടെത്തുക. അവരുടെ തൊഴില് ജീവിതം എപ്രകാരമെന്നു ചോദിച്ചു മനസ്സിലാക്കുക. നിങ്ങളുടെ കഴിവുകളുടെ പട്ടിക അവരുമായി പങ്കുവച്ചു വിവിധ കരിയര് സാധ്യതകള് കണ്ടെത്താന് സഹായം തേടുക. നിങ്ങള്‍ക്കു താല്‍പര്യമുള്ള മേഖലയിലെ വ്യക്തികളുമായി കൂടിക്കാഴ്ച നടത്താനും ഈ സുഹൃത്തുക്കള് വഴി സാധിക്കും.\nജോബ് ഷാഡോയിങ്ങ് നമ്മുടെ നാട്ടില് അത്ര പ്രചാരമില്ല. എന്നാല് വിദേശത്തൊക്കെ സര്‍വ സാധാരണമാണ്. ഒരു പ്രത്യേക ജോലിയില് താല്‍പര്യമുള്ള വിദ്യാര്‍ഥികള് അതു ചെയ്യുന്ന പ്രഫഷണലിനൊപ്പം ഒന്നോ രണ്ടോ ദിവസം അവരുടെ ഓഫീസില് സമയം ചെലവിട്ട് ആ ജോലിയെ കുറിച്ചു നേരിട്ടു കണ്ടറിഞ്ഞു പഠിക്കുന്നതിനെയാണ്\nജോബ് ഷാഡോയിങ് എന്ന് പറയുന്നത്. ചിലപ്പോള് ദിവസങ്ങള് ആഴ്ചകള് തന്നെയാകാം. കരിയര് മാറ്റം ആഗ്രഹിക്കുന്നവര്‍ക്കും ഒഴിവു ദിവസം കണ്ടെത്തി ജോബ് ഷാഡോയിങ്ങില് ഏര്‍പ്പെടാവുന്നതാണ്. ഇത് ഒരു ജോലിയിലേക്ക് എടുത്ത് ചാടും മുന്‍പു നേരിട്ടു കണ്ടറിഞ്ഞ് ഒരു തീരുമാനം അതിനെ കുറിച്ച് എടുക്കാന് സഹായിക്കുന്നു.\nനിങ്ങള് തിരഞ്ഞെടുത്ത മേഖലയില് വോളന്റിയര് സാധ്യതകളും അന്വേഷിക്കാവുന്നതാണ്. പുതിയ കരിയര് മേഖലകളിലേക്ക് കടന്നു ചെല്ലുമ്പോള് അതിന്റെ ഒരു യഥാര്‍ഥ ചിത്രം ഇത്തരം വോളന്റിയറിങ് ഇന്റേണ്‍ഷിപ്പ് ഘട്ടങ്ങളില് ലഭിക്കുന്നതാണ്. ഇതു നിങ്ങളുടെ റെസ്യൂമെയിലും തൊഴില് പരിചയത്തില് ചേര്‍ക്കാന് സാധിക്കും. കഴിവും ഭാഗ്യവും ഒത്തു വന്നാല് ചിലപ്പോള് വോളന്റിയറിങ് ഒരു മുഴുനീള ജോലിയാകാനും മതി.\nചില കരിയര് മേഖലകളിലേക്ക് പോകാന് നിങ്ങള്‍ക്ക് നിലവിലുള്ള യോഗ്യതകള് പോരാതെ വരും. അപ്പോള് പുതിയ കഴിവുകള് ആര്‍ജ്ജിക്കാന് വീണ്ടും പഠിക്കാന് തയ്യാറാകണം. സൗജന്യമായി ലഭിക്കുന്ന ഓണ്‍ലൈന് കോഴ്സുകള് ഉള്‍പ്പെടെ പുതിയ നൈപുണ്യങ്ങള് പഠിക്കാന് മാര്‍ഗ്ഗങ്ങള് നിരവധിയാണ്.\nചെറിയ രീതിയിലെങ്കിലുമുള്ള കരിയര് പ്ലാനിങ്ങ് നിങ്ങളുടെ പുതുവര്‍ഷത്തില് പുതുമയുള്ള കരിയര് സാധ്യതകള് നല്‍കാന് കെല്‍പുള്ളവയാണ്. ഈ പുതുവര്‍ഷത്തിന്റെ തുടക്കത്തില് നല്ല ഭാവിക്കായി പ്രയത്‌നിക്കാം.


തുര്‍ക്കി ആക്രമണത്തില് നവജാത ശിശുവിന്റെ കണ്ണ് നഷ്ടമായി - Chandrika Daily\nHome News Block തുര്‍ക്കി ആക്രമണത്തില് നവജാത ശിശുവിന്റെ കണ്ണ് നഷ്ടമായി\nതുര്‍ക്കി ആക്രമണത്തില് നവജാത ശിശുവിന്റെ കണ്ണ് നഷ്ടമായി\nദമസ്‌കസ്: സിറിയയില് വീണ്ടും കണ്ണില്ലാത്ത ക്രൂരത. അഞ്ച് ആഴ്ചകള് മാത്രമുള്ള കുരുന്നിന്റെ കണ്ണ് സ്‌ഫോടനത്തില് തകര്‍ന്നു. മരണത്തോട് മല്ലടിച്ച നവജാത ശിശു വീണ്ടും ജീവിതത്തിലേക്ക് തിരിച്ചെത്തി. അപ്പോഴും ഒരു കണ്ണ് അവനു നഷ്ടമായി. സിറിയന് അതിര്‍ത്തിയില് തുര്‍ക്കി നടത്തിയ വ്യോമാക്രമണത്തിലാണ് നവജാത ശിശുവിന് പരിക്കേറ്റത്. ഷെല്ലുകള് പൊട്ടിത്തെറിച്ച് കുരുന്നിന്റെ കണ്ണിന് പരിക്കേല്‍ക്കുകയായിരുന്നു. കണ്ണിന് ഗുരുതരമായി പരിക്കേറ്റ ശിശു കരിം ജീവിതത്തിലേക്ക് തിരിച്ചെത്തിയതായും സുഖം പ്രാപിച്ചതായും തുര്‍ക്കിഷ് റെഡ് ക്രസന്റ് വക്താവ് കെയ്‌റം കിനിക് വ്യക്തമാക്കി. രാജ്യങ്ങള് തമ്മിലുള്ള ശത്രുതയില് കരിമിനെ പോലെ ദുരിതം അനുഭവിക്കുന്ന ഒട്ടേറെ കുട്ടികള് സിറിയയിലുണ്ടെന്ന് കെയ്‌റം വ്യക്തമാക്കി.\nമനുഷ്യത്വപരമായ സമീപനമാണ് സിറിയിയിലെ ജനങ്ങള് ആഗ്രഹിക്കുന്നത്. കെയ്‌റം പറഞ്ഞു. കിഴക്കന് ഗൂതയില് വെച്ച് കരിമുമായി മാതാവ് നടന്നു പോകവെയാണ് തുര്‍ക്കി ആക്രമണത്തില് പരിക്കേല്‍ക്കുന്നത്. ഷെല്ല് പതിച്ച് മാതാവ് തല്‍ക്ഷണം മരിച്ചു. ഗുരുതരമായി പരിക്കേറ്റു നിലത്തു വിണ കരിമിനെ സന്നദ്ധ സംഘടനാ പ്രവര്‍ത്തകര് ആസ്പത്രിയില് എത്തിക്കുകയായിരുന്നു. കരിമിന്റെ ഇടത് കണ്ണിനാണ് പരിക്കേറ്റത്. ഓപ്പറേഷന് വിധേയമാക്കി. രക്ഷപെട്ടെങ്കിലും ചില ആരോഗ്യപ്രശ്്‌നങ്ങള് ഉണ്ടായേക്കാമെന്ന് പരിശോധിച്ച ഡോക്ടര്‍മാര് പറഞ്ഞു.\nപരിക്കേറ്റ കരിമിന്റെ ഫോട്ടോ അടക്കം സോഷ്യല് മീഡിയയില് പ്രചരിച്ചതോടെ ഒട്ടേറെ പേര് പിന്തുണയുമായി എത്തി. കുട്ടികള് ആണ് കരിമിന് പിന്തുണ നല്‍കിയവരില് ഏറെയും. കിഴക്കന് ഗൂതയിലുണ്ടായ ആക്രമണങ്ങളില് കുട്ടികള് അടക്കം ആയിരത്തോളം പേരാണ് കൊല്ലപ്പെട്ടത്. 45,000 പേര് ഇവിടെ നിന്നും പാലായനം ചെയ്തു.\nസിറിയയില് ആക്രമണത്തില് 21 മരണം\nNews Block May 30, 2019\nBusinees May 11, 2019\nസിറിയയില് ഐഎസ് ‘ഖിലാഫത്ത്’ അവസാനിച്ചതായി റിപ്പോര്‍ട്ട്\nWorld March 24, 2019


തിരുവനന്തപുരം: ലോകമൊട്ടാകെയുള്ള പ്രവാസികളുടെ പൊതുവേദിയായി ലോക കേരള സഭ നിലവില് വന്നു. നിയമസഭാ മന്ദിരത്തില് ഇന്ന് പ്രഥമ സമ്മേളനം ദേശീയഗാനാലാപനത്തോടെ 9.30 ന് ആരംഭിച്ചു. സഭാ സെക്രട്ടറി ജനറല് പോള് ആന്റണി സഭാ രൂപീകരണ പ്രഖ്യാപനം നടത്തി. തുടര്‍ന്ന് അദ്ദേഹം സ്പീക്കര് പി.ശ്രീരാമകൃഷ്ണന്, സഭാ നേതാവ് മുഖ്യമന്ത്രി പിണറായി വിജയന്, ഉപനേതാവ് പ്രതിപക്ഷനേതാവ് രമേശ് ചെന്നിത്തല എന്നിവരെ പ്രസീഡിയത്തിന്റെ നേതൃത്തിലേക്ക് ക്ഷണിച്ചു. തുടര്‍ന്ന് സ്പീക്കര് സഭാനടത്തിപ്പ് സംബന്ധിച്ച പ്രഖ്യാപനം നടത്തി. സഭാനേതാവ്, ഉപനേതാവ് എന്നിവരോട് കൂടിയാലോചന നടത്തി പ്രസീഡിയത്തിലേക്ക് തിരഞ്ഞെടുത്ത ഡെപ്യൂട്ടി സ്പീക്കര് വി.ശശി, ആന്റോ ആന്റണി എം.പി, എം.എ യൂസഫലി, എം.അനിരുദ്ധന്, സി.പി ഹരിദാസ്, രേവതി എന്നിവരെ വേദിയിലേക്ക് ക്ഷണിച്ചതോടെ സഭ നടപടിക്രമത്തിലേക്ക് പ്രവേശിച്ചു. കേരളം ലോകത്തിന് നല്‍കിയ പലമാതൃകല് ഏറെ സവിശേഷമാണ് ലോക കേരള സഭാ രൂപീകരണം എന്ന് സ്പീക്കര് പറഞ്ഞു. ഇത്തരമൊരു നൂതനമായ പരിശ്രമത്തിന് സര്‍ക്കാരിനെയും അതിനോട് സഹകരിച്ച പ്രതിപക്ഷത്തെയും സ്പീക്കര് അഭിനന്ദിച്ചു. തുടര്‍ന്ന് അദ്ദേഹം ഉദ്ഘാടന പ്രസംഗത്തിനായി മുഖ്യമന്ത്രി പിണറായി വിജയനെ ക്ഷണിച്ചു ലോക കേരള സഭ പരിഗണിക്കേണ്ട വിഷയങ്ങള് മുഖ്യമന്ത്രി സഭ മുമ്പാകെ അവതരിപ്പിച്ചു. ഇതിനുശേഷം പ്രതിപക്ഷനേതാവ് രമേശ് ചെന്നിത്തല സംസാരിച്ചു. തുടര്‍ന്ന് ലോക കേരളത്തെക്കുറിച്ചുള്ള കാഴ്ചപ്പാടുകള് രാജ്യസഭാ ഡെപ്യൂട്ടി ചെയര്‍മാന് പി.ജെ കുര്യന്, മുന്‍മുഖ്യമന്ത്രി വി.എസ്.അച്യുതാനന്ദന്, എം.എ യൂസഫലി, രവി പിള്ള, സി.കെ മേനോന്, ആസാദ് മൂപ്പന്, കെ.പി മുഹമ്മദ്, ജോസ് കാനാട്ട്, ജയരാജ് തുടങ്ങിയവര് സംസാരിച്ചു.\nകേരളത്തിന്റെ ഭാവിഭാഗധേയം എങ്ങനെയാവണം എന്നു അഭിപ്രായം പറയാനും ജനാധിപത്യത്തിന്റെ പരിധിക്കുള്ളില് അതു ആവുന്നത്ര വിലപ്പോവുന്നു എന്നുറപ്പാക്കാനുമുള്ള ഒരു ജനാധിപത്യവേദിയാവും ലോക കേരളസഭ. കേരളത്തിന്റെ സമഗ്ര വികസനത്തില് നിര്‍ണായകമായി ഇടപെടാന് കഴിയുന്ന സഭ എന്ന നിലയിലാണ് ഇതിനെ വിഭാവനം ചെയ്തിട്ടുള്ളത്. ഒരു കൊടുക്കല് വാങ്ങലിന്റെ പാലം കേരളത്തില് കഴിയുന്ന സമൂഹത്തിനും കേരളത്തിനു പുറത്തുള്ള കേരളീയ പ്രവാസി സമൂഹത്തിനും ഇടയില് ഉണ്ടാവണം. അത് ഇരുകൂട്ടര്‍ക്കും ഒരുപോലെ പ്രയോജനപ്പെടും. കേരളത്തിലുള്ള കേരളീയര് എന്നും കേരളത്തിനു പുറത്തുള്ള കേരളീയര് എന്നുമുള്ള വേര്‍തിരിവു ഇല്ലാതാവുകയും ലോക കേരളസമൂഹം പിറവിയെടുക്കുകയും ചെയ്യും. അത്തരമൊരു മഹത്തായ ലക്ഷ്യം മുന്‍നിര്‍ത്തിയാണ് ലോക കേരളസഭ രൂപീകരിച്ചിട്ടുള്ളതെന്നും മുഖ്യമന്ത്രി പറഞ്ഞു.\nപ്രവാസിയുടെ പണമുപയോഗിക്കാമെന്നല്ലാതെ, വിജ്ഞാനവും നൈപുണ്യവും അനുഭവജ്ഞാനവും ഉപയോഗിക്കാം എന്ന് ഇതുവരെ ആരും കാര്യമായി ചിന്തിച്ചില്ല. അക്കാര്യം ലോക കേരളസഭ മുഖ്യലക്ഷ്യങ്ങളിലൊന്നാക്കുകയാണ്. പ്രവാസം മസ്തിഷ്‌ക ചോര്‍ച്ചയ്ക്കു വഴിവെക്കുന്നു എന്നൊരു വിമര്‍ശനമുണ്ടായിരുന്നു. എന്നാല്, ഈ ചോര്‍ച്ചയെ നേട്ടമാക്കാം. ലോക വൈജ്ഞാനിക മേഖലകളിലേക്ക് എത്തുന്ന പ്രവാസി മലയാളി അവിടത്തെ അനുഭവങ്ങള് കൂടി സ്വാംശീകരിച്ചുകൊണ്ട് ബൗദ്ധികമായി വളരുമ്പോള് ആ ബൗദ്ധികത കേരളത്തിനുകൂടി പ്രയോജനപ്പെടുത്തണം. അതിനുള്ള അന്തരീക്ഷം ഒരുക്കിക്കൊണ്ട് യൃമശി റൃമശിനെ യൃമശി ഴമശി ആക്കി മാറ്റാന് ലോക കേരളസഭയുടെ പ്രവര്‍ത്തനങ്ങള് കൊണ്ട് സാധിക്കും.\nവന് പലിശയ്ക്കെടുക്കുന്ന വിദേശ കടത്തേക്കാള് എത്രയോ അധികം പ്രയോജനം ചെയ്യുന്നതാണ് പ്രവാസിസമൂഹത്തിന്റെ നിക്ഷേപം. ഇതിലേക്ക് കേന്ദ്രഗവണ്‍മെന്റിന്റെ ശ്രദ്ധ ക്ഷണിക്കും. ചിന്നിച്ചിതറി കിടക്കുന്ന പ്രവാസികളുടെ നിക്ഷേപങ്ങളെ ഒരുമിച്ചുകൂട്ടുന്നതിനും അതിനെ പ്രത്യുല്‍പാദനപരമായ മേഖലകളില് മൂലധനമാക്കി മാറ്റുന്നതിനും ശ്രദ്ധ ചെലുത്തണം. നിക്ഷേപങ്ങളുടെ ഏകോപനവും സാധ്യമാക്കണം. ഇക്കാര്യങ്ങളും ലോക കേരള സഭ ചര്‍ച്ച ചെയ്യും.\nപശ്ചാത്തല മേഖലയിലും അടിസ്ഥാന സൗകര്യ വികസന മേഖലയിലും പ്രവാസികള്‍ക്ക് തങ്ങളുടെ താല്‍പര്യങ്ങള് മുന്‍നിര്‍ത്തിത്തന്നെ നിക്ഷേപം നടത്താന് കഴിയുന്ന ഒരു സംവിധാനം ഇപ്പോള് കേരളത്തിലുണ്ട്. കിഫ്ബി പോലുള്ള പുതിയ സമ്പ്രദായം അതിനവസരം ഒരുക്കുന്നു. മാന്യമായ ലാഭവിഹിതം ഉറപ്പുനല്‍കിക്കൊണ്ട് ക്രൗഡ് ഫണ്ടിങ് മാതൃകയില് എങ്ങനെ പ്രവാസി നിക്ഷേപം സമാഹരിക്കാം എന്നതു സംബന്ധിച്ച നിര്‍ദേശങ്ങള്‍ക്ക് ലോക കേരളസഭ രൂപം നല്‍കണം. ജലസമ്പത്തിന്റെ സംരക്ഷണം, ശുദ്ധീകരണം, മാലിന്യനശീകരണം, വിദ്യാഭ്യാസത്തിന്റെ നവീകരണം, ആരോഗ്യ ചികിത്സാരംഗത്തിന്റെ കാര്യക്ഷമതാവല്‍ക്കരണം, സമഗ്ര പാര്‍പ്പിട-ഉപജീവന സൗകര്യമൊരുക്കല് എന്നി സര്‍ക്കാരിന്റെ നാലു മിഷനുകളില് പ്രവാസി സഹകരണം ഉറപ്പാക്കുന്നതിനുള്ള സാധ്യതകള് ലോക കേരളസഭയ്ക്ക് ആരായും.\nനെഹ്‌റുവും എകെജിയും പാലാ നാരായണന് നായരും വള്ളത്തോളും കടന്നുവന്ന ദീര്‍ഘമായ പ്രസംഗമായിരുന്നു മുഖ്യമന്ത്രി പിണറായി വിജയന് ലോക കേരള സഭയില് നടത്തിയത്. പാലാ നാരായണന് നായരുടെ ‘കേരളം വളരുന്നു; പശ്ചിമഘട്ടങ്ങളെ കേറിയും കടന്നും ചെന്ന് അന്യമാംദേശങ്ങളില്’ എന്ന വരികളോടെയാണ് മുഖ്യമന്ത്രി ആരംഭിച്ചത്. കേരളം വിശ്വചക്രവാളങ്ങളോളം വളരുന്ന കാലമാണു കടന്നുപോയതെന്ന് കവിയെ ഉദ്ധരിച്ച് അദ്ദേഹം പറഞ്ഞു. ജനാധിപത്യമെന്നത് ദൂരെനിന്ന് ആരാധനാപൂര്‍വം നോക്കിത്തൊഴാനുള്ള ശ്രീകോവിലല്ല. മറിച്ച് അകമേ കടന്നുചെന്ന് സാമൂഹ്യമാറ്റത്തിനുവേണ്ടി ഇടപെടേണ്ട പ്രവൃത്തിമണ്ഡലമാണെന്ന് ചൂണ്ടിക്കാട്ടിയ മഹാനാണ് എ കെ ജി യെന്ന് മുഖ്യമന്ത്രി പറഞ്ഞു.\nഏകാംബ പുത്രരാം കേരളീയര്’\nഎന്ന മഹാകവി വള്ളത്തോളിന്റെ വരികളും മുഖ്യമന്ത്രി ഉദ്ധരിച്ചു. മലയാളിസമൂഹമാകെ ഒരമ്മയുടെ മക്കളാണ് എന്ന് വള്ളത്തോള് മുന്നോട്ടു വച്ച ചിന്തയാണ് ലോക കേരള സഭ രൂപീകരണത്തില് പ്രതിഫലിച്ചത് മാനവികതാവാദിയാവാന് ആദ്യം സാര്‍വദേശീയ വാദിയാവണമെന്നും സാര്‍വദേശീയതാവാദിയാവാന് ആദ്യം സ്വന്തം നാടിനെക്കുറിച്ച് സ്‌നേഹമുള്ളവരാകണമെന്ന ചൊല്ലും മുഖ്യമന്ത്രി പ്രസംഗത്തിലുള്‍പ്പെടുത്തിയിരുന്നു. പണ്ഡിറ്റ് ജവഹര്‍ലാല് നെഹ്‌റുവിന്റെ ‘Democracy and Socialism are means to an end, not the end itself’ പ്രസ്താവനയോടെയാണ് മുഖ്യമന്ത്രി പ്രസംഗം അവസാനിപ്പിച്ചത്.


സ്റ്റോപ്പ് സിഗ്‌നലുകളിൽ നിർത്തിയില്ലെങ്കിൽ 500 ദിർഹം പിഴ | 24Oct2020\nഅബുദാബി : സ്റ്റോപ്പ് സിഗ്നലുകളിൽ നിർത്താത്ത വാഹനങ്ങൾക്ക് 500 ദിർഹം പിഴ ചുമത്തുമെന്ന് അബുദാബി പോലീസ് അറിയിച്ചു. ഗതാഗത ബോധവത്കരണം ശക്തമാക്കുന്നതിന്റെ ഭാഗമായി മലയാളമടക്കമുള്ള ഭാഷകളിലാണ് പോലീസ് ഇക്കാര്യം വ്യക്തമാക്കിയിരിക്കുന്നത്.\nആഭ്യന്തര റോഡുകളിലേക്കും പ്രധാന റോഡുകളിലേക്കും പ്രവേശിക്കുന്നതിന് മുൻപും നിർമാണപ്രവർത്തനങ്ങൾ നടക്കുന്ന സ്ഥലത്തുമെല്ലാം ഇത്തരത്തിലുള്ള ബോർഡുകൾ കാണാം.\nഇവിടെ വാഹനം നിർത്തി മറ്റുവാഹനങ്ങളൊന്നും വരുന്നില്ലെന്ന് ഉറപ്പാക്കിവേണം മുന്നോട്ടെടുക്കാൻ. ഈ നിർദേശങ്ങൾ ലംഘിക്കുന്നത് വലിയ അപകടങ്ങൾക്ക് കാരണമായേക്കുമെന്നും പോലീസ് അറിയിച്ചു.\nകേടുപാടുകൾ സംഭവിച്ച വാഹനങ്ങൾ റോഡിൽത്തന്നെ നിർത്തി നന്നാക്കുന്നതും ശിക്ഷാർഹമാണ്.\n500 ദിർഹം പിഴയാണ് ഇത്തരം നിയമലംഘനത്തിന് ലഭിക്കുന്ന ശിക്ഷ. ഗതാഗത തടസ്സമുണ്ടാക്കാതെ പെട്ടെന്ന് പരിഹരിക്കാവുന്ന പ്രശ്നങ്ങൾക്കല്ലാതെ മെഷീൻ തകരാർ സംഭവിച്ച വാഹനങ്ങൾ റോഡിൽത്തന്നെ നിർത്തിയിടുന്നത് ശിക്ഷാർഹമാണ്. വാഹനങ്ങളുടെ ഭാഗങ്ങൾ റോഡിൽ ഉപേക്ഷിക്കുന്നതും കുറ്റകരമാണ്.\nകാര്യമായ പ്രശ്നങ്ങളുള്ള വാഹനങ്ങളെ റോഡിൽ പരിശോധിക്കാതെ ഉടൻ നീക്കംചെയ്യണം. ആർക്കും പരിക്കുപറ്റാത്ത ചെറിയ അപകടങ്ങളുണ്ടായാൽ റോഡിൽനിന്നും വാഹനം തിരക്കൊഴിഞ്ഞ സ്ഥലത്തേക്ക് മാറ്റി മാറ്റുവാഹനങ്ങൾക്ക് വഴിയൊരുക്കണമെന്നും പോലീസ് അറിയിച്ചു.


ബിഗ് ടിക്കറ്റിലൂടെ അപ്രതീക്ഷിത സമ്മാനം; ഒരു കോടി രൂപ നേടി ഭാഗ്യശാലി - Media Vision News\nHome Gulf ബിഗ് ടിക്കറ്റിലൂടെ അപ്രതീക്ഷിത സമ്മാനം; ഒരു കോടി രൂപ നേടി ഭാഗ്യശാലി\nബിഗ് ടിക്കറ്റിലൂടെ അപ്രതീക്ഷിത സമ്മാനം; ഒരു കോടി രൂപ നേടി ഭാഗ്യശാലി\nഅബുദാബി: അബുദാബി ബിഗ് ടിക്കറ്റിന്റെ(Abu Dhbai Big Ticket) പ്രതിവാര ഇലക്ട്രോണിക് നറുക്കെടുപ്പില് 500,000 ദിര്‍ഹം(ഒരു കോടിയിലേറെ ഇന്ത്യന് രൂപ) നേടി ഭാഗ്യശാലി. ഖത്തറിലെ ദോഹയില് താമസിക്കുന്ന അഹമ്മദ് ഷൗക്കത്ത് ആണ് ബിഗ് ടിക്കറ്റിന്റെ ഏറ്റവും പുതിയ പ്രതിവാര നറുക്കെടുപ്പിലെ വിജയി.\n‘ഫെബ്രുവരി ഭാഗ്യമാസമായാണ് ഞാന് കരുതുന്നത്. കാരണം എന്റെ രണ്ടു മക്കളും ജനിച്ചത് ഫെബ്രുവരിയിലാണ് അഹമ്മദ് പറഞ്ഞു. ഫെബ്രുവരി ഭാഗ്യമാസമാണെന്ന് വിശ്വസിക്കാന് അഹമ്മദിന് ഇപ്പോള് 500,000 കാരണങ്ങള് കൂടിയുണ്ട്. ഒരു വര്‍ഷത്തിലേറെയായി സുഹൃത്തുക്കളുമായി ചേര്‍ന്ന് ബിഗ് ടിക്കറ്റ് വാങ്ങാന് തുടങ്ങിയിട്ട്. വിജയിച്ചോയെന്ന് അറിയാനായി എല്ലാ ആഴ്ചയിലും ഇലക്ട്രോണിക് ഡ്രോയുടെ ഫലം തുടര്‍ച്ചയായി പരിശോധിക്കുകയും ചെയ്യാറുമുണ്ട്. ഒടുവില് ഞങ്ങളുടെ സമയം എത്തിയതില് വളരെയധികം സന്തോഷമുണ്ട്. ശ്രമിക്കൂ, ശ്രമിക്കൂ, ശ്രമിക്കൂ…ഇത്രമാത്രമാണ് എനിക്ക് പറയാനുള്ളത്. ഇപ്പോഴോ പിന്നീടോ തീര്‍ച്ചയായും നിങ്ങളുടെ സമയവുമെത്തും. ഞാന് ഇത് വരെ പിന്തിരിഞ്ഞിട്ടില്ല, നിങ്ങളും ശ്രമിച്ചുകൊണ്ടേയിരിക്കുക’- അദ്ദേഹം കൂട്ടിച്ചേര്‍ത്തു.\nഇതുവരെ നിങ്ങളുടെ ടിക്കറ്റുകള് വാങ്ങിയില്ലേ? ഇനിയെന്തിന് കാത്തിരിക്കണം. രണ്ട് ഇലക്ട്രോണിക് നറുക്കെടുപ്പുകള് കൂടി ഈ മാസം നിങ്ങള്‍ക്കായുണ്ട്. ഈ മാസം ബിഗ് ടിക്കറ്റ് പര്‍ചേസ് ചെയ്യുന്ന എല്ലാവര്‍ക്കും ഡ്രീം 12 മില്യന് നറുക്കെടുപ്പിലൂടെ 1.2 കോടി ദിര്‍ഹത്തിന്റെ ഒന്നാം സമ്മാനം നേടാനുള്ള അവസരവും ലഭിക്കുന്നു. 10 ലക്ഷം ദിര്‍ഹമാണ് രണ്ടാം സമ്മാനം. കൂടാതെ മറ്റ് അഞ്ച് ക്യാഷ് പ്രൈസുകളും മാര്‍ച്ച് മൂന്നിന് നടക്കുന്ന നറുക്കെടുപ്പില് വിജയികളെ കാത്തിരിക്കുന്നു. വേഗമാകട്ടെ, ഇതാണ് വിജയിക്കാനുള്ള സമയം.\n500,000ദിര്‍ഹത്തിന്റെ ക്യാഷ് പ്രൈസ് നേടാനുള്ള ഇലക്ട്രോണിക് നറുക്കെടുപ്പിന്റെ വിശദവിവരങ്ങള്\nപ്രൊമോഷന്3ഫെബ്രുവരി 15-21, നറുക്കെടുപ്പ് തീയതി ഫെബ്രുവരി 22(ചൈവ്വ)\nപ്രൊമോഷന്4ഫെബ്രുവരി 22-28, നറുക്കെടുപ്പ് തീയതി മാര്‍ച്ച് ഒന്ന്(ചൊവ്വ)\nPrevious articleഹിജാബ് വിലക്ക്; അടിയന്തിരമായി ഇടപെടല് വേണമെന്ന ഹരജി ഹൈക്കോടതി തള്ളി\nNext article‘ഉപ്പിലിട്ട പൈനാപ്പിളിന് നല്ല എരിവ്, മിനറല് വാട്ടര് കുടിച്ചതോടെ മുഹമ്മദിന്റെ ശ്വാസം പൂര്‍ണമായും നിലച്ചു’: പഴങ്ങളില് ഉപ്പ് പിടിയ്ക്കാന് ഉപയോഗിക്കുന്നത് നേര്‍പ്പിക്കാത്ത അസറ്റിക് ആസിഡ്


ഉത്ര കൊലപാതകം: അന്വേഷണം സൂരജിന്‍റെ അമ്മയിലേക്കും സഹോദരിയിലേക്കും | anchal uthra murder investigation into soorajs mother and sister\nKollam, First Published 3, Jul 2020, 6:38 AM\nമൂന്ന് പ്രാവശ്യമാണ് സൂരജിന്‍റെ അമ്മയെയും സഹോദരിയെയും പ്രത്യേക അന്വേഷണ സംഘം ചോദ്യം ചെയ്തത്. കൊലപാതകവുമായി ബന്ധപ്പെട്ട് നിലനില്‍ക്കുന്ന ചില വൈരുദ്ധ്യങ്ങളെ തുടര്‍ന്നാണ് ചോദ്യം ചെയ്യല്.\nകൊല്ലം: ഉത്രയുടെ കൊലപാതകത്തില് അന്വേഷണം സൂരജിന്‍റെ അമ്മയിലേക്കും സഹോദരിയിലേക്കും. ഗാര്‍ഹിക പീഡനക്കേസിൽ ഇരുവരും പ്രതികളാണ്. നിലവില് ഗാര്‍ഹിക പീഡനത്തിന്‍റെ പേരില് അറസ്റ്റ് വേണ്ടന്ന നിലപാടിലാണ് അന്വേഷണസംഘം. കൊലപാതകത്തില് ഇരുവരെയും പ്രതികളാക്കാന് പൊലീസ് നീക്കം തുടങ്ങി.\nമൂന്ന് പ്രാവശ്യമാണ് സൂരജിന്‍റെ അമ്മയെയും സഹോദരിയെയും പ്രത്യേക അന്വേഷണ സംഘം ചോദ്യം ചെയ്തത്. കൊലപാതകവുമായി ബന്ധപ്പെട്ട് നിലനില്‍ക്കുന്ന ചില വൈരുദ്ധ്യങ്ങളെ തുടര്‍ന്നാണ് ചോദ്യം ചെയ്യല് നടന്നത്. ഉത്ര ഗാര്‍ഹിക പീഡനത്തിന് ഇരയായതിന് വ്യക്തമായ തെളിവുകള് അന്വേഷണ സംഘത്തിന് ലഭിച്ചിട്ടുണ്ട്. മരണത്തിന് തൊട്ട് മുന്‍പ് മാസങ്ങളോളം ഉത്ര മാനസിക പീഡനത്തിന് ഇരയായെന്നാണ് കണ്ടെത്തല്. എന്നാല് നിലവിലെ സാഹചര്യത്തില് സൂരജിന്‍റെ അമ്മയെയും സഹോദരിയെയും ഗാര്‍ഹിക പീഡനത്തിന്‍റെ പേരില് അറസ്റ്റ് ചെയ്യേണ്ടെന്നാണ് അന്വേഷണ സംഘത്തിന്‍റെ തീരുമാനം.\nപരമാവധി തെളിവുകള് ശേഖരിച്ച് കൊലപാതക കേസില് തന്നെ സൂരജിന്‍റെ അമ്മയെയും സഹോദരിയും അറസ്റ്റ് ചെയ്യാനാണ് അന്വേഷണ സംഘത്തിന്‍റെ നീക്കം. ഗാര്‍ഹിക പീഡന കേസില് ഇരുവരെയും അറസ്റ്റ് ചെയ്താല് കേസ് ദുര്‍ബലപ്പെടാനുള്ള സാധ്യത കണക്കിലെടുത്താണ് അറസ്റ്റ് നീട്ടികൊണ്ട് പോകുന്നത്. തൊണ്ണൂറ് ദിവസത്തിനുള്ളില് കുറ്റപത്രം നല്‍കാനാണ് അന്വേഷണസംഘത്തിന്‍റെ തീരുമാനം. അതേസമയം, സുരജിന്‍റെ അമ്മയും സഹോദരിയും മുന്‍കൂര് ജാമ്യത്തിന് നീക്കം തുടങ്ങി.\nLast Updated 3, Jul 2020, 12:23 PM


IPL 2020| മലയാളികൾക്കഭിമാനമായി ദേവ്ദത്ത് പടിക്കൽ; ഒറ്റ ദിവസംകൊണ്ട് താരമായി മലപ്പുറം എടപ്പാളുകാരൻ| ipl 2020 rcb player devdutt padikkal proud for malayalees – News18 Malayalam\nIPL 2020| മലയാളികൾക്കഭിമാനമായി ദേവ്ദത്ത് പടിക്കൽ; ഒറ്റ ദിവസംകൊണ്ട് താരമായി മലപ്പുറം എടപ്പാളുകാരൻ\nദേവ്ദത്തിന്റെ നേട്ടത്തിൽ ഏറ്റവും അഭിമാനം കേരളത്തിനും മലയാളികൾക്കുമാണ്.\nLast Updated : September 22, 2020, 16:44 IST\nഐപിഎൽ 13ാം സീസണിലെ റോയൽ ചാലഞ്ചേഴ്സ് ബാംഗ്ലൂരും സൺറൈസേഴ്സ് ഹൈദരാബാദും തമ്മിലുള്ള മത്സരം കണ്ടവരാരും തന്നെ ബാംഗ്ലൂർ താരം ദേവ്ദത്ത് പടിക്കലിനെ മറന്നിട്ടുണ്ടാകില്ല. അവിസ്മരണീയമായ അരങ്ങേറ്റം കുറിച്ചു കൊണ്ട് ക്രിക്കറ്റ് ആരാധകരുടെ മനസിലും ഈ ഇരുപതുകാരൻ ഇടംനേടിയിരിക്കുകയാണ്. ദേവ്ദത്തിന്റെ നേട്ടത്തിൽ ഏറ്റവും അഭിമാനം കേരളത്തിനും മലയാളികൾക്കുമാണ്. കാരണം ദേവ്ദത്തിന്റെ കേരള ബന്ധം തന്നെയാണ്.\nമലപ്പുറത്താണ് ദേവദത്തിന്റെ കുടുംബ വേരുകൾ. അച്ഛൻ ബാബുവിന്റെ വീട് നിലമ്പൂരിലാണ്. അമ്മ അമ്പിളി എടപ്പാൾ സ്വദേശിയും. 2000 ജൂലൈ ഏഴിന് എടപ്പാളിലാണ് ദേവ്ദത്ത് ജനിച്ചത്. നാല് വയസുവരെ ദേവ്ദത്ത് എടപ്പാളിലാണ് വളർന്നത്. അച്ഛൻറെ ജോലിയുമായി ബന്ധപ്പെട്ടാണ് കുടുംബം ഹൈദരാബാദിലേക്ക് പോയത്.\nകർണാടക ഇൻസ്റ്റിറ്റ്യൂട്ട് ഓഫ് ക്രിക്കറ്റിലായിരുന്നു ദേവ്ദത്തിന്റെ പരിശീലനം. ദേവദത്തിന്റെ ക്രിക്കറ്റിലെ ഭാവി കൂടി പരിഗണിച്ച് കുടുംബം പിന്നീട് ബംഗളൂരുവിലേക്ക് താമസം മാറി. കർണാടക അണ്ടർ 16നിലും അണ്ടർ 19ലും കളിച്ചുകൊണ്ടായിരുന്നു ദേവദത്തിന്റെ ക്രക്കറ്റ് അരങ്ങേറ്റം.\n2018ല് രഞ്ജി ട്രോഫി മത്സരത്തിൽ കർണാടകയ്ക്കു വേണ്ടി കളിച്ചു കൊണ്ടായിരുന്നു ദേവദത്തിന്റെ ഫസ്റ്റ് ക്ലാസ് ക്രിക്കറ്റിലേക്കുള്ള അരങ്ങേറ്റം. വിജയ് ഹസാരെ ട്രോഫിയിൽ കഴിഞ്ഞ സീസണിൽ 11 ഇന്നിങ്സുകളിൽ നിന്നായി 619 റൺസെടുത്ത് ദേവ്ദത്ത് ടോപ്പ് സ്കോററായി. സയ്യിദ് മുഷ്താഖ് അലി ട്രോഫിയിലും 12 മത്സരങ്ങളിൽ നിന്ന് 580 റൺസ് നേടി ടോപ്പ് സ്കോററായി.\nകർണാടക പ്രീമിയർ ലീഗിലെ പ്രകടനത്തിലൂടെയാണ് റോയൽ ചാലഞ്ചേഴ്സിലേക്ക് എത്തിയത്. 2019ൽ 20 ലക്ഷം രൂപക്കാണ് റോയൽ ചാലഞ്ചേഴ്സ് സ്വന്തമാക്കിയത്. ആദ്യ മത്സരത്തിൽ തന്നെ മികച്ച പ്രകടനം കാഴ്ചവെച്ച ദേവ്ദത്തിനെ സൗരവ് ഗാംഗുലി ഉൾപ്പെടെ നിരവധി പേരാണ് അഭിനന്ദിച്ചിരിക്കുന്നത്. തുടക്കം തന്നെ മികച്ചതാക്കിയ ദേവ്ദത്തിന്റെ വരും പ്രകടനങ്ങൾക്കായുള്ള കാത്തിരിപ്പിലാണ് ആരാധകരും.\nFirst published: September 22, 2020, 16:44 IST\nIPL 2020IPL 2020 in UAEIPL in UAERoyal Challangers Bangalore


പത്തനംതിട്ട ജില്ലയിൽ ഇന്ന് ഒരാൾക്കുകൂടി കൊവിഡ് 19 സ്ഥിരീകരിച്ചു. ദുബായിൽ നിന്ന് എത്തിയ ഐരൂർ സ്വദേശിക്കാണ് രോഗം സ്ഥിരീകരിച്ചത്. നിലവിൽ പത്തനംതിട്ട ജനറൽ ആശുപത്രിയിൽ ഐസൊലേഷനിലാണ്. ഇയാൾ ദുബായിൽ നിന്ന് എമിറേറ്റ്സ് വിമാനമായ ഇകെ 568ൽ മാർച്ച് 21ന് ബാംഗ്ലൂർ വിമാനത്താവളത്തിൽ എത്തിയ ശേഷം എയർപോർട്ട് അതോറിറ്റി ആകാശ് ഹോസ്പിറ്റലിൽ എത്തിക്കുകയും അവിടെ നിന്ന് രാവിലെ 8.50ന് ഇൻഡിഗോ ജിഇ 379ൽ യാത്ര തിരിച്ച് രാവിലെ പത്തിന് തിരുവനന്തപുരം വിമാനത്താവളത്തിൽ ഇറങ്ങുകയും ചെയ്തു.\nഉച്ചയ്ക്ക് 12.45 ന് പത്തനംതിട്ട ഇടപ്പാവൂരെത്തി. ഇടപ്പാവൂരിലെ വീട്ടിൽ നിരീക്ഷണത്തിൽ പ്രവേശിച്ചു. വീട്ടിലെ നിരീക്ഷണത്തിൽ കഴിയുമ്പോഴും രോഗലക്ഷണങ്ങൾ ഒന്നും തന്നെ കാണിച്ചിരുന്നില്ല. എന്നാൽ ഇയാൾ കൊവിഡ് ഹോട്ട് സ്പോട്ടായ ദുബായിൽ നിന്ന് എത്തിയതിനാലാണ് സ്രവം പരിശോധനയ്ക്ക് അയച്ചത്.\nഈ എമിറേറ്റ്സ് വിമാനത്തിൽ യാത്ര ചെയ്ത കേരളത്തിലെ നാല് പേർക്ക് ഇതുവരെ കൊവിഡ് 19 സ്ഥിരീകരിച്ചിട്ടുണ്ട്. ജില്ലയിൽ നിന്ന് രണ്ടാമത്തെ ആൾക്കാണ് രോഗം സ്ഥിരീകരിച്ചത്. വയനാട്, കണ്ണൂർ ജില്ലകളിലെ ഓരോരുത്തർക്കുമാണ് രോഗം സ്ഥിരീകരിച്ചിട്ടുള്ളത്.\nRead Also: മുഖ്യമന്ത്രിയുടെ ദുരിതാശ്വാസ നിധിയിലേക്ക് 25 ലക്ഷം രൂപ നല്‍കി അല്ലു അര്‍ജുന്\nഅതേസമയം സംസ്ഥാനത്തെ ഇന്ന് കൊവിഡ് സ്ഥിരീകരിച്ചത് ഒൻപത് പേർക്കാണെന്ന് മുഖ്യമന്ത്രി പിണറായി വിജയൻ വ്യക്തമാക്കി. കണ്ണൂർ സ്വദേശികളായ നാല് പേർക്കും ആലപ്പുഴ സ്വദേശികളായ രണ്ട് പേർക്കും പത്തനംതിട്ട, തൃശൂർ, കാസർഗോഡ് സ്വദേശികളായ ഓരോരുത്തർക്കും ഇന്ന് രോഗം സ്ഥിരീകരിച്ചു. ഇതിൽ നാല് പേർ വിദേശത്ത് നിന്ന് വന്നവരാണ്. രണ്ട് പേർ നിസാമുദ്ദീൻ സമ്മേളനത്തിൽ പങ്കെടുത്ത ശേഷം തിരിച്ചെത്തിയവരും. മൂന്ന് പേർക്ക് സമ്പർക്കത്തിലൂടെയാണ് രോഗം സ്ഥിരീകരിച്ചതെന്നും മുഖ്യമന്ത്രി പറഞ്ഞു. കൊവിഡ് 19 അവലോകന യോഗത്തിന് ശേഷം മാധ്യമങ്ങളെ കാണുകയായിരുന്നു മുഖ്യമന്ത്രി.


15 June, 2019 04:44:57 PM\nആലപ്പുഴ: മാവേലിക്കര വള്ളികുന്നത്ത് വനിതാ സിവിൽ പൊലീസ് ഓഫിസറെ കാറിലെത്തിയ യുവാവ് പെട്രോളൊഴിച്ച് തീ കൊളുത്തി കൊന്നു. മാവേലിക്കര സ്വദേശിനിയും വള്ളിക്കുന്നം സ്‌റ്റേഷനിലെ സി.പി.ഒയുമായ സൗമ്യ പുഷ്പാകരന് (30) ആണ് മരിച്ചത്. യുവാവിനെ നാട്ടുകാര് പിടികൂടി പോലീസിന് കൈമാറി. പോലീസുകാരിയെ ആക്രമിച്ച ശേഷം പെട്രോളൊഴിച്ച് തീകൊളുത്തിയതിന് പിടിയിലായത് എറണാകുളത്ത് ജോലി ചെയ്യുന്ന അജാസ് എന്ന പൊലീസുകാരനാണെന്ന് അറിയുന്നു.\nസ്‌റ്റേഷനില് നിന്ന് ജോലി കഴിഞ്ഞ് വീട്ടിലേക്ക് സ്‌കൂട്ടറില് പോവുകയായിരുന്ന സൗമ്യയെ വാഹനം ഇടിപ്പിച്ച് വീഴ്ത്തിയ ശേഷമാണ് ശരീരത്ത് പെട്രോള് ഒഴിച്ചത്. ആക്രമിച്ച പോലീസുകാരനും പൊള്ളലേറ്റിട്ടുണ്ട്. ശനിയാഴ്ച ഉച്ചകഴിഞ്ഞ് 3.30ഓടെ തെക്കേമുറിയിലുള്ള സൗമ്യയുടെ വീടിനടുത്തുവച്ചാണ് ആക്രമണമുണ്ടായത്. സൗമ്യയെ പിന്നാലെ കാറില് വന്ന ഇയാള് ഇടിച്ചുവീഴ്ത്തി. എഴുന്നേറ്റ് ഓടിരക്ഷപ്പെടാന് ശ്രമിച്ച സൗമ്യയെ പിന്നാലെയെത്തി വടിവാള് കൊണ്ട് വെട്ടി വീഴ്ത്തുകയായിരുന്നു.\nസൗമ്യയുമായി പരിചയമുള്ളയാളാണ് പ്രതിയെന്ന് പോലീസിന് സംശയമുണ്ട്. എന്നാല് ഇവര് തമ്മിലുള്ള ബന്ധമെന്തെന്ന് വ്യക്തമല്ല. ആക്രമണത്തിനു പിന്നിലുള്ള കാരണവും വ്യക്തമല്ല. പൊള്ളലേറ്റ പ്രതി പോലീസ് കസ്റ്റഡിയില് ആശുപത്രിയിലാണ്. ഇയാളെ കുറിച്ചുള്ള കൂടുതല് വിവരങ്ങള് പോലീസ് പുറത്തുവിട്ടിട്ടില്ല.\nമൂന്നു കുട്ടികളുടെ അമ്മയാണ് സൗമ്യ. ഇവരുടെ ഭര്‍ത്താവ് വിദേശത്താണ്. ജില്ലാ പോലീസ് സൂപ്രണ്ട് ഉള്‍പ്പെടെയുള്ള ഉന്നത ഉദ്യോഗസ്ഥര് സ്ഥലത്തെത്തി ഇന്‍ക്വസ്റ്റ് നടത്തിയ ശേഷം മൃതദേഹം മാറ്റുവെന്ന് അധികൃതര് അറിയിച്ചു. അടുത്തകാലത്ത് സ്ത്രീകള്‍ക്കു നേരെ സമാനമായ രീതിയില് ആക്രമണം നടന്നിരുന്നു. ആറു മാസത്തിനിടെ നാലു സ്ത്രീകളെയാണ് തീകൊളുത്തി കൊലപ്പെടുത്തിയത്. തിരുവല്ലയിലും തൃശൂരിലും സമാനമായി ആക്രമണം നടന്നിരുന്നു. എറണാകുളത്തു കോളജ് വിദ്യാര്‍ത്ഥികള്‍ക്കു നേരെ ആക്രമണം നടന്നിരുന്നു.


രാജമല ദുരന്തത്തില് മരണം 11 ആയി; 12 പേരെ രക്ഷപ്പെടുത്തി; അപകടത്തിൽപെട്ടത് 80 പേർ | Kerala | Deshabhimani | Friday Aug 7, 2020\nഇടുക്കി> ഇടുക്കി മൂന്നാര് രാജമലയിലുണ്ടായ മണ്ണിടിച്ചിലില് മരണം 11 ആയി. 12 പേരെ രക്ഷപ്പെടുത്തി. ഇവരെ മൂന്നാര് ഹൈറേഞ്ച് ടാറ്റ ആശുപത്രിയിലെത്തിച്ചു. ഇതില് ഗുരുതരാവസ്ഥയിലുള്ള ഒരാളെ കോട്ടയം മെഡിക്കല് കോളേജ് ആശുപത്രിയിലേക്ക് മാറ്റി. 55 പേരെ ഇനിയും കണ്ടെത്താനുണ്ട്. ആറ് പുരുഷൻമാരും അഞ്ച് സ്‌ത്രീകളും ഒരു കുഞ്ഞുമാണ് മരിച്ചത്. രക്ഷാപ്രവർത്തനത്തിന് മുഖ്യമന്ത്രി വ്യോമസേനയുടെ സഹായം തേടിയിട്ടുണ്ട്. കാലവസ്‌ഥ അനുകുലമായാൽ എയർലിഫ്‌റ്റ് ഉണ്ടാകും.\nകണ്ണന്‍ദേവന് നെയ്മക്കാട് എസ്റ്റേറ്റിലെ പെട്ടിമുടിയിലാണ് ഉരുള്‍പ്പൊട്ടലുണ്ടായത്.പുലര്‍ച്ചെ നാലുമണിയോടെയാണ് മണ്ണിടിച്ചിലുണ്ടായതെന്ന് കരുതുന്നു. ആറുമണിക്ക്ശേഷമാണ് വിവരം പുറംലോകം അറിയുന്നത്. തൊഴിലാളികൾ താമസിച്ചിരുന്ന ലയങ്ങളാണ് മണണണിനടിയിലായത്. നാല് ലയങ്ങളിലായി 20ഓളം വീടുകള് മണ്ണിനടിയിലായി. 80 ഓളം പേര് കുടുങ്ങികിടക്കുന്നുണ്ടെന്നാണ് ആദ്യം പുറത്തുവന്ന വിവരം .\nഅതേസമയം മഴയില് മൂന്നാര് പെരിയവര താത്കാലിക പാലം തകര്‍ന്നു. ഇതോടെ ഈ ഭാഗത്തേക്കുള്ള ഗതാഗതം മുടങ്ങിയതിനാൽ രക്ഷാപ്രവർത്തനത്തിന് തടസ്സം നേരിട്ടു. മറയൂര് അടക്കമുള്ള എസ്റ്റേറ്റ് മേഖലകള് ഒറ്റപ്പെട്ട അവസ്ഥയിലാണ്. ഈ പ്രദേശത്ത് വൈദ്യുതിയും തടസ്സപ്പെട്ടിരിക്കയാണ്. രാജമലയിൽ മൂന്നര കിലോ മീറ്റർ മുകളിൽ നിന്ന് കുന്നിടിഞ്ഞ് വന്നതാണെന്ന് റവന്യൂ ഉദ്യോഗസ്ഥർ. ആ ഭാഗം പൊട്ടി പുഴ പോലെയായി. നാട്ടുകാരും പൊലീസും ഫയർഫോഴ്സും ചേർന്ന് രക്ഷാപ്രവർത്തനം തുടരന്നു.\nദുരന്ത മേഖലയിലേക്ക് എറണാകുളം, കോട്ടയം ജില്ലകളില് നിന്നുള്ള പ്രത്യേക മെഡിക്കല് സംഘം പുറപ്പെട്ടിട്ടുണ്ട്. ഇടുക്കി ജില്ലയിലെ മൊബൈല് മെഡിക്കല് സംഘത്തിന് പുറമേയാണ് ഈ മെഡിക്കല് സംഘത്തെ അയയ്ക്കുന്നത്.രക്ഷാപ്രവർത്തനത്തിന് ദേശീയ ദുരന്ത നിവാരണ സംഘത്തെ അയച്ചിട്ടുണ്ട്. ഇടുക്കിയിൽ നേരത്തെ തന്നെ സജ്ജമാക്കിയിരുന്ന സംഘത്തോടാണ് രാജമലയിലേക്ക് പോകാൻ നിർദ്ദേശിച്ചത്. തൃശൂരിൽ ഉള്ള ഒരു സംഘം കൂടി ഇടുക്കിയിലെത്തും.\nനേരത്തെ മുതിരപ്പുഴയാര് കരകവിഞ്ഞതിനെ തുടര്‍ന്ന് പ്രദേശത്തെ താഴ്ന്ന മേഖലകളില് വെള്ളം കയറിയിരുന്നു. മണ്ണിടിച്ചിലിനെ തുടര്‍ന്ന് മൂന്നാര് മറയൂര് പാതയില് ഗതാഗതം തടസപ്പെട്ടു. പൊലീസും, ശക്തമായ മഴയാണ് ഇടുക്കിയില് ഉള്ളത്. മൂന്നാര് അടക്കമുള്ള മേഖലകളില് മണ്ണിടിച്ചില് വ്യാപകമായിരുന്നു. നിലവില് ഇടുക്കിയിലെ ഡാമുകളുടെ ജലനിരപ്പ് ഉയരുന്നുണ്ട്. മുല്ലപ്പെരിയാറില് 130 അടിയിലേക്ക് ജലനിരപ്പ് എത്തി


ബ്രിട്ടീഷ് പൗരന് കോവിഡ് സ്ഥിരീകരിച്ചു; സംഭവിച്ചത് ഗുരുതര വീഴ്ച\nThu Jan 28 2021 21:34:33 GMT+0530 (India Standard Time)\nBSR15 March 2020 7:21 AM GMT\nകൊച്ചി: നെടുമ്പാശ്ശേരി വിമാനത്താവളത്തില് സുരക്ഷാപരിശോധന മറികടന്ന് ദുബയ് വിമാനത്തില് കയറിയ ബ്രിട്ടീഷ് വിനോദസഞ്ചാരിക്ക് കൊവിഡ് 19 സ്ഥിരീകരിച്ചു. ഇന്നലെ വൈകീട്ടാണ് ഇദ്ദേഹത്തിനു കൊവിഡ് സ്ഥിരീകരിച്ചതെന്നും തുടര്‍ന്ന് മൂന്നാറിലെ റിസോര്‍ട്ടിലെത്തി അന്വേഷിച്ചപ്പോഴാണ് അവിടെനിന്നു കടന്നുകളഞ്ഞതായി മനസ്സിലായതെന്നും ആരോഗ്യമന്ത്രി കെ കെ ശൈലജ പറഞ്ഞു. എല്ലാ റിസോര്‍ട്ട് ഉടമകളും ഇക്കാര്യത്തില് ജാഗ്രത പാലിക്കണം. ഞങ്ങളാരും പറയാതെ ഒരാളെയും റിസോര്‍ട്ടില് നിന്ന് പുറത്തുവിടരുത്. ആരും ഭയപ്പെടേണ്ടതില്ല. പരിശോധനാഫലം വരുന്നതിനു തൊട്ടുമുമ്പാണ് ഇയാള് സ്ഥലംവിട്ടത്. ഫലം വരുന്ന സമയത്തെ കുറിച്ച് അറിയാമായിരുന്നുവെന്നാണ് മനസ്സിലാവുന്നതെന്നും മന്ത്രി പറഞ്ഞു. സംഭവത്തില് ഗുരുതര വിഴ്ചയാണു സംഭവിച്ചതെന്നാണ് വിലയിരുത്തല്. ഇക്കാര്യത്തില് വീഴ്ച സംഭവിച്ചതായി മന്ത്രി വി എസ് സുനില്‍കുമാര് പറഞ്ഞു. ഗുരുതര വീഴ്ചയുണ്ടായെന്നതിന്റെ അടിസ്ഥാനത്തില് നടപടിക്കു സാധ്യതയുണ്ട്. മൂന്നാറില്‍നിന്ന് ഇദ്ദേഹം കൊച്ചിയിലെത്തിയത് അനുമതിയില്ലാതെയാണെന്നും വ്യക്തമായിട്ടുണ്ട്.\nഅതിനിടെ, ബ്രിട്ടീഷ് പൗരന് താമസിച്ച മൂന്നാറിലെ കെടിഡിസിയുടെ ഉടമസ്ഥതയിലുള്ള ടീ കൗണ്ടി റിസോര്‍ട്ട് അടച്ചു. ഇടുക്കിയില് സ്ഥിതി ഗുരുതരമാണെന്ന് മൂന്നാറില് മന്ത്രി എംഎം മണിയുടെ സാന്നിധ്യത്തില് ചേര്‍ന്ന യോഗം വിലയിരുത്തി. പ്രതിരോധ ഭാഗമായി സാമൂഹിക-രാഷ്ട്രീയ-ഉദ്യോഗസ്ഥരുടെ സ്‌ക്വാഡുകള് രൂപീകരിക്കും. ജീപ്പ് സവാരികള് ഒഴിവാക്കണമെന്ന് നിര്‍ദേശം നല്‍കിയിട്ടുണ്ട്. നിലവില് കേരളത്തിലുള്ള എല്ലാ വിനോദ സഞ്ചാരികള്‍ക്കും സംരക്ഷണം നല്‍കും. ഹോം സ്‌റ്റേകളിലും റിസോര്‍ട്ടുകളിലും നിരീക്ഷണത്തില് കഴിയുന്ന വിദേശികള് പുറത്തിറങ്ങരുതെന്നും നിര്‍ദേശം നല്‍കിയിട്ടുണ്ട്.\nനേരത്തേ, ബ്രിട്ടീഷ് പൗരന് കയറിയ ദുബയ് എമിറേറ്റ്‌സ് വിമാനത്തിലെ 270 പേരെയും പുറത്തിറക്കിയിരുന്നു. എല്ലാവരെയും ആശുപത്രിയിലെത്തിച്ച് പരിശോധിക്കാനും വിമാനത്താവളം താല്‍ക്കാലികമായി അടച്ചിട്ട് അണുവിമുക്തമാക്കാനും തീരുമാനമുണ്ട്. മൂന്നാറിലെ കെടിഡിസിയുടെ ഹോട്ടലില് കഴിഞ്ഞിരുന്ന ബ്രിട്ടീഷ് പൗരന് നിരീക്ഷണത്തിലായിരിക്കെയാണ് അധികൃതരുടെ കണ്ണുവെട്ടിച്ച് രക്ഷപ്പെട്ടത്. മൂന്നാറില് അവധി ആഘോഷത്തിനെത്തിയ 19 അംഗ സംഘത്തിലുള്‍പ്പെട്ട ഇദ്ദേഹത്തെ രോഗലക്ഷണങ്ങളെ തുടര്‍ന്നാണ് നിരീക്ഷണം ഏര്‍പ്പെടുത്തിയത്. ഇന്ന് രാവിലെ കൊച്ചിയില്‍നിന്നു ദുബയിലേക്കുള്ള വിമാനം കയറാനായി ഇയാള് നെടുമ്പാശ്ശേരി വിമാനത്താവളത്തിലെത്തിയപ്പോഴാണ് കണ്ടെത്തിയത്.\nCovid confirmed British citizen Kerala ബ്രിട്ടീഷ് പൗരന് കോവിഡ്


saudi uae weapons end up with armed groups | ഐഎസ് ഭീകരര്‍ക്ക് ആയുധങ്ങളെത്തിച്ചത് സൗദിയും യു.എ.ഇയും! കയറ്റി അയച്ചത് അസര്‍ബൈജാന് വഴി നയതന്ത്ര യാത്രകളുടെ മറവില്!! - Malayalam Oneindia\nസർക്കാർ ആർഎസ്എസിനെ പ്രീണിപ്പിക്കുന്നു, കേരളത്തിലെ സിപിഎമ്മിൽ മൃദു ബിജെപി ചേരിയെന്ന് ഡോ. ആസാദ്\nറിയാദിനെ ആക്രമിക്കാന് ശ്രമിച്ചത് പുതിയ സംഘം; അറിയില്ലെന്ന് ഹൂത്തികള്, വിശ്വസിക്കാതെ സൗദി\nമൂന്നുമാസത്തിനിടെ തൊഴിൽ നഷ്ടമായത് വീട്ടുജോലിക്കാരുൾപ്പെടെ 2.5 ലക്ഷം പ്രവാസികൾക്ക്\nസൗദിയിലേക്ക് ഇന്ത്യ കൊറോണ വാക്‌സിന് അയക്കും; വിദേശ രാജ്യങ്ങള്‍ക്ക് ആശ്വാസം പകരും\nസൗദി ആരോഗ്യമന്ത്രാലയത്തിൽ വനിത നഴ്‌സുമാർക്ക് അവസരം, അപേക്ഷിക്കേണ്ട അവസാന തീയതി ജനുവരി 28\nമൂന്നരവർഷത്തെ ഇടവേള: ഖത്തര്-യുഎഇ വിമാന സര്‍വീസുകള് പുനരാരംഭിക്കുന്നു, കൂടുതൽ സർവീസുകൾ ഉടൻ\n39 min ago രാജ്യത്ത് 19 ലക്ഷം പേര്‍ക്ക് കൊവിഡ് വാക്‌സിന് കുത്തിവച്ചു; ഒന്നാം സ്ഥാനത്ത് കര്‍ണാടക, 1.9 ലക്ഷം പേര്\n48 min ago സാനിറ്റൈസുകളെ സൂക്ഷിക്കണം; കുട്ടികളിൽ നേത്ര സംബന്ധമായ പ്രശ്നങ്ങൾക്ക് കാരണമെന്ന് പഠനം\n1 hr ago എന്‍സിപിയില് പവാറിന്റെ സമവായ ശ്രമം; ശശീന്ദ്രനെയും കാപ്പനെയും ദില്ലിയിലേക്ക് വിളിപ്പിച്ചു, വിട്ടുവീഴ്ചയില്ല\nAutomobiles വിപണി തിരിച്ചുപിടിക്കാൻ പ്രാപ്‌തം; കൈ നീറയെ ഫീച്ചറുകൾ, ആകെ മാറി ജീപ്പ് കോമ്പസ് ഫെയ്‌സ്‌ലിഫ്റ്റ്\nMovies ചെയ്യാത്ത തെറ്റിന് ക്രൂശിക്കപ്പെടുന്നവന്റെ വിഷമം എനിക്കറിയാം; ജയസൂര്യയുടെ ചിത്രത്തെ കുറിച്ച് ജോബി ജോര്‍ജ്\nLifestyle രാവിലെ കണി ഇതെങ്കില് ദിവസം ഗതിപിടിക്കില്ല\nFinance കേരളത്തിലെ ഇന്നത്തെ സ്വ‍ർണ വില അറിയാം, മൂന്ന് ദിവസമായി ഒരേ വില\nSports രണ്ടാം ടെസ്റ്റ്: എംബുല്‍ഡാനിയക്ക് ഏഴ് വിക്കറ്റ്, ഇംഗ്ലണ്ടിനെതിരേ ശ്രീലങ്ക പിടിമുറുക്കുന്നു\nTravel 'ദേഖോ അപ്നാ ദേശ്'- ദേശീയ വിനോദ സഞ്ചാര ദിനം 2021: ചരിത്രവും പ്രത്യേകതകളും\nഐഎസ് ഭീകരര്‍ക്ക് ആയുധങ്ങളെത്തിച്ചത് സൗദിയും യു.എ.ഇയും! കയറ്റി അയച്ചത് അസര്‍ബൈജാന് വഴി നയതന്ത്ര യാത്രകളുടെ മറവില്!!\nUpdated: Tue, Aug 29, 2017, 11:11 [IST]\nസോഫിയ (ബള്‍ഗേറിയ): ഇസ്ലാമിക് സ്റ്റേറ്റ് ഉള്‍പ്പെടെ മധ്യപൗരസ്ത്യ ദേശത്തും ആഫ്രിക്കന് രാജ്യങ്ങളിലുമുള്ള ഭീകരസംഘങ്ങള്‍ക്ക് രഹസ്യമായി ആയുധങ്ങളെത്തിക്കുന്നത് ഭീകരവിരുദ്ധ യുദ്ധത്തിന്റെ നായകരെന്ന് സ്വയം അവകാശപ്പെടുന്ന സൗദിയും യു.എ.ഇയുമെന്ന് വെളിപ്പെടുത്തല്. ബള്‍ഗേറിയക്കാരിയായ അന്വേഷണാത്മക മാധ്യമപ്രവര്‍ത്തക ദില്‍യാന ഗൈറ്റന്തീവ് നടത്തിയ അന്വേഷണത്തിലാണ് ഞെട്ടിക്കുന്ന ഈ വെളിപ്പെടുത്തലുള്ളത്. കിഴക്കന് യൂറോപ്യന് രാജ്യങ്ങളില് നിന്ന് വാങ്ങുന്ന അത്യാധുനിക ആയുധങ്ങളാണ് ഈ രാഷ്ട്രങ്ങള് ഭീകരവാദികള്‍ക്കായി മറിച്ചുവില്‍ക്കുന്നത്.\nഅസര്‍ബൈജാന് ഭരണകൂടത്തിന്റെ നിയന്ത്രണത്തിലുള്ള സില്‍ക് വേ എയര്‍ലൈന്‍സ് വഴിയാണ് സിറിയ, ഇറാഖ് എന്നിവിടങ്ങളിലെ ഭീകരവാദികള്‍ക്ക് ആയുധങ്ങള് എത്തിക്കുന്നത്. പിടിക്കപ്പെടാതിരിക്കാന് വ്യത്യസ്ത ഇടനിലക്കാര് വഴിയും നയതന്ത്ര ചാനലുകള് ഉപയോഗിച്ചുമാണ് ഇവ കടത്തുന്നത്. ആയുധങ്ങള് വരുന്നത് എവിടെ നിന്നാണെന്നും പോവുന്നത് എങ്ങോട്ടേക്കാണെന്നും തിരിച്ചറിയപ്പെടാതിരിക്കുന്നതിന് വേണ്ടിയാണ് ഇവ പല കൈകളിലൂടെ മാറി മറിയുന്നത്. അമേരിക്കയുള്‍പ്പെടെയുള്ള രാജ്യങ്ങളും ഇത്തരം ആയുധക്കടത്തിന് വേണ്ടി അസര്‍ബൈജാന് വിമാനമാണ് ഉപയോഗിക്കുന്നതെന്നും റിപ്പോര്‍ട്ടിലുണ്ട്. ഇവ ഐ.എസ് ഭീകരര്‍ക്കു പുറമെ കുര്‍ദ് സായുധ വിഭാഗങ്ങള്, ആഫ്രിക്കയിലെ സായുധ സംഘങ്ങള് എന്നിവരുടെ കൈകളിലെത്തുന്നു.\nകഴിഞ്ഞ മൂന്നു വര്‍ഷത്തിനിടയില് സില്‍ക് വേ എയര്‍ലൈന്‍സ് ടണ് കണക്കിന് ആയുധങ്ങളുമായി 350 തവണ \_'നയതന്ത്രപ്പറക്കലുകള്\_' എന്ന പേരില് യാത്രകള് നടത്തിയതായി ബള്‍ഗേറിയയിലെ ഏറ്റവും പ്രചാരമുള്ള ട്രഡ് ദിനപത്രം പ്രസിദ്ധീകരിച്ച റിപ്പോര്‍ട്ടില് പറയുന്നു. 2016ലും 2017ലുമായി ബള്‍ഗേറിയ, സെര്‍ബിയ, എന്നിവിടങ്ങളില് നിന്നുള്ള ആയുധങ്ങള് വഹിച്ചുള്ള \_'നയന്ത്രവിമാനങ്ങള്\_' 23 തവണയാണ് ജിദ്ദയിലേക്കും റിയാദിലേക്കും പറന്നത്. അവിടെ നിന്ന് ഭീകരവാദികള്‍ക്ക് മറിച്ച് വില്‍ക്കുകയായിരുന്നു.\nയൂറോപ്യന് രാജ്യങ്ങളില് നിന്നുള്ള ആയുധങ്ങള് സൗദി സൈന്യം ഉപയോഗിക്കാറില്ല. പകരം പടിഞ്ഞാറന് രാജ്യങ്ങളില് നിന്നുള്ളവയാണ് അവര് ഉപയോഗിക്കാറ്. യൂറോപ്യന് രാജ്യങ്ങളില് നിന്നുള്ള മോര്‍ട്ടാറുകള്, എസ്.പി.ജി-9, ജി.പി-25 തുടങ്ങിയ ടാങ്ക് വേധ ഗ്രനേഡുകള് തുടങ്ങിയ ആയുധങ്ങള് ഐ.എസ് കേന്ദ്രമായിരുന്ന മൗസിലില് നിന്ന് കണ്ടെടുത്തിരുന്നു. സൗദി വഴിയാണ് ഇവ അവിടെയെത്തിയടെന്നാണ് നിഗമനം. സിറിയയില് നടക്കുന്ന സംഘര്‍ഷങ്ങള് റിപ്പോര്‍ട്ട് ചെയ്യുന്നതിനിടെ അലിപ്പോയില് നിന്ന് ബള്‍ഗേറിയന് നിര്‍മിത ആയുധങ്ങള് കാണാനിടയായതാണ് ഇതേക്കുറിച്ചുള്ള അന്വേഷണം നടത്താന് മാധ്യമപ്രവര്‍ത്തകയെ പ്രേരിപ്പിച്ചത്. റിപ്പോര്‍ട്ടിനെ തുടര്‍ന്ന് ബള്‍ഗേറിയന് സുരക്ഷാ ഉദ്യോഗസ്ഥരുടെ സമ്മര്‍ദ്ദത്തിന് വഴങ്ങി പത്രം മാധ്യമപ്രവര്‍ത്തകയെ പിരിച്ചുവിടുകയുണ്ടായി.\nഗള്‍ഫ് രാജ്യങ്ങള്‍ക്ക് മുമ്പില് പുതിയ ആവശ്യവുമായി ഖത്തര്; ഇറാനുമായി ചര്‍ച്ച നടത്തണം\nസൗദിയില് ഹൂത്തി ആക്രമണം; മൂന്ന് പേര്‍ക്ക് പരിക്ക്, ഒരാളുടെ നില ഗുരുതരം\nസൗദിയില് കൊടുതണുപ്പ്, താപനില പൂജ്യത്തിന് താഴേക്ക്, മുന്നറിയിപ്പുമായി കാലാവസ്ഥാ കേന്ദ്രം!!\nമൂന്നര വര്‍ഷത്തിന് ശേഷം വിമാനം പറന്നു; കുടുംബ സംഗമത്തിന് വേദിയായി ദോഹ,റിയാദ് വിമാനത്താവളങ്ങള്\nകാറില്ലാത്ത നഗരം പണിയാന് സൗദി അറേബ്യ; പദ്ധതി പ്രഖ്യാപിച്ച് ബിന് സല്‍മാന്\nസൌദി- ഖത്തർ വിമാന സർവീസ് തിങ്കളാഴ്ച മുതൽ: തുടക്കത്തിൽ ആഴ്ചയിൽ ഏഴ് സർവീസുകൾ വീതം!!\nകൊവിഡ് വാക്സിന്റെ ആദ്യ ഡോസ് സ്വീകരിച്ച് സൽമാൻ രാജാവ്: അഭിനന്ദനം അറിയിച്ച് ആരോഗ്യമന്ത്രി\nസൗദിയില് വനിതാ നഴ്സുമാര്‍ക്ക് അവസരം, ജനുവരി എട്ടിനുള്ളില് അപേക്ഷിക്കണം, അറിയേണ്ട കാര്യങ്ങള്\nsaudi arabia uae journalist syria iraq isis terrorists airlines flights ഭീകരര് സൗദി അറേബ്യ യുദ്ധം\nsaudi uae weapons end up with armed groups\nപലതവണ അന്വേഷിച്ച് കഴമ്പില്ലെന്ന് കണ്ട് എഴുതി തള്ളിയ കേസ്, സോളാർ സിബിഐക്ക് വിട്ടതിനെതിരെ മുല്ലപ്പളളി\nകോട്ടയത്ത് രോഗവ്യാപനം കൂടുന്നു: 622 പേർക്ക് കൊവിഡ്; 320 പേർക്ക് രോഗമുക്തി\n5 വര്‍ഷമായി, ഇതൊക്കെ രാഷ്ട്രീയമല്ലേ, സോളാര് കേസ് സിബിഐക്ക് വിട്ടതില് പ്രതികരിച്ച് ഉമ്മന് ചാണ്ടി


US presidential Election: Donald Trump plans to conduct weekend rallies in Florida and Pennsylvania | ആരോഗ്യം തൃപ്തികരം... തിരഞ്ഞെടുപ്പ് പ്രചാരണത്തിനിറങ്ങാൻ ട്രംപ്: ആദ്യ റാലി ഫ്ലോറിഡയിൽ - Malayalam Oneindia\nUpdated: Fri, Oct 9, 2020, 19:27 [IST]\nവാഷിംഗ്ടൺ: അമേരിക്ക പ്രസിഡന്റ് തിരഞ്ഞെടുപ്പിലേക്ക് നീങ്ങുന്നതിനിടെയാണ് യുഎസ് പ്രസിഡന്റ് ഡൌണാൾഡ് ട്രംപിനും ഭാര്യ മെലാനിയ ട്രംപിനും കൊവിഡ് സ്ഥിരീകരിക്കുന്നത്. രോഗമുക്തനായി ട്രംപ് വൈറ്റ് ഹൌസിലെത്തിയതിന് പിന്നാലെയാണ് തിരഞ്ഞെടുപ്പ് പ്രചാരണത്തിൽ സജീവമാകാനുള്ള ഡൊണാൾഡ് ട്രംപിന്റെ നീക്കം. വാരാന്ത്യത്തിൽ രണ്ട് റാലികളിൽ പങ്കെടുക്കാൻ ഒരുങ്ങുന്നതായി വെള്ളിയാഴ്ചയാണ് ട്രംപ് പ്രഖ്യാപിച്ചത്. കൊവിഡ് സ്ഥിരീകരിച്ചതോടെ പ്രസിഡന്റ് തിരഞ്ഞെടുപ്പിന്റെ പ്രചാരണങ്ങളിൽ നിന്ന് ട്രംപ് താൽക്കാലിക ഇടവേളയെടുത്തിരുന്നു. ഡോക്ടർമാർ നൽകുന്ന വിവരം അനുസരിച്ച് ട്രംപിന്റെ ചികിത്സ പൂർത്തിയായിട്ടുണ്ട്.\nകൊവിഡ് ചികിത്സ പൂർത്തിയായതോടെ ശനിയാഴ്ച ട്രംപ് ഫ്ലോറിഡയിലും ഞായറാഴ്ച പെൻസിൽവാനിയസിലും പ്രചാരണത്തിനെത്തും. പ്രചാരണത്തിനും ഭരണത്തിനും വേണ്ടത്ര ആരോഗ്യവാനാണ് താനെന്ന് ജനങ്ങളെ ബോധ്യപ്പെടുത്തുകയാണ് ലക്ഷ്യം. കൊവിഡ് വ്യാപനം പൂർത്തിയാക്കിയ ശേഷം ട്രംപ് പൊതുപരിപാടികൾ പുനരാരംഭിക്കാൻ ട്രംപ് സജ്ജമായെന്ന് ട്രംപിന്റെ ഫിസിഷ്യനായ ഡോ. സീൻ കോൺലേ വ്യക്തമാക്കി. ട്രംപിന്റെ ആരോഗ്യസ്ഥിതി മെച്ചപ്പെട്ടതായും ചികിത്സയോട് നല്ല രീതിയിൽ പ്രതികരിച്ചതായും വൈറ്റ് ഹൌസ് കഴിഞ്ഞ ദിവസം പുറത്തിറക്കിയ മെമ്മോയിൽ പറഞ്ഞിരുന്നു.\nഎന്നാൽ തന്റെ എതിരാളിയായ ജോ ബിഡനുമായി അടുത്ത ആഴ്ച നടക്കാനിരിക്കുന്ന പ്രസിഡന്റ് ചർച്ചയിൽ പങ്കെടുക്കാൻ കഴിയില്ലെന്ന് ട്രംപ് വ്യക്തമാക്കിയിരുന്നു. അത് സമയനഷ്ടമാണെന്നാണ് ട്രംപ് വിശേഷിപ്പിച്ചത്. ട്രംപിന് കൊവിഡ് സ്ഥിരീകരിച്ചതോടെ രണ്ടാമത്തെ പ്രസിഡൻഷ്യൽ ചർച്ച വിർച്വൽ ചർച്ചയാക്കി മാറ്റാൻ സംഘാടകർ ധാരണയിലെത്തിയിരുന്നു. ഇത്തരമൊരു സംവാദത്തിന്റെ കാര്യമെന്താണെന്നാണെന്നും ട്രംപ് ഫോക്സ് ബിസിനസിന് അനുവദിച്ച അഭിമുഖത്തിൽ പറയുന്നു. സെപ്തംബർ 29നാണ് ട്രംപും ജോ ബിഡനും തമ്മിലുള്ള ആദ്യത്തെ സംവാദം നടക്കുന്നത്. ഒഹിയോയിലെ ക്ലീവ് ലാൻഡിൽ വെച്ചായിരുന്നു സംവാദനം നടക്കുന്നത്. എന്നാൽ സംവാദം കഴിഞ്ഞ് ഉടൻ തന്നെയാണ് ട്രംപിന് കൊവിഡ് സ്ഥിരീകരിച്ചത്.\nയുഎസ് പ്രസിഡന്റ് തിരഞ്ഞെടുപ്പ് ഡൊണാൾഡ് ട്രംപ് us election us presidential election 2020 donald trump coronavirus florida white house\nUS presidential Election: Donald Trump plans to conduct weekend rallies in Florida and Pennsylvania


പ്രളയക്കെടുതി; റെയില്‍വേ പരീക്ഷകള് മറ്റ് സംസ്ഥാനങ്ങളിലേക്ക് മാറ്റുന്നു\nകോഴിക്കോട് ജില്ലയിലെ വിവിധ പരീക്ഷാ കേന്ദ്രങ്ങളില് പരീക്ഷ എഴുതേണ്ടിയിരുന്നവര്‍ക്ക് പുതിയ അറിയിപ്പ് പ്രകാരം ബംഗ്ലുരുവാണ് പരീക്ഷാ കേന്ദ്രം.\n27 Aug, 2018 at 06:09 AM\nപ്രളയക്കെടുതിയെ തുടര്‍ന്ന് കേരളത്തില് മാറ്റിവെച്ച റെയില്‍വേ പരീക്ഷകള് മറ്റു സംസ്ഥാനങ്ങളിലേക്ക് മാറ്റുന്നു. കോഴിക്കോട് ജില്ലയിലെ വിവിധ പരീക്ഷാ കേന്ദ്രങ്ങളില് പരീക്ഷ എഴുതേണ്ടിയിരുന്നവര്‍ക്ക് പുതിയ അറിയിപ്പ് പ്രകാരം ബംഗ്ലുരുവാണ് പരീക്ഷാ കേന്ദ്രം. അസിസ്റ്റന്‍റ് ലോക്കോ പൈലറ്റ്, ടെക്നീഷ്യന് തുടങ്ങിയ തസ്തികകളിലേക്കാണ് പരീക്ഷ.\nആഗസ്റ്റ് 17,20,21 തീയതികളില് അസിസ്റ്റന്റ് ലോക്കോ പൈലറ്റ്, ടെക്നീഷ്യന് തസ്തികകളിലേക്ക് നടത്താനിരുന്ന ഓണ് ലൈന് പരീക്ഷകള് പ്രളയക്കെടുതിയെ തുടര്‍ന്ന് റെയില്‍വേ റിക്രൂട്ട്മെന്‍റ് ബോര്‍ഡ് മാറ്റി വെച്ചിരുന്നു. ഈ പരീക്ഷകള് സെപ്തംബര് നാലിന് നടത്താനാണ് പുതിയ തീരുമാനം. എന്നാല് കോഴിക്കോട്ടെ വിവിധ കേന്ദ്രങ്ങള് ആദ്യം പരീക്ഷാ കേന്ദ്രമായി ലഭിച്ചിരുന്ന ഉദ്യോഗാര്‍ത്ഥികളെ റെയില്‍വേ ഇ-മെയില് മുഖേനെ അറിയിച്ചത് ബംഗ്ലുരുവാണ് പുതുക്കിയ പരീക്ഷാ കേന്ദ്രമെന്നാണ്.\nപ്രളയ കെടുതികള് ഏറെകുറേ അവസാനിച്ചതിന് ശേഷവും പരീക്ഷ മറ്റൊരു സംസ്ഥാനത്തേക്ക് മാറ്റുമെന്ന് ഉദ്യോഗാര്‍ഥികള് പ്രതീക്ഷിച്ചിരുന്നില്ല. ഇത് പ്രായോഗികമായി ഏറെ ബുദ്ധിമുട്ടുകള് സൃഷ്ടിക്കുന്നതായും ഉദ്യോഗാര്‍ത്ഥികള് പറയുന്നു. കോഴിക്കോട്,മലപ്പുറം ജില്ലകളിലുള്ള നിരവധി ഉദ്യോഗാര്‍ഥികള്‍ക്ക് പരീക്ഷാ കേന്ദ്രം ബംഗ്ലൂരുവാണെന്ന സന്ദേശം റെയില്‍വേ റിക്രൂട്ട്മെന്‍റ് ബോര്‍ഡില് നിന്ന് ലഭിച്ചിട്ടുണ്ട്. തിരുവനന്തപുരത്തെ റെയില്‍വേ റിക്രൂട്ട്മെന്‍റ് ബോര്‍ഡില് ബന്ധപ്പെട്ട അപേക്ഷകര്‍ക്കും കൂടുതല് വിശദാംശങ്ങള് ലഭിച്ചില്ല.\nകെ.പി ശശികലയുടെ ‘ശതം സമര്‍പ്പയാമി; മുഖ്യമന്ത്രിയുടെ ദുരിതാശ്വാസ നിധിയിലേക്ക് ഇന്നലെ ലഭിച്ചത് 3.41 ലക്ഷം, ഇന്ന് 2.31 ലക്ഷം


Covid 19 | സംസ്ഥാനത്ത് പ്രതിദിന കോവിഡ് രോഗികൾ വീണ്ടും കൂടി; ഇന്ന് 1,370 പേർക്ക് രോഗബാധ| Kerala reports 1370 new covid cases om Jun 1 – News18 Malayalam\nCovid 19 | സംസ്ഥാനത്ത് പ്രതിദിന കോവിഡ് രോഗികൾ വീണ്ടും കൂടി; ഇന്ന് 1,370 പേർക്ക് രോഗബാധ\nകഴിഞ്ഞ ദിവസം 1197 പേർക്കായിരുന്നു സംസ്ഥാനത്ത് രോഗം സ്ഥിരീകരിച്ചത്.\nLast Updated : June 01, 2022, 19:10 IST\nതിരുവനന്തപുരം: സംസ്ഥാനത്തെ കോവിഡ് (Covid 19)കേസുകളിൽ ഇന്നും വർധനവ്. ഇന്ന് 1,370 പേർക്കാണ് കേരളത്തിൽ രോഗം സ്ഥിരീകരിച്ചത്. ആക്റ്റീവ് കേസുകൾ 6,129 ആയും വർധിച്ചു. ടെസ്റ്റ് പോസിറ്റിവിറ്റി നിരക്കിലും വർധനവുണ്ടായിട്ടുണ്ട്. 8.77 ശതമാനമാണ് ഇന്നത്തെ ടെസ്റ്റ് പോസിറ്റീവിറ്റി നിരക്ക്.\nകഴിഞ്ഞ ദിവസം 1197 പേർക്കായിരുന്നു സംസ്ഥാനത്ത് രോഗം സ്ഥിരീകരിച്ചത്. ഇന്നലെ രാജ്യത്ത് സ്ഥിരീകരിച്ച കോവിഡ് കേസുകളിൽ പകുതിയിലധികവും കേരളത്തിലായിരുന്നു.\nഅതേസമയം, മുംബൈയിലും കോവിഡ് കേസുകൾ കുത്തനെ ഉയർന്നുകൊണ്ടിരിക്കുകയാണ്. ഇന്നലെ മാത്രം നഗരത്തിൽ റെക്കോർഡ് ചെയ്യപ്പെട്ടത് 506 പുതിയ കോവിഡ് കേസുകളാണ്. ഫെബ്രുവരി മുതൽ കുറഞ്ഞുവന്ന കോവിഡ് നിരക്കാണിപ്പോൾ കുത്തനെ കൂടുന്നത്.\nAlso Read-മുംബൈയിൽ വീണ്ടും കോവിഡ് നിരക്ക് ഉയരുന്നു; ടിപിആർ 6%; ഇനിയും ഉയരാൻ സാധ്യതയെന്ന് BMC\nകുട്ടികളെ മാസ്‌ക് ധരിപ്പിച്ച് മാത്രം സ്‌കൂളിലേയ്ക്കയ്ക്കുക. രോഗലക്ഷണങ്ങളുള്ളവര് ആരും തന്നെ സ്‌കൂളില് പോകരുത്. കുട്ടികളുടെ ആരോഗ്യസ്ഥിതി അധ്യാപകരും രക്ഷിതാക്കളും ദിവസവും ശ്രദ്ധിക്കണം. വാക്‌സിനെടുക്കാന് ശേഷിക്കുന്ന 12 വയസിന് മുകളിലുള്ള മുഴുവന് കുട്ടികള്‍ക്കും വാക്‌സിന് നല്‍കണം. മഴക്കാലമായതിനാല് പകര്‍ച്ചവ്യാധികള് പകരാതിരിക്കാന് ശ്രദ്ധിക്കണം.\nFirst published: June 01, 2022, 19:10 IST\nCovid 19Covid 19 in KeralaCovid 19 kerala


അമിതവണ്ണക്കാരില് കൊവിഡ് ഗുരുതരമാകാനുള്ള സാധ്യത മൂന്നിരട്ടി; മുന്നറിയിപ്പ് നല്‍കി ആരോഗ്യമന്ത്രാലയം\n2021-06-07 04:24:54 pm IST\nഅബുദാബി: അമിത വണ്ണമുള്ളവരില് കൊവിഡ് ഗുരുതരമാകാനുള്ള സാധ്യത മൂന്നിരട്ടിയാണെന്ന് യു.എ.ഇ പൊതുജനാരോഗ്യ മന്ത്രാലയത്തിലെ മുതിര്‍ന്ന ഉദ്യോഗസ്ഥര് വ്യക്തമാക്കി. അമിത വണ്ണമുള്ളവര്‍ക്ക് ശ്വാസകോശത്തിന്റെ ശേഷിക്കുറവു മൂലം ശ്വസിക്കാന് പ്രയാസമുണ്ടാകും.\nഇവരില് പ്രതിരോധശേഷിയും കുറയുമെന്നും ഇത്തരക്കാര്‍ക്ക് കൊവിഡ് ബാധിച്ചാല് ന്യൂമോണിയ വരാനും രോഗം ഗുരുതരമാകാനുമുള്ള സാധ്യത കൂടുതലാണെന്നും ആരോഗ്യ വിദഗ്ദര് പറഞ്ഞു. ഇങ്ങനെയുള്ളവര്‍ക്ക് ആശുപത്രി വാസവും ദീര്‍ഘകാല ചികിത്സയും വേണ്ടിവരുമെന്നും മന്ത്രാലയം വ്യക്തമാക്കി.\n60 വയസ്സിനു മുകളിലുള്ള പ്രമേഹ, ഹൃദ്രോഗ, വൃക്ക രോഗികള്‍ക്കും കീമോതെറപ്പി എടുത്തവര്‍ക്കും കൊവിഡ് പിടിപെട്ടാല് രോഗം ഗുരുതരമാകാനുള്ള സാധ്യതയുണ്ടെന്ന് ആഗോള പഠനം ചൂണ്ടിക്കാട്ടുന്നു. അതിനാല് ഈ വിഭാഗക്കാര്‍ക്കായി ആരോഗ്യമന്ത്രാലയത്തിന് കീഴില് പ്രത്യേക ബോധവല്‍ക്കരണ പദ്ധതി ആരംഭിച്ചു.\nരോഗപ്രതിരോധ നടപടി സ്വീകരിക്കുക, ആരോഗ്യകരമായ ഭക്ഷണം ശീലമാക്കുക, മതിയായ ചികിത്സ ലഭ്യമാക്കുക എന്നീ കാര്യങ്ങള് ശ്രദ്ധിക്കണമെന്നും മന്ത്രാലയം ചൂണ്ടിക്കാട്ടി. രോഗപ്രതിരോധ ശേഷി കുറഞ്ഞ ഈ വിഭാഗക്കാര് കൊവിഡ് വാക്‌സിന് എടുത്ത് സുരക്ഷ ഉറപ്പാക്കണമെന്നും മന്ത്രാലയം ആവശ്യപ്പെട്ടു.\nആസ്മ, ശ്വാസകോശ രോഗം, ഹൃദ്രോഗം, പ്രമേഹം, പൊണ്ണത്തടി, എയ്ഡ്‌സ്, അര്‍ബുദം തുടങ്ങിയ രോഗമുള്ള വയോധികര്‍ക്കു വാക്‌സിന് എടുത്ത് പ്രതിരോധ ശേഷി ഉറപ്പാക്കണം. പിന്നീട് രോഗം പിടിപെട്ടാലും ഗുരുതരമാകില്ല. ഇക്കാര്യങ്ങളെല്ലാം ജനങ്ങളെ ബോധ്യപ്പെടുത്തി ബോധവല്‍ക്കരണം ശക്തമാക്കുമെന്ന് ഹെല്‍ത്ത് എജ്യുക്കേഷന് ആന്‍ഡ് പ്രൊമോഷന് ഡയറക്ടര് ഡോ. ഫാദില മുഹമ്മദ് ഷരീഫ് പറഞ്ഞു.\nUAE Covid19 MOH


BS Yediyurappa cornered by BJP MLAs in Karnataka | കര്‍ണാടകത്തില് യെഡിയൂരപ്പയ്ക്ക് ഷോക്ക്, കലാപമുയർത്തി ബിജെപി എംഎൽഎമാർ! - Malayalam Oneindia\nPublished: March 13 2020, 19:08 [IST]\nബെംഗളൂരു: കൊറോണ വൈറസ് ബാധിച്ച് ഒരാള് മരിച്ചതോടെ കര്‍ണാടകം അതീവ ജാഗ്രതയിലാണ്. അതിനിടെ യെഡിയൂരപ്പ സര്‍ക്കാരിന് സ്വന്തം എംഎല്‍എമാര് തന്നെ വെല്ലുവിളി ഉയര്‍ത്തിയത് ബിജെപിയെ ഞെട്ടിച്ചിരിക്കുകയാണ്.\n16 ബിജെപി എംഎല്‍എമാരാണ് മുഖ്യമന്ത്രി ബിഎസ് യെഡിയൂരപ്പയ്ക്ക് എതിരെ വിമത ശബ്ദം ഉയര്‍ത്തി മുന്നോട്ട് വന്നിരിക്കുന്നത്. മുഖ്യമന്ത്രിയുടെ മകന് വിജയേന്ദ്ര സൂപ്പര് മുഖ്യമന്ത്രി കളിക്കുന്നതാണ് ബിജെപി എംഎല്‍എമാരെ ചൊടിപ്പിച്ചിരിക്കുന്നത്.\nയെഡിയൂരപ്പയ്ക്ക് എതിരെ കലാപക്കൊടി\nകോണ്‍ഗ്രസ്-ജെഡിഎസ് സര്‍ക്കാരിനെ അട്ടിമറിച്ച് അധികാരത്തിലേറിയത് മുതല് ബിജെപി എംഎല്‍എമാര് യെഡിയൂരപ്പയ്ക്ക് തലവേദനയാണ്. മന്ത്രിസഭാ വികസനത്തില് കോണ്‍ഗ്രസില് നിന്നും ജെഡിഎസില് നിന്നും എത്തിയവരെ പരിഗണിച്ചപ്പോള് ബിജെപി എംഎല്‍എമാര് പലരും തഴയപ്പെട്ടു. ഇതോടെയാണ് യെഡിയൂരപ്പയ്ക്ക് എതിരെ കലാപക്കൊടി ഉയര്‍ന്ന് തുടങ്ങിയത്.\nമാത്രമല്ല, യെഡിയൂരപ്പയുടെ മകന് വിജയേന്ദ്ര സൂപ്പര് മുഖ്യമന്ത്രിയായി പ്രവര്‍ത്തിക്കുന്നു എന്ന ആരോപണവും ബിജെപി എംഎല്‍എമാര് ഉന്നയിക്കുന്നു. നിയമസഭാ കക്ഷി യോഗത്തിനിടെ 16 ബിജെപി എംഎല്‍എമാര് മുഖ്യമന്ത്രിക്ക് നേരെ വിരല് ചൂണ്ടിയത് പാര്‍ട്ടി നേതൃത്വത്തേയും സര്‍ക്കാരിനേയും അമ്പരപ്പിച്ചിരിക്കുകയാണ്.\nമുഖ്യമന്ത്രിയുടെ കുടുംബം ഇടപെടുന്നു\nയെഡിയൂരപ്പയുടെ ഭരണരീതിയെ വിമര്‍ശിച്ച എംഎല്‍എമാര് ഭരണത്തില് മുഖ്യമന്ത്രിയുടെ കുടുംബം ഇടപെടുന്നു എന്ന ആരോപണത്തിനൊപ്പം തങ്ങള്‍ക്ക് മണ്ഡലത്തിലേക്ക് ഫണ്ട് കിട്ടുന്നില്ല എന്ന ആരോപണവും എംഎല്‍എമാര് ഉന്നയിക്കുന്നു. ബസന്‍ഗൗഡ യത്‌നാള്, സിദ്ധു സവാദി, പൂര്‍ണിമ, രാജു ഗൗഡ, ശിവരാജ് പാട്ടീല്, അഭയ് പാട്ടീല്, കലകപ്പ ബന്ദി എന്നീ എംഎല്‍എമാരാണ് യെഡിയൂരപ്പയ്ക്ക് എതിരെ രംഗത്ത് എത്തിയിരിക്കുന്നത്.\nഎംഎല്‍എമാരുടെ സംഘടിത ആക്രമണം യെഡിയൂരപ്പയെ നടുക്കിയിരിക്കുകയാണ്. എംഎല്‍എമാര്‍ക്ക് അനുവദിച്ച ഫണ്ട് വിവരങ്ങള് സര്‍ക്കാര് പുറത്ത് വിടാമെന്ന് യെഡിയൂരപ്പ മറുപടി നല്‍കി. തീരദേശ കര്‍ണാടകയുടെ ഭാഗമായ എംഎല്‍എമാര് പരാതികള് ഉന്നയിച്ചില്ലെങ്കിലും പ്രശ്‌നങ്ങള് അവതരിപ്പിക്കാന് മുഖ്യമന്ത്രിയുമായി കൂടിക്കാഴ്ചയ്ക്ക് സമയം ചോദിച്ചിരിക്കുകയാണ്.\nതങ്ങള്‍ക്ക് ഒരു വിലയും ഇല്ലേ\nഎംഎല്‍എമാര് അസംതൃപ്തരാണ് എന്നാണ് അവരില് ഒരാള് പ്രതികരിച്ചിരിക്കുന്നത്. സ്വന്തം മണ്ഡലത്തിലെ ആളുകളുമായി മുഖ്യമന്ത്രിയെ കാണാന് എത്തുമ്പോള് അവര്‍ക്ക് മുന്നില് വെച്ച് യെഡിയൂരപ്പ തങ്ങളോട് പൊട്ടിത്തെറിക്കുകയാണ്. തങ്ങള്‍ക്ക് ഒരു വിലയും ഇല്ലേ എന്ന് എംഎല്‍എമാര് ചോദിക്കുന്നു.\nഅകലം പാലിക്കുന്നതാണ് നല്ലത്\nമുഖ്യമന്ത്രിയെ കാണാന് ആരെയും കൊണ്ട് പോകാതിരിക്കുന്നതും മുഖ്യമന്ത്രിയില് നിന്ന് തന്നെയും അകലം പാലിക്കുന്നതാണ് നല്ലതെന്നും എംഎല്‍എമാര് പൊട്ടിത്തെറിക്കുന്നു. യെഡിയൂരപ്പയേയും കുടുംബത്തേയും ഉന്നംവെച്ച് സോഷ്യല് മീഡിയയില് കത്ത് പ്രചരിക്കുന്നുണ്ട്. മകന് വിജയേന്ദ്രയാണ് ഭരണം നടത്തുന്നത് എന്നും യെഡിയൂരപ്പ കുടുംബം അഴിമതി നടത്തുന്നു എന്നുമാണ് കത്തിലെ ആരോപണം.\nകര്‍ണാടകത്തില് ജിഎസ്ടിക്ക് പകരം വിഎസ്ടി ( വിജേന്ദ്ര സര്‍വീസ് ടാക്‌സ്) ആണെന്നാണ് കത്തിലെ പരിഹാസം. ഇത് രണ്ടാം തവണയാണ് യെഡിയൂരപ്പയ്ക്കും കുടുംബത്തിനും എതിരെ ഊമക്കത്ത് പ്രചരിക്കുന്നത്. നേരത്തെ എംഎല്‍എമാര് യെഡിയൂരപ്പയ്ക്ക് എതിരെ യോഗം ചേര്‍ന്നിരുന്നു. മുന് മുഖ്യമന്ത്രി ജഗദീഷ് ഷെട്ടാര് അടക്കമുളളവരാണ് യോഗം ചേര്‍ന്നത് എന്നത് യെഡിയൂരപ്പയ്ക്ക് അപായമണിയാണ്.\nkaranataka jds bjp bs yediyurappa ബിജെപി ജെഡിഎസ് കോണ്‍ഗ്രസ് കര്‍ണാടക ബിഎസ് യെഡിയൂരപ്പ politics\nBS Yediyurappa cornered by BJP MLAs in Karnataka\nStory first published: Friday, March 13, 2020, 19:08 [IST]


P Jayarajan | എല്ലാം പാര്‍ട്ടിക്ക് നല്‍കിയിട്ടും... സീനിയര് നേതാവായ പി ജയരാജനെ ജയം ഉറപ്പില്ലാത്ത മണ്ഡലത്തില് നിര്‍ത്തി തോല്‍പ്പിച്ച് കണ്ണൂര് സെക്രട്ടറി സ്ഥാനവും നഷ്ടപ്പെടുത്തി; ഇപ്പോള് കേരളാ ബാങ്ക് ചെയര്‍മാന് പദവി നല്‍കി ഒതുക്കാന് നീക്കം - Malayalivartha.com Widgets Magazine\nഎല്ലാം പാര്‍ട്ടിക്ക് നല്‍കിയിട്ടും... സീനിയര് നേതാവായ പി ജയരാജനെ ജയം ഉറപ്പില്ലാത്ത മണ്ഡലത്തില് നിര്‍ത്തി തോല്‍പ്പിച്ച് കണ്ണൂര് സെക്രട്ടറി സ്ഥാനവും നഷ്ടപ്പെടുത്തി; ഇപ്പോള് കേരളാ ബാങ്ക് ചെയര്‍മാന് പദവി നല്‍കി ഒതുക്കാന് നീക്കം\n26 MAY 2019 06:12 PM IST\nപി. ജയരാജനെന്ന നേതാവ് സിപിഎം അണികള്‍ക്ക് എല്ലാമെല്ലാമാണ്. പക്ഷെ പറഞ്ഞിട്ട് കാര്യമില്ല ഇക്കഴിഞ്ഞ തെരഞ്ഞെടുപ്പില് എട്ടുനിലയില് പൊട്ടി. ജയം ഉറപ്പില്ലാത്ത മണ്ഡലത്തില് ഉന്നത നേതാവിനെ മത്സരിപ്പിക്കാന് ധൃതിയില് സംസ്ഥാന നേതൃത്വം തീരുമാനമെടുത്തതില് പ്രതിഷേധമുയര്‍ന്നിരുന്നു. വടകരയില് തോറ്റാല് കരുത്തനായ അദ്ദേഹത്തിന്റെ മടങ്ങിവരവ് തടയാന് അണിയറയില് നീക്കമുണ്ടായിരുന്നു. ടി.പി. ചന്ദ്രശേഖരന് വധം ഉള്‍പ്പെടെ കൊലയാളി പാര്‍ട്ടിയായി സി.പി.എമ്മിനെ ചിത്രീകരിക്കാനിടയായ സമീപകാല സംഭവങ്ങളുടെയെല്ലാം ബാധ്യത ചുമലിലേറ്റിയാണു ജയരാജന് മത്സരിക്കാനിറങ്ങേണ്ടിവന്നത്.\nസി.പി.എമ്മിന്റെ കരുത്തനായ നേതാവ് പി. ജയരാജനെ തെരഞ്ഞെടുപ്പ് തോല്‍വിക്കു പിന്നാലെ പാര്‍ട്ടിയില് ഒതുക്കാന് നീക്കം. ഇതിനായി യാഥാര്‍ഥ്യമാകാനിരിക്കുന്ന കേരളാ ബാങ്ക് ചെയര്‍മാന് പദവിയാണു പാര്‍ട്ടി വച്ചുനീട്ടുന്നത്. കണ്ണൂര് രാഷ്ട്രീയത്തില്‍നിന്നു മാറ്റിനിര്‍ത്താനായിരുന്നു വടകര സ്ഥാനാര്‍ഥിത്വമെന്നു നേരത്തേ അണികള്‍ക്ക് ആശങ്കയുണ്ടായിരുന്നു.\nജയം ഉറപ്പില്ലാത്ത മണ്ഡലത്തില് ഉന്നത നേതാവിനെ മത്സരിപ്പിക്കാന് ധൃതിയില് സംസ്ഥാന നേതൃത്വം തീരുമാനമെടുത്തതില് പ്രതിഷേധമുയര്‍ന്നിരുന്നു.\nവടകരയില് തോറ്റാല് കരുത്തനായ അദ്ദേഹത്തിന്റെ മടങ്ങിവരവ് തടയാന് അണിയറയില് നീക്കമുണ്ടായിരുന്നു. ടി.പി. ചന്ദ്രശേഖരന് വധം ഉള്‍പ്പെടെ കൊലയാളി പാര്‍ട്ടിയായി സി.പി.എമ്മിനെ ചിത്രീകരിക്കാനിടയായ സമീപകാല സംഭവങ്ങളുടെയെല്ലാം ബാധ്യത ചുമലിലേറ്റിയാണു ജയരാജന് മത്സരിക്കാനിറങ്ങേണ്ടിവന്നത്. പാര്‍ട്ടിക്കു മുകളില് വ്യക്തികേന്ദ്രീകൃത വളര്‍ച്ചയ്ക്കു ശ്രമിച്ചെന്ന ആരോപണത്തില്, ജില്ലാ സെക്രട്ടറിയായിരുന്ന പി. ജയരാജനെ സംരക്ഷിച്ചും സംസ്ഥാന നേതൃത്വത്തെ വിമര്‍ശിച്ചുമാണു പാര്‍ട്ടി കണ്ണൂര് ജില്ലാ സമ്മേളനം അവസാനിച്ചത്. അന്ന് അണികളുടെ കരുത്തില് നേതൃത്വത്തെ മുട്ടുമടക്കിച്ച അദ്ദേഹത്തിനു നല്‍കിയ മറുപടിയാണു സ്ഥാനാര്‍ഥിത്വമെന്നും സി.പി.എമ്മില് ചര്‍ച്ചയുണ്ട്.\nസ്വന്തംപേരില് ആല്‍ബം പുറത്തു വന്നതോടെയാണു ജയരാജന് നേതൃത്വത്തിന്റെ കണ്ണിലെകരടായത്. ഇതോടെ, പാര്‍ട്ടിക്ക് അതീതനായി വളരാന് ശ്രമിക്കുന്നുവെന്നു വിലയിരുത്തുകയും പാര്‍ട്ടി ശാസിക്കുകയും ചെയ്തിരുന്നു. എന്നാല്, പാര്‍ട്ടിവിലക്ക് മറികടന്ന് അണികള്, ജയരാജന്റെ ചിത്രങ്ങളോടു കൂടിയ കൂറ്റന്‍ബോര്‍ഡുകള് സ്ഥാപിച്ചാണു നേതൃത്വത്തെ നേരിട്ടത്. കോട്ടയം ജില്ലാ സെക്രട്ടറി വി.എന്.വാസവന് ലോക്‌സഭാ മണ്ഡലത്തില് സ്ഥാനാര്‍ഥിയായപ്പോള് അവിടെ സെക്രട്ടറിയുടെ താല്‍ക്കാലിക ചുമതല നല്‍കുകയായിരുന്നു. അദ്ദേഹത്തിനു സെക്രട്ടറി സ്ഥാനത്തു തിരിച്ചെത്താം. എന്നാല്, ജയരാജന്റെ കാര്യത്തില് പാര്‍ട്ടി നിലപാട് വ്യത്യസ്തമാണെന്നാണു സൂചന.


മുട്ടത്ത് കോവിഡ് കെയര് സെന്റര് തുറന്നു; ആദ്യഘട്ടത്തില് അഞ്ച് പേരെ നിരീക്ഷണത്തിലാക്കി\nഇടുക്കി : കോവിഡ് 19 രോഗികളുമായി സമ്പര്‍ക്കം പുലര്‍ത്തിയവരെയും ഇതര സംസ്ഥാനത്ത് നിന്നെത്തിയവരെയും നിരീക്ഷണത്തില് പാര്‍പ്പിക്കുന്നതിനായി തൊടുപുഴക്ക് സമീപം മുട്ടത്ത് കോവിഡ് കെയര് സെന്റര് പ്രവര്‍ത്തനം തുടങ്ങി. കോവിഡ് പ്രതിരോധത്തിനായുള്ള തൊടുപുഴ ബ്ലോക്ക് പഞ്ചായത്ത് കോ.ഓര്‍ഡിനേഷന് കമ്മിറ്റി, മുട്ടം ഗ്രാമ പഞ്ചായത്ത്, മുട്ടം സാമൂഹിക ആരോഗ്യ കേന്ദ്രം എന്നിവയുടെ നേതൃത്വത്തില് മുട്ടം റൈഫിള് ക്ലബ്ബിലാണ് സെന്ററിന്റെ പ്രവര്‍ത്തനം.\nമണിയാറന് കുടി സ്വദേശിയായ രോഗിയുമായി സമ്പര്‍ക്കം പുലര്‍ത്തിയ മൂന്ന് പേരെയും മൈസൂരില് നിന്നെത്തിയ രണ്ട് പേരെയുമാണ് ആദ്യഘട്ടത്തില് ഇവിടെ പാര്‍പ്പിക്കുക. ഇവരുടെ വീടുകളില് ക്വാറന്റൈനില് പാര്‍പ്പിക്കുന്നതിനുള്ള സൗകര്യങ്ങളില്ലാത്തതിനെ തുടര്‍ന്നാണ് മുട്ടത്ത് കോവിഡ് സെന്റര് തുറന്നത്.\nആകെ 13 മുറികളാണ് സെന്ററില് തയ്യാറാക്കിയിരിക്കുന്നത്. ആദ്യഘട്ടത്തില് എത്തിച്ചിരിക്കുന്ന അഞ്ച് പേര്‍ക്കും പ്രത്യേകം മുറികളാണ് നല്‍കിയിരിക്കുന്നത്. കോവിഡ് പ്രതിരോധ പ്രവര്‍ത്തനങ്ങളില് പരിശീലനം നല്‍കിയ രണ്ട് വോളന്റിയര്‍മാര് മുഴുവന് സമയവും സെന്ററിലുണ്ടാവും. മുട്ടം സി.എച്ച്.സി.യില് നിന്നുള്ള ഹെല്‍ത്ത് ഇന്‍സ്പെക്ടര്‍മാരും നിരീക്ഷണത്തിന് മേല്‍നോട്ടം വഹിക്കും. ഇവിടെ എത്തിക്കുന്നവര്‍ക്ക് ആവശ്യമായ ഭക്ഷണവും ചികിത്സയും ബ്ലോക്ക് കോ.ഓര്‍ഡിനേഷന് കമ്മിറ്റിയുടെ നേതൃത്വത്തില് സെന്ററിലെത്തിച്ച് നല്‍കും.\nഇതില് മണിയാറന്‍കുടി സ്വദേശിയായ രോഗിയുമായി നേരിട്ട് സമ്പര്‍ക്കം പുലര്‍ത്തിയ മൂന്ന് പേരില് നിന്നും ഏഴാമത്തെ ദിവസവും മൈസൂരില് നിന്നെത്തിയവരില് നിന്നും പത്താമത്തെ ദിവസവും സ്രവം ശേഖരിച്ച് പരിശോധനക്കയക്കും. രോഗ ലക്ഷണങ്ങള് കാട്ടിയാല് ഈ ദിവസങ്ങള്‍ക്കുള്ളില് സ്രവ പരിശോധന നടത്തുമെന്നും മുട്ടം സി.എച്ച്.സി. മെഡിക്കല് ഓഫീസര് കെ.സി. ചാക്കോ പറഞ്ഞു.\nപൊള്ളാച്ചിയില് നിന്ന് ഏപ്രില് 21ന് പുലര്‍ച്ചെയാണ് മണിയാറന്‍കുടി സ്വദേശിയായ രോഗി തൊടുപുഴയിലെത്തിയതെന്ന് ആരോഗ്യ വകുപ്പധികൃതര് പറഞ്ഞു. ഇവിടെ നിന്നും വെള്ളിയാമറ്റം സ്വദേശിയുടെ പിക്ക് അപ്പ് ജീപ്പില് കയറി കാഞ്ഞാര് കൂവപ്പള്ളിക്കവലയിലെ പച്ചക്കറികടയിലെത്തി. അവശനായതിനെ തുടര്‍ന്ന് മണിയാറന്‍കുടി സ്വദേശി കടക്കുള്ളില് കയറി വിശ്രമിച്ചു. ഈ സമയം വെള്ളിയാമറ്റം സ്വദേശിയായ ഡ്രൈവറും കടയിലുണ്ടായിരുന്ന കുടയത്തൂര്, കോടിക്കുളം സ്വദേശികളും ചേര്‍ന്ന് പച്ചക്കറികള് കടയിലിറക്കി. ഏതാനും സമയത്തിന് ശേഷം ഇതേ വാഹനത്തില്‍ത്തന്നെ അറക്കുളം അശോക കവലയിലെത്തിച്ചു. ഇവിടെ നിന്നും ഓട്ടോയില് മണിയാറന്‍കുടിക്ക് പോകും വഴി അന്ന് തന്നെ ഇയ്യാളെ പോലീസ് പിടികൂടുകയും തുടര്‍ന്ന് ക്വാറന്റൈനിലാക്കുകയുമായിരുന്നു. പനിയും ശാരീരികാസ്വാസ്ഥ്യങ്ങളും ഉണ്ടായിരുന്നതിനാല് അതേ ദിവസം ഇയ്യാളുടെ സ്രവം പരിശോധനക്കയച്ചു. 23 ന് കോവിഡ് സ്ഥിരീകരിച്ചതോടെ ഇയ്യാളെ ഇടുക്കി മെഡിക്കല് കോളേജില് ഐസൊലേഷനില് പ്രവേശിപ്പിച്ചു.\nവിവരം പുറത്ത് വന്നതോടെ ഇയാളുമായി സമ്പര്‍ക്കം പുലര്‍ത്തിയ വെള്ളിയാമറ്റം, കുടയത്തൂര്, കോടിക്കുളം സ്വദേശികളെ കണ്ടെത്തിയിരുന്നു. കട ആരോഗ്യ വകുപ്പധികൃതരും കാഞ്ഞാര് പോലീസുമെത്തി പൂട്ടുകയും ചെയ്തു. ഇതില് വെള്ളിയാമറ്റം, കോടിക്കുളം സ്വദേശികള് നടത്തുന്ന ഈരാറ്റുപേട്ടയിലെ കടയും പൂട്ടുകയും ആരോഗ്യ വകുപ്പ് തുടര് നടപടികള് സ്വീകരിക്കുകയും ചെയ്തിട്ടുണ്ട്.മൈസൂരിലെ ജോലി സ്ഥലത്ത് നിന്നും കഴിഞ്ഞ ദിവസമെത്തിയ വെള്ളിയാമറ്റം സ്വദേശികളാണ് മറ്റ് രണ്ടു പേര്. ഇവരുടെ വീടുകളിലെ അസൗകര്യം മൂലമാണ് ഇരുവരെയും കോവിഡ് കെയര് സെന്ററില് പ്രവേശിപ്പിക്കുന്നത്.\nCovid care centre Muttom


അര്‍ഥവും പൊരുളും /\nإِنَّ أَوَّلَ بَیۡت وُضِعَ لِلنَّاسِ لَلَّذِی بِبَكَّةَ مُبَارَكا وَهُدى لِّلۡعَـٰلَمِینَ\n''നിശ്ചയമായും ജനങ്ങള്‍ക്കുവേണ്ടി നിര്‍മിക്കപ്പെട്ട ആദ്യത്തെ ദൈവികഭവനം, അനുഗൃഹീതവും ലോകര്‍ക്കാകമാനം സന്മാര്‍ഗദര്‍ശകവുമായി ബക്കയില് നിലകൊള്ളുന്നതുതന്നെയാകുന്നു'' (സൂറ: ആലുഇംറാന്: 96).\nഈ ആയത്ത് അവതരിക്കുന്നതിന്റെ പശ്ചാത്തലം പറയാം. യഹൂദികള് നബിയോടു ചോദിച്ചു: ഏതു മസ്ജിദാണ് ആദ്യമായി ജനങ്ങള്‍ക്കുവേണ്ടി നിര്‍മ്മിക്കപ്പെട്ടത്? അപ്പോള് നബി(സ) പറഞ്ഞു: ആദ്യം മസ്ജിദുല് ഹറാമും പിന്നീട് ബൈത്തുല് മഖ്ദിസും. എന്നാല് യഹൂദികള് പറഞ്ഞു: ബൈത്തുല് മഖ്ദിസാണ് കഅ്ബയേക്കാള് ഏറ്റവും ശ്രേഷ്ഠം. മുസ്‌ലിംകള് കഅ്ബയാണെന്നും മറുപടി പറഞ്ഞു. ഈ പശ്ചാത്തലത്തിലാണ് ആയത്തിന്റെ അവതരണം. ഈ സൂക്തത്തില് മക്ക എന്നതിനു പകരം ബക്ക എന്നാണ് അല്ലാഹു ആ പട്ടണത്തെ വിശേഷിപ്പിച്ചിരിക്കുന്നത്. അതിനു കാരണം തൗറാത്തില് മക്കയെ ബക്ക എന്നാണ് പറഞ്ഞിരിക്കുന്നത്. ബക്കയാവട്ടെ അറേബ്യയിലുമാണ്. ഇത് യഹൂദികള്‍ക്കു നല്ലവണ്ണം അറിയാമായിരുന്നു. എന്നിട്ടവരതിനെ 'വാദില് ബുകാഅ്' (വിലപിക്കുന്ന താഴ്‌വര) എന്ന് തിരിമറി നടത്തി പ്രയോഗിച്ചുവന്നു. ഇതുവഴി ഇസ്മാഈലികളുടെ പാരമ്പര്യത്തെയും അവരില് ആഗതനാകുന്ന അന്ത്യപ്രവാചകനെയും നിഷേധിക്കുക എന്നതായിരുന്നു അവരുടെ ലക്ഷ്യം. അവരുടെ ഈ കാപട്യത്തെ തുറന്നു കാണിക്കുവാന് വേണ്ടി തന്നെയാണ് ബക്ക എന്ന് ഇവിടെ അല്ലാഹു പ്രയോഗിച്ചതെന്ന് വ്യാഖ്യാതാക്കളും ചരിത്രപണ്ഡിതന്മാരും അഭിപ്രായപ്പെടുന്നു.\nവിലപിക്കുന്ന താഴ്‌വര ബൈത്തുല് മഖ്ദിസിനു സമീപമാണല്ലോ.\nബക്ക എന്ന പദത്തിന് നിരവധി അര്‍ഥങ്ങളുണ്ട്\n1. തകര്‍ക്കുക, നശിപ്പിക്കുക\nتبكّ أعناق الجبابرة إذا اُحدثوا فيها - لم يقصدها جبّار إلا قصمه الله.\n(അവിടെ ഏതെങ്കിലും അക്രമിയോ മുട്ടാളനോ അക്രമം പ്രവര്‍ത്തിച്ചാല് അല്ലാഹു അവനെ തകര്‍ത്തു നശിപ്പിച്ചുകളയും.)\n2. കൂട്ടംകൂടുക, തിരക്കുകൂടുക\nبكّ النّاس بعضهم بعضا - إذا ازدحموا . تباكّ القوم - ازدحموا\nജനങ്ങള് തിക്കിത്തിരക്കി എന്നര്‍ഥം.\n3. വെളളം കുറവുള്ള സ്ഥലമാവുക\nوأطلقوا عليها بكّة لقلّة مايُها - إنها ماُخوذ من بكاُت النّاقة أو الشّاة - إذا قلّ لبنها\nഈ പ്രയോഗം 'ബക്കഅത്തിന്നാഖത്തു അവിശ്ശാത്തു' എന്ന പ്രയോഗത്തില് നിന്നാണ്. അതായത് ആടിനോ ഒട്ടകത്തിനോ പാല് കുറയുക എന്നര്‍ത്ഥം.\n4. പിരിഞ്ഞ് പോവുക, നീക്കുക\nبكّ الشّيء: فسخ\n(ഫസ്ഖ്- വേര്‍പ്പെടുത്തുക. അഴിക്കുക.)\nഹജ്ജിനും ഉംറക്കും ത്വവാഫിനുമായി ജനങ്ങള് എപ്പോഴുമവിടെ ഒന്നിച്ചുകൂടുന്നു, തിക്കുംതിരക്കുമുണ്ടാകുന്നു. അവിടെ ആരെങ്കിലും അക്രമമോ അതിക്രമമോ കാണിച്ചാല് അല്ലാഹു അവനെ തകര്‍ക്കും, നശിപ്പിക്കും. മക്ക വെളളം കുറവുള്ള സ്ഥലമാണ്. ഉംറയും ഹജ്ജും ത്വവാഫും കഴിഞ്ഞ് ജനങ്ങള് അവിടെ നിന്നും പിരിഞ്ഞു പോകുന്നു. ഈ അര്‍ഥങ്ങളോടൊപ്പം, നീക്കുക എന്നും ആകര്‍ഷിക്കുക എന്നും ബക്കക്ക് അര്‍ഥമുണ്ട്. അതായത് ജനങ്ങളെ ബക്ക: തന്നിലേക്കാകര്‍ഷിക്കുന്നുണ്ടല്ലോ. അവരുടെ പാപങ്ങളെ നീക്കുകയും ചെയ്യുന്നുണ്ടല്ലോ. അങ്ങനെ ഈ അര്‍ഥങ്ങളെല്ലാം ബക്കയില് ഉള്‍ച്ചേരുന്നു.\nوَهُوَ الَّذِي كَفَّ أَيْدِيَهُمْ عَنكُمْ وَأَيْدِيَكُمْ عَنْهُم بِبَطْنِ مَكَّةَ مِن بَعْدِ أَنْ أَظْفَرَكُمْ عَلَيْهِمْ ۚ وَكَانَ اللَّهُ بِمَا تَعْمَلُونَ بَصِيرًا (٤٨:٢٤)\n'മക്കയുടെ താഴ്വാരത്ത് വെച്ച് അവരുടെ കൈകളെ നിങ്ങളില്‍നിന്നും നിങ്ങളുടെ കൈകളെ അവരില്‍നിന്നും തടഞ്ഞുനിര്‍ത്തിയത് അല്ലാഹുവാണ്. - അവന് അവര്‍ക്കെതിരെ നിങ്ങള്‍ക്ക് വിജയമരുളിക്കഴിഞ്ഞിരിക്കെ. നിങ്ങള് ചെയ്യുന്നതെല്ലാം കണ്ടറിയുന്നവനാണ് അല്ലാഹു' (അല് ഫത്ഹ്: 24).\nബക്കഃ എന്ന് ഒരു പ്രാവശ്യമേ ഖുര്‍ആനില് വന്നിട്ടുള്ളു. അതുപോലെ മക്ക എന്ന വാക്കും ഒരു തവണ മാത്രം. മക്കക്കും നിരവധി അര്‍ഥങ്ങളുണ്ട്.\n1. വലിച്ചു കുടിക്കുക, ഈമ്പുക, പുറത്തെടുക്കുക.\nمكّ الصبيّ ثدي أمه: إذا استقصي مصّه و كذلك كلّ راضع -\n(കുട്ടി ഉമ്മയുടെ മുല ശക്തിയോടെ വലിച്ചു കുടിച്ചു.)\nمكّ الفصيل ما في ضرع امّه - امتصّ جميع ما فيه و شربه كلّه\n(ഒട്ടകക്കുട്ടി തന്റെ ഉമ്മയുടെ അകിട്ടിലുള്ളതു മുഴവന് ശക്തിയോടെ വലിച്ചു കുടിച്ചു).\nതള്ളയുടെ അകിടില് നിന്ന് പാലും, എല്ലില്‍നിന്ന് അതിന്റെ മജ്ജയും ശക്തിയോടെ വലിച്ചു കുടിക്കുക എന്നാണ് മക്ക എന്നതിന്റെ മൗലികമായ ഭാഷാര്‍ഥം.\n2. ആകര്‍ഷിക്കുക, വലിച്ചടുപ്പിക്കുക\nامتكّ الفصيل اخلاف النّاقة : إذا جذب جميع ما فيها جذبا شديدا فلم يبق فيها شيئا.\n(ഒട്ടകക്കുട്ടി തന്റെ തള്ളയുടെ അകിടിലെ എല്ലാ മുലകളും ശക്തിയായി വലിച്ചടുപ്പിച്ചു, ഒട്ടും ബാക്കിയാക്കാതെ കുടിച്ചു.)\n3. തകര്‍ക്കുക, നശിപ്പിക്കുക\nتمكّ من ظلم فيها : أي تهلكه و تدكّه\n(ആര് മക്കയില് അക്രമവും അതിക്രമവും പ്രവര്‍ത്തിച്ചുവോ അവനെ തകര്‍ക്കുകയും നശിപ്പിക്കുകയും ചെയ്യും.)\n4. തിക്കും തിരക്കും\nمكّ معني ازدحام\nബക്കഃ എന്ന വാക്കിനെന്നപോലെ മക്കക്കും തിക്കും തിരക്കുമെന്ന അര്‍ത്ഥമുണ്ട്. കുട്ടി ഉമ്മയുടെ മുല ശക്തിയായി വലിച്ചു കുടിക്കുന്നതുപോലെ മക്ക ലോകത്തെങ്ങുമുള്ള മുസ്ലിംകളെ തന്നിലേക്കു വലിച്ചടുപ്പിക്കുന്നു; അതുപോലെ ലോകത്തുള്ള എല്ലാ നന്മകളെയും. ജനങ്ങളുടെ പാപങ്ങളെ മക്ക വലിച്ചെടുക്കുകയും നീക്കിക്കളയുകയും ചെയ്യുന്നു; അഥവാ നശിപ്പിക്കുന്നു. ജനങ്ങളെ മക്ക എപ്പോഴും ആകര്‍ഷിച്ചു നിര്‍ത്തുന്നുണ്ടല്ലോ.\nഹജ്ജിലും ഉംറയിലും ത്വവാഫിലും എപ്പോഴുമവിടെ തിരക്കാണല്ലോ. അവിടെ അതിക്രമം കാണിക്കുന്നവരെ അല്ലാഹു നശിപ്പിക്കാതെ വിടില്ല. ഇഹത്തിലും പരത്തിലും അക്രമിക്ക് കഠിനമായ ശിക്ഷയുണ്ടാവും. ഇത്രയും മൗലിക വിവക്ഷകള് മക്ക എന്ന പദത്തിനുണ്ട്.


ഏത് സാഹചര്യത്തിലും നാം ദൈവത്തെ സ്തുതിക്കണം: പാപ്പ - sundayshalom\nവത്തിക്കാൻ സിറ്റി: എല്ലായ്‌പ്പോഴും ദൈവം വിശ്വസ്തനാണെന്ന ബോധ്യത്തോടെ ഏത് സാഹചര്യത്തിലും നാം ദൈവത്തെ സ്തുതിക്കണമെന്ന് ഉദ്‌ബോധിപ്പിച്ച് ഫ്രാൻസിസ് പാപ്പ. ദൈവം വിശ്വസ്തനായ സുഹൃത്താണെന്നും അവിടുത്തെ സ്‌നേഹം ഒരിക്കലും പരാജയപ്പെടല്ലെന്നും പാപ്പ പറഞ്ഞു. പൊതുസന്ദർശനമധ്യേ, സ്തുതി ആരാധനയുടെ മാനങ്ങൾ പ്രതിഫലിപ്പിച്ച് സന്ദേശം നൽകുകയായിരുന്നു പാപ്പ.\nദൈവരാജ്യത്തെ കുറിച്ച് പ്രസംഗിക്കുകയും അത്ഭുതങ്ങൾ പ്രവർത്തിക്കുകയും ചെയ്തുകൊണ്ട് പരസ്യ ജീവിതത്തിന് യേശു തുടക്കം കുറിച്ച നാളുകളിൽ വലിയ പ്രതിസന്ധികളും അവിടുത്തേക്ക് നേരിടേണ്ടി വന്നു. തന്നെ ശ്രവിച്ചിരുന്നവർ യേശുവിന്റെ പ്രബോധനങ്ങളോട് വിദ്വേഷം പ്രകടിപ്പിച്ചപ്പോൾ, സ്‌നാപക യോഹന്നാനും അവിടുത്തെ സംശയിച്ചു. നിരാശാജനകമായ ഈ നിമിഷത്തിലും പക്ഷേ, പിതാവായ ദൈവത്തോട് യേശു പരാതി പറഞ്ഞില്ല. മറിച്ച്, സന്തോഷത്തിന്റെയും സ്തുതിയുടെയും ഒരു ഗീതമാണ് പിതാവിന്റെ സന്നിധിയിലേക്ക് യേശു ഉയർത്തിയത്.\nജ്ഞാനികളെന്നും പാണ്ഡിത്യമുള്ളവരെന്നും കരുതപ്പെടുന്നവർ പലപ്പോഴും ക്രിസ്തുവിന്റെ പ്രഘോഷണങ്ങളെ സംശയത്തോടെയാണ് വീക്ഷിച്ചത്. അതേസമയം, കൊച്ചുകുട്ടികൾ അവിടുത്തെ സന്ദേശങ്ങൾ തുറന്ന മനസോടെ സ്വീകരിച്ചു. ഇതാണ് പിതാവിന്റെ തിരുവിഷ്ടം. അതിനാൽ നമുക്കും ദൈവത്തെ സന്തോഷിപ്പിക്കുകയും സ്തുതിക്കുകയും ചെയ്യാം. എന്തെന്നാൽ എളിമയുള്ളവരാണ് സുവിശേഷത്തെ സ്വാഗതം ചെയ്യുന്നത്.\nഎന്നാൽ പലപ്പോഴും നാം ദൈവത്തെ സ്തുതിക്കുന്നത് തിന്മ നിലനിൽക്കുന്നുവെന്നും അത് തടയാൻ മറ്റ് മാർഗങ്ങളില്ലെന്നും തോന്നുമ്പോൾ മാത്രമാണ്. ദൈവത്തിനുവേണ്ടിയല്ല, മറിച്ച് നമ്മുടെ സ്വന്തം നേട്ടങ്ങൾക്കുവേണ്ടിയാണ് പലപ്പോഴും നാം അവിടുത്തെ സ്തുതിക്കുന്നത്. എന്നാൽ, സന്തോഷകരമായ സമയങ്ങളിലും അനുഗ്രഹിക്കപ്പെടുമ്പോഴുമെല്ലാം നാം ദൈവത്തെ സ്തുതിക്കണം.\nപരാജയമെന്ന് തോന്നുന്ന നിമിഷങ്ങളിൽ നാം ദൈവത്തെ സ്തുതിക്കുമ്പോൾ നമ്മുടെ പരാജയങ്ങളെ മറ്റൊരു വെളിച്ചത്തിൽ കാണാനുള്ള കൃപയിലേക്ക് നാം നയിക്കപ്പെടും. കാരണം, ദൈവത്തിലേക്ക് ഉയിർത്തെഴുന്നേൽക്കുമ്പോൾ പുതിയതും വിശാലവുമായ ഒരു ചക്രവാളം നമുക്ക് കാണാൻ സാധിക്കും. ജീവിതത്തിന്റെ എല്ലാ അവസ്ഥകളിലും ദൈവത്തെ സ്തുതിച്ച വിശുദ്ധന്മാരുടെ ജീവിതമാതൃക നാം സ്വീകരിക്കണമെന്നും പാപ്പ കൂട്ടിച്ചേർത്തു.


Marakkar: Arabikadalinte Simham Trailer: കാത്തിരിപ്പിന് അവസാനം, 'മരക്കാർ' എത്തി; മലയാളത്തിന്റെ ബ്രഹ്മാണ്ഡ സിനിമ, ട്രെയിലർ കാണാം - trailer of mohanlal starrer marakkar arabikadalinte simham released | Samayam Malayalam\ntrailer of mohanlal starrer marakkar arabikadalinte simham released\nകാത്തിരിപ്പിന് അവസാനം, 'മരക്കാർ' എത്തി; മലയാളത്തിന്റെ ബ്രഹ്മാണ്ഡ സിനിമ, ട്രെയിലർ കാണാം\nAbin Mp | Samayam Malayalam | Updated: 06 Mar 2020, 05:34:00 PM\nമരക്കാര് നാലാമന്റെ കഥയുമായി മോഹന്‍ലാലും പ്രിയദര്‍ശനം. മരക്കാര് അറബിക്കടലിന്റെ സിംഹത്തിന്റെ ട്രെയിലര് പുറത്തിറങ്ങിയിരിക്കുകയാണ്. വിവിധ ഭാഷകളിലെ മുന്‍നിര താരങ്ങളാണ് ട്രെയിലര് പുറത്തിറക്കിയത്.\nകാത്തിരിപ്പിന് അവസാനം, മരക്കാർ എത്തി; മലയാളത്തിന്റെ ബ്രഹ്മാണ്ഡ സിനിമ, ട്രെയിലർ കാണാം\nആകാംഷയോടെ സിനിമാ ലോകം\nഅണിനിരക്കുന്നത് വന് താര നിര\nമലയാള സിനിമ പ്രേമികള് ഏറെ പ്രതീക്ഷയോടെ കാത്തിരിക്കുന്ന ചിത്രമാണ് മരക്കാര് അറബിക്കടലിന്റെ സിംഹം. മലയാളികളുടെ പ്രിയ കൂട്ടുകെട്ടായ മോഹന്‍ലാനും പ്രിയദര്‍ശനും വീണ്ടുമൊരുമിക്കുന്ന ചിത്രത്തിന്റെ ട്രെയിലര് പുറത്തിറക്കിയിരിക്കുകയാണ് അണിയറ പ്രവര്‍ത്തകര്. ഇന്ത്യന് സിനിമയിലെ സൂപ്പര് താരങ്ങളാണ് ചിത്രത്തിന്റെ ട്രെയിലര് പുറത്ത് വിട്ടത്.\nAlso Read: ആളെ മനസിലായോ? 110 കാരി അമ്മൂമ്മയായി പ്രിയ താരം, മേക്കോവറില് ഞെട്ടി ആരാധകര്!\nമോഹന്‍ലാല്, മഞ്ജു വാര്യര്, പ്രണവ് മോഹന്‍ലാല്, കല്യാണി പ്രിയദര്‍ശന് വിവിധ ഭാഷകളിലെ മുന്‍നിര താരങ്ങള് ചിത്രത്തില് അണിനിരക്കുന്നുണ്ട്. പ്രഭു, സുനില് ഷെട്ടി, അര്‍ജുന്, കീര്‍ത്തി സുരേഷ് തുടങ്ങിയ താരങ്ങള് ചിത്രത്തിലുണ്ട്. ചിത്രത്തിന്റെ ടീസറിന് ലഭിച്ചത് മികച്ച പ്രതികരണങ്ങളായിരുന്നു. പിന്നാലെയാണ് ട്രെയിലറും എത്തിയിരിക്കുന്നത്.\nAlso Read: ബിക്കിനിയിൽ സാറ; 'ഈ വേഷത്തിൽ ആങ്ങളയ്ക്കൊപ്പമോ?': സദാചാരമെറിഞ്ഞ് സൈബറിടം!\nമാര്‍വെല് സിനിമകള്‍ക്ക് വിഎഫ്എക്സ് ഒരുക്കിയിട്ടുള്ള വിഖ്യതനായ അനിബ്രെയിനാണ് മരക്കാറിന് വിഎഫ്എക്സ് ഒരുക്കുന്നതെന്ന് റിപ്പോർട്ടുകളുണ്ടായിരുന്നു. ബാഹുബലി സീരിസിന് സെറ്റൊരുക്കിയ സാബു സിറിളാണ് കലാസംവിധാനം നിര്‍വ്വഹിച്ചിരിക്കുന്നത്. നൂറ് കോടി ബഡ്ജറ്റിലാണ് സിനിമ ഒരുങ്ങുന്നതെന്നാണ് റിപ്പോര്‍ട്ട്. 'മരക്കാര് അറബിക്കടലിന്‍റെ സിംഹം' ഈ മാസം 26ന് തീയേറ്ററുകളിലെത്തും.\nവമ്പൻ മേക്കോവറിൽ രജിഷ വിജയൻ; ധനുഷ് ചിത്രം 'കർണൻ' പുരോഗമിക്കുന്നു: ലൊക്കേഷനിൽ നിന്നുള്ള പുത്തൻ വിശേഷങ്ങൾ!ആര്‍ട്ടിക്കിള് ഷോ\nമോഹന്‍ലാല് മരക്കാര് അറബിക്കടലിന്റെ സിംഹം മരക്കാര് trailer of marakkar arabikadalinte simham Mohanlal Marakkar mohanlal Marakkar: Arabikadalinte Simham Trailer marakkar arabikadalinte simham Marakkar\nWeb Title : trailer of mohanlal starrer marakkar arabikadalinte simham released


കണ്ണൂരിൽ എസ്‍ഡിപിഐ പ്രവർത്തകന്‍റെ കൊലയിൽ പ്രതിഷേധിച്ച് നടന്ന പ്രകടനത്തിന് നേരെ ബോംബേറ് | kannur sdpi worker killing bomb hauled against the protest march allegedly by rss workers\nകണ്ണൂരിൽ എസ്‍ഡിപിഐ പ്രവർത്തകന്‍റെ കൊല: പ്രതിഷേധ പ്രകടനത്തിന് നേരെ ബോംബേറ്\nKannur, First Published 8, Sep 2020, 10:22 PM\nകണ്ണൂരിലെ പടിക്കച്ചാലിലാണ് ബോംബേറുണ്ടായത്. വൈകിട്ടോടെ എസ്‍ഡിപിഐ പ്രവർ‍ത്തകനായ കണ്ണവം സ്വദേശി സയ്യിദ് സ്വലാഹുദ്ദീനെ ഒരു സംഘം അക്രമികൾ വെട്ടിക്കൊന്നിരുന്നു. ഇതിൽ പ്രതിഷേധിച്ചായിരുന്നു എസ്‍ഡിപിഐ മാർച്ച്.\nകണ്ണൂർ: ജില്ലയിലെ പടിക്കച്ചാലിൽ എസ്‍ഡിപിഐയുടെ പ്രതിഷേധപ്രകടനത്തിനെതിരെ ബോംബേറ്. എസ്‍ഡിപിഐ പ്രവർത്തകനായ സയ്യിദ് സ്വലാഹുദ്ദീനെ വൈകിട്ട് വെട്ടിക്കൊന്നതിൽ പ്രതിഷേധിച്ച് നടത്തിയ പ്രകടനത്തിന് നേരെയാണ് ബോംബേറുണ്ടായത്. ബോംബേറിൽ ഒരാൾക്ക് പരിക്കേറ്റതായി പൊലീസ് സ്ഥിരീകരിച്ചു. ആർഎസ്എ‍സ് പ്രവർത്തകരാണ് ബോംബെറിഞ്ഞതെന്ന് എസ്‍ഡിപിഐ ആരോപിക്കുന്നു.\nഇന്ന് വൈകിട്ട് മൂന്നരയോടെ ചിറ്റാരിപ്പറമ്പ് ചൂണ്ടയിൽ വച്ചാണ് സംഭവം. സഹോദരിമാരോടൊപ്പം സലാഹുദ്ദീൻ കാറിൽ പോകവേ ഒരു ബൈക്ക് വന്നു തട്ടി. രണ്ടാളുകൾ നിലത്തുവീണത് കണ്ട് ഡോറ് തുറന്നിറങ്ങിയ സലാഹുദ്ദീനെ സംഘം വളഞ്ഞിട്ട് വെട്ടുകയായിരുന്നു, തലയ്ക്കും കഴുത്തിനുമാണ് മാരകമായി വെട്ടേറ്റത്. ആശുപത്രിയിലേക്കുള്ള വഴിയിൽ വച്ചുതന്നെ സലാഹുദ്ദീൻ മരിച്ചു. മൃതദേഹം തലശ്ശേരി ജനറൽ ആശുപത്രിയിലേക്ക് മാറ്റി.\nLast Updated 8, Sep 2020, 10:25 PM\nKannur SDPI Leader Killed\nകണ്ണൂരിൽ എസ്‍ഡിപിഐ പ്രവർത്തകനെ വെട്ടിക്കൊന്നു


രാജീവ് ചേലനാട്ട്: ഹൈന്ദവ വര്‍ഗ്ഗീയതയും സെസ്സിന്റെ കുത്തകമേധാവിത്വ അജണ്ടകളും - ഒരു അഭിമുഖം\nPosted by Rajeeve Chelanat at 12:07 PM\nഹിന്ദുത്വത്തിനെതിരായ സമരം ഏറ്റെടുത്ത് നടത്തേണ്ടതും വിജയിപ്പിക്കേണ്ടതും ഇന്ത്യയില്‍തന്നെയാണ്. സമ്മതിക്കുന്നു...\nഅതുപോലെ ക്രിസ്തീയതക്കെതിരെയുള്ള പോരാട്ടം യൂറോപ്പില്, വിശിഷ്യ അമേരിക്കയിലാണ് നടത്തേണ്ടതും വിജയിപ്പിക്കേണ്ടതും എന്ന് കൂടി ബിജു മാത്യു പറയണമായിരുന്നു... ഹിന്ദുത്വം മാത്രമാണോ എതിര്ക്കപ്പെടേണ്ടത്? ലക്ഷക്കണക്കിന് മനുഷ്യാത്മാക്കളെ കൊലചെയ്ത ക്രിസ്തുമതവും തോല്പ്പിക്കപ്പെടേണ്ടത് തന്നെ അല്ലെ?\nബിജു മാത്യുമാരുടെ ഇത്തരം നിലപാടുകളാണ് ഹിന്ദു വര്‍ഗീയതക്ക് ചെറിയ തോതിലെങ്കിലും സ്വീകാര്യത നേടിക്കൊടുക്കുന്നതെന്ന് പറയാതെ വയ്യ...\nചരിത്രത്തിലിന്നോളം ഒരു മതവും സമൂഹത്തിലെ അന്യമതസ്ഥരുമായി സമാധാനപരമായ സഹവര്‍ത്തിത്വം ആഗ്രഹിച്ചിട്ടില്ല. മതങ്ങള് ഘോഷിക്കുന്ന ക്ഷമയും, സമാധാനവും, അയല്പക്കസ്നേഹവുമൊക്കെ ഒരു smokescreen മാത്രമേ ആയിരുന്നിട്ടുള്ളു എന്നും. പ്രത്യേകിച്ചും ഏകദൈവത്തില് വിശ്വസിക്കുന്ന ഒരു മതം പ്രസംഗിക്കുന്ന സഹിഷ്ണുത എന്നതു് പച്ചയായ ഒരു നുണ മാത്രമാവാനേ കഴിയൂ. “ഞാനൊഴികെ അന്യദൈവങ്ങള് നിനക്കുണ്ടാവരുതു്” എന്നതിനു് “അന്യമായതിനോടു് നീ അസഹിഷ്ണു ആയിരിക്കണം” എന്നതല്ലാതെ സാമാന്യബോധത്തില് മറ്റൊരര്‍ത്ഥമില്ല.\nതന്റേതല്ലാത്ത ആടുമാടുകളെ തന്നില് നിന്നും അകറ്റി നിര്‍ത്താനും, കഴിയുമെങ്കില് നശിപ്പിക്കാനും മാത്രമേ ഏതു് ഇടയനും ആഗ്രഹിക്കൂ! കാരണം, പച്ചയായ മേച്ചില്‍പ്പുറങ്ങള് തനിക്കും തന്റെ കന്നുകാലികള്‍ക്കും മാത്രമായിരിക്കണം! ഇടയന് ആടുകളെ വളര്‍ത്തുന്നതു് പാലിനും മാംസത്തിനും രോമത്തിനും വേണ്ടിയാണു്, അല്ലാതെ അവയെ കുമ്പസാരിപ്പിച്ചു് പാപങ്ങള് മോചിച്ചുകൊടുത്തു് സ്വര്‍ഗ്ഗത്തില് എത്തിക്കാനായിട്ടല്ല. മനുഷ്യരെ മൃഗങ്ങളായി തരം താഴ്ത്തിക്കൊണ്ടല്ലാതെ ഒരുവനു് മനുഷ്യരുടെ “ഇടയന്” എന്നു് സ്വയം വിശേഷിപ്പിക്കാനാവില്ല. സ്വന്തം മനസ്സാക്ഷിയെ കുരുതി കഴിച്ചു് സ്വയം ഒരു മൃഗമായി മാറിക്കൊണ്ടല്ലാതെ ഒരുവനു് ഇടയപദവിയില് അഹങ്കരിക്കാനാവില്ല.\n“ആടുകള്” ആയിരിക്കുന്നതില് അഭിമാനിക്കാന് മനുഷ്യരെ ബാല്യം മുതല് ശീലിപ്പിക്കുക, ഉന്നതമായ തങ്ങളുടെ “ആടവസ്ഥയെ” ജീവന് കൊടുത്തും പ്രതിരോധിച്ചു് നിലനിര്‍ത്താന് അവരെ ബ്രെയിന് വാഷ് ചെയ്തു് ഒരുക്കുക, സകലജ്ഞാനവും സ്വന്തവേദഗ്രന്ഥത്തില് ഉണ്ടു് എന്നു് നിരുപാധികം വിശ്വസിപ്പിച്ചു് അവരെ അജ്ഞതയില് പിടിച്ചു് നിര്‍ത്തുക ഇതൊക്കെയാണു് ഏതു് വേദോപദേശത്തിന്റേയും അടിസ്ഥാനപരമായ ലക്‍ഷ്യം!\nഇരുപത്തൊന്നാം നൂറ്റാണ്ടിലെ മനുഷ്യര് പ്രശ്നങ്ങള് പരിഹരിക്കുന്നതു് പ്രായോഗികബുദ്ധിയിലൂടെയാണു്. വിശപ്പിനു് പരിഹാരം ആഹാരമാണു്, സുവിശേഷഘോഷണമല്ല. അജ്ഞതയ്ക്കു് പരിഹാരം ആധുനികവിദ്യാഭ്യാസമാണു്, വേദോപദേശമല്ല. രോഗത്തിനു് പരിഹാരം ചികിത്സയാണു്, ധ്യാനമോ കൈവെപ്പോ കൂട്ടപ്രാര്‍ത്ഥനയോ അല്ല! എത്ര നേരത്തേ നമ്മള് ഇതു് മനസ്സിലാക്കുന്നുവോ അത്രയും നല്ലതു്. മതങ്ങള് ഈ കാര്യങ്ങള് മനുഷ്യരെ മനസ്സിലാക്കും എന്നു് ആയിരമായിരം വര്‍ഷങ്ങള്‍ക്കു് ശേഷവും വ്യാമോഹിച്ചു് കാത്തിരിക്കുന്നവര് “eternal waiting syndrom” എന്ന ചികിത്സിക്കാനാവാത്ത രോഗത്തിനു് അടിമകളാണെന്നു് പറയാതെ വയ്യ.\nഈ അഭിമുഖം പരിഭാഷപെടുത്തി പോസ്റ്റിയതിന് താങ്കള്‍ക്ക് നന്ദി.\nഒരു ചെറിയ ഒ.ടോ. താങ്കളെന്നോട് ക്ഷമിക്കുക.\n"ചരിത്രത്തിലിന്നോളം ഒരു മതവും സമൂഹത്തിലെ അന്യമതസ്ഥരുമായി സമാധാനപരമായ സഹവര്‍ത്തിത്വം\nതാങ്കളുടെ ഭൌതിക ശാസ്ത്രത്തിലുള്ള അറിവുകളെ ഞാന് ആദരിക്കുന്നു.\nഈ കാടടക്കി വെടി വെക്കുന്ന ഏര്‍പ്പാട് ശരിയാണോ എന്നാലോചിക്കുന്നത് നല്ലതാണ്. ചരിത്രത്തില് മതങ്ങളെക്കാള് മനുഷ്യ സമൂഹത്തോട് ക്രൂരത ചെയ്തത് ഭൌതിക വാദത്തിന്റെ, മത നിരാസത്തിന്റെ മേധാവികളായിരുന്നു. അടിസ്ഥാന\nപരമായി ഒരു മതവും വിദ്വേഷം പഠിപ്പിക്കുന്നില്ല.\nമാത്രമല്ല ഈ പ്രസ്താവനയില്, താങ്കളുള്‍ക്കൊള്ളുന്ന നിരീശ്വര മതവും സഹവര്‍ത്തിത്വം തീരെ പുലര്‍ത്തുന്നില്ല എന്നതിന് താങ്കള് തന്നെ ഒരു തെളിവാണ്. നാം നമ്മില് നിന്ന് ചിന്തിക്കുന്നതിന് പകരം അപരനില് നിന്ന് നമ്മെ കാണാന് ശ്രമിക്കുക. ഇത്തരം അന്ധമായ മുന്വിധിയോടെയുള്ള പ്രസ്താവനകള് ഒഴിവാക്കാന് സാധിച്ചേക്കാം.\n"ഞാനൊഴികെ അന്യദൈവങ്ങള് നിനക്കുണ്ടാവരുതു്” എന്നതിനു് “അന്യമായതിനോടു് നീ അസഹിഷ്ണു ആയിരിക്കണം”\nഎന്നതല്ലാതെ സാമാന്യബോധത്തില് മറ്റൊരര്‍ത്ഥമില്ല"\nഒരു ചെറിയ ചോദ്യം. താങ്കള് ഒരേ സമയം ദൈവം ഉണ്ടെന്നും ഇല്ലെന്നും പറയാറുണ്ടോ? ഇല്ലെങ്കില്\nമുകളിലുള്ള പ്രസതാവന താങ്കള്‍ക്ക് തന്നെയാണ് ഏറ്റവും ഉചിതമായി വരുക.\nമത വിശ്വാസികളായ ആളുകളോട് വാക്കിലോ പ്രവര്‍ത്തിയിലോ അശേഷം സഹിഷ്ണുത പുലര്‍ത്താത്ത, എന്തൊക്കെയായാലും അവര് വിശ്വസിക്കുകയും ആദരിക്കുകയും ചെയ്യുന്ന ദൈവം ഇല്ലെന്ന് പറയുകയും തെറിവിളിക്കുകയും ചെയ്യുന്ന നിരീശ്വര നര്‍മ്മദവാദികളും ചെയ്യുന്നതും താങ്കള് പറഞ്ഞത് പ്രകാരം അസഹിഷ്ണുതയല്ലാതെ മറ്റൊന്നുമല്ല.\nYou are free to have your own standpoints. Please let me have mine.\nAs I already told you in my blog, I am not at all interested inadiscussion with you.\nTherefore, once again and for the last time, I am sorry!\nരാജീവ് ജി ക്ഷമിക്കുക. ഒറ്റ ത്തവണത്തേക്ക് കൂടി.\nമറ്റുള്ളവരെ വിമര്‍ശിച്ചും അധിക്ഷേപിച്ചും ആനന്ദിക്കുന്നവര്‍ക്ക് ചോദ്യങ്ങള്‍ക്കുത്തരമില്ലെങ്കില് പിന്നെ ഡയലോഗ് ഇംഗ്ലീഷിലായിരിക്കും.\nചെറിയ ക്ലാസിലെ കുട്ടികളെ പോലെ .....\nനമ്മള് തമ്മില് വ്യക്തിപരമായ ഒരു വിരോധവുമില്ല.ആശയപരമായ നിലപാടുകളില് മാത്രമേ വിത്യാസമുള്ളൂ. താങ്കളോട് ഞാന് വല്ല തെറ്റും ചോദിച്ചിട്ടുണ്ടെങ്കില് ദയവായി എന്നോട് ക്ഷമിക്കുക.\nഇനി ഞാന് താങ്കളുടെ പേരു വിളിക്കില്ല. എന്നാല് ആശയ പരമായി, അധിക്ഷേപിക്കുന്ന തരത്തിലുള്ള വിമര്‍ശനങ്ങളെ പ്രതിരോധിക്കാതിരിക്കാന് എനിക്കാവില്ല. താങ്കള് എന്നോട് ക്ഷമിക്കുക.\nമദ്ധ്യനിലപാടുകളുള്ളവരാണ് അവരില് മിക്കവരും. അമിതമായ ഹിന്ദുത്വബോധം കൊണ്ടൊന്നുമല്ല അവര് കുട്ടികളെ ഇത്തരം ക്യാമ്പുകളിലയക്കുന്നത്. തങ്ങളുടെ സംസ്കാരം ഒരു പ്രതിസന്ധിയിലാണെന്നും, സ്വത്വബോധം അപ്രത്യക്ഷമായിക്കൊണ്ടിരിക്കുന്നുവെന്നുമൊക്കെയുള്ള തോന്നലുകൊണ്ട് - പ്രത്യേകിച്ചും രണ്ടാമത്തെ തലമുറയുടേത് - അവര് അതില് പെട്ടുപോകുന്നുവെന്നേയുള്ളു.\nഹിന്ദുക്കളുടെ ഇടയിലുണ്ടായിരിക്കുന്ന അരക്ഷിതാവസ്ഥ എന്താണെന്ന് ഇവിടെ പറഞ്ഞു കഴിഞ്ഞു. ഇതിൽ നിന്നും മോചനം ആഗ്രഹിക്കുന്നവർക്ക് സംഘടിത മതമേധാവികൾ ഇല്ലാത്തിടത്തോളം എന്തു ചെയ്യണം.\nഅമേരിക്കയില് നിന്നും ഹിന്ദുക്കള് അയക്കുനതിന്റെ എത്രയോ ഇരട്ടി പണം ഇവിടെ നിന്നും മറ്റു മതസ്ഥര് ഇന്ത്യയിലേക്ക് അയക്കുണ്ട്. അതൊന്നും ഇന്റര്‍വ്യൂ ചോദ്യത്തില് കണ്ടില്ലലോ? എല്ലാ മതങ്ങളിലും തീവ്രവാദികള് ഉണ്ട്. അപ്പോള് പിന്നെ ഹിന്ദുവിനെ മാത്രം ആക്ഷേപിച്ചാല് എന്ത് നേട്ടം?\n“ചരിത്രത്തിലിന്നോളം ഒരു മതവും സമൂഹത്തിലെ അന്യമതസ്ഥരുമായി സമാധാനപരമായ സഹവര്‍ത്തിത്വം ആഗ്രഹിച്ചിട്ടില്ല“ -\nമതത്തെക്കുറിച്ച്, ബാബുവിന്റെ ഇതേ അഭിപ്രായം തന്നെയാണ് എനിക്കുമുള്ളത്. സമാധാനപരമായ സഹവര്‍ത്തിത്ത്വം മനുഷ്യസമൂ‍ഹത്തിന് സാദ്ധ്യമായിട്ടുണ്ട്. അതിന്റെ ക്രെഡിറ്റ് മനുഷ്യന്മാര്‍ക്കോ മനുഷ്യത്തികള്‍ക്കോ, അല്ലെങ്കില് മനുഷ്യത്വം എന്ന മതത്തിനോ മാത്രം അവകാശപ്പെടാവുന്നതാണ്. സംഘടിത(സിന്‍ഡിക്കേറ്റ്) മതങ്ങള്‍ക്കല്ലതന്നെ.\nഇന്ന് അറിയപ്പെടുന്ന രീതിയിലുള്ള മതങ്ങള്‍ക്കെല്ലാം ഏകശാസനാരൂപങ്ങളാണുള്ളത്. പ്രകൃത്യാരാധന നിലനിന്ന കാലഘട്ടങ്ങളില് അവക്ക് ഈ സിന്‍ഡിക്കേറ്റ് സ്വഭാവം ഉണ്ടായിരുന്നില്ല എന്നു പറയാം. അന്ന് അവ മതങ്ങളായിരുന്നില്ല എന്നതുകൊണ്ടാണ് അത്. അധികാരവുമായി ബന്ധപ്പെട്ട ഒരു വ്യവസ്ഥയെന്ന നിലക്കാണ് മതങ്ങളുടെ വരവ്. ഹിന്ദുത്വമെന്നത്, സര്‍വ്വകലാശാലയാണെന്നും, പാരാവാരമാണെന്നും, അതൊരു സംസ്കാരമോ, ജീവിതരീതിയാണെന്നോ ഒക്കെ പറയുന്നതും കേള്‍ക്കാന് ഭംഗിയുള്ള നുണമാത്രമാണ്.\nഹൈന്ദവതയെ അല്ല ബിജു എതിര്‍ക്കുന്നത്. അതിന്റെ ചിലവില്, സമൂഹത്തിലേക്കു കടക്കുന്ന ഫാസിസ്റ്റ് സ്വഭാവത്തെയാണ്. സയണിസത്തെയും അദ്ദേഹം ഇവിടെ (അഭിമുഖത്തില്) പരാ‍മര്‍ശിക്കുന്നുണ്ടെന്നത് ശ്രദ്ധയില് പെട്ടിരിക്കുമല്ലോ. മാത്രമല്ല, ചോദ്യത്തിനുള്ള മറുപടി എന്ന നിലയിലാണ് ആ പരാമര്‍ശം വന്നിരിക്കുന്നത്.\nമിക്കവാറും എല്ലാ പ്രവാസ ദേശങ്ങളിലെയും രണ്ടാമത്തെയും മൂന്നാമത്തെയും ജനറേഷന് (എന്തിനേറെ, വന്നു ചേക്കേറുന്ന ആദ്യത്തെ തലമുറക്കുവരെ!!)ഇത്തരം പ്രതിസന്ധി നേരിടേണ്ടിവരാറുണ്ട്. അതിനുള്ള ഉത്തരം, ഇത്തരം മതപുനരുദ്ധാരണമല്ല.\n“വേരുകള്”, “സ്വത്വം” എന്നൊക്കെ കേള്‍ക്കുമ്പോഴേക്കും, നാടും വീടും വീട്ടുകാരും, നാട്ടുകാരും, ഭാഷയും, ഒന്നും ഉള്ളിലിരമ്പാതെ, പകരം, അമ്പലവും, പള്ളിയും,മിനാരങ്ങളും മാത്രം ഓര്‍മ്മയില് വന്നു നുരഞ്ഞു പതഞ്ഞു നിറയുന്നത്, മറ്റൊരു രോഗം കൊണ്ടാണ്.\nഈ അഭിമുഖം ഒരു സമഗ്രമായ ഒന്നല്ല എന്ന് എനിക്കും അഭിപ്രായമുണ്ട്. ഹിന്ദുക്കളെ തീവ്രവാദികളായൊന്നും ഇവിടെ ആരും വിവക്ഷിച്ചിട്ടുമില്ല. ശരിയാണ്. ഫണ്ടിംഗിന്റെ കാര്യത്തില് ആരും മോശക്കാരല്ല. ഒന്നിനൊന്ന് മെച്ചം.\nശ്രീ മത്തായി, തങ്കള്‍ക്ക് ഇടതു (കപട)മതേതരത്വ പുരോ(അധോ)ഗമന നിലപാടുകള് എപ്രകാരമാണെന്നറിയാത്ത്തു കൊണ്ടാണ് ഇങ്ങനെ ചില സത്യങ്ങള് തുറന്നു ചോദിക്കുന്നത്. ഇടതു (കപട)മതേതരത്വ പുരോ(അധോ)ഗമന നിലപാടുകള് ഉള്ളവരുടെ പ്രധാന കടം ഹിന്ദുത്വം, ഹിന്ദു എന്നത് എവിടെ കണ്ടാലും എതിര്‍ക്കുകയെന്നാണ്.\nരാജീവ് സഖാവ് ഇത്തരം പോസ്റ്റുകള് വഴി ഹിന്ദുക്കള്‍ക്ക് കൂടുതല് ചിന്തിക്കാനും അതുവഴി ഹിന്ദു സമൂഹം നേരിടുന്ന ആപത്തുകളെ കൂടുതല് വ്യക്ത്തയോടെ മനസ്സിലാക്കാനും കഴിയുന്നുണ്ട്.\nഒ.റ്റി.: രാജീവ് സഖാവിന്റെ നിലപാടനുസ്സരിച്ച് ഇന്ത്യയുടെ അമേരിക്കന് അനുകൂല നിലപാടിനുണ്ടായ മൂന്നാമത്തെ തിരിച്ച്ടിയായിരിക്കുമല്ലോ ദില്ലി സ്പോടനങ്ങള്.( 1. അഫ്ഗാന് എംബസ്സി 2. ബംഗലുരു-അഹമ്മദാബാദ്)\nഇത് വായിച്ച് നോക്കാം.\n“മതത്തെക്കുറിച്ച്, ബാബുവിന്റെ ഇതേ അഭിപ്രായം തന്നെയാണ് എനിക്കുമുള്ളത്.“‘\nചരിത്രത്തെ ഏകധ്രുവമായി പഠിച്ചത് കൊണ്ടാണ് താങ്കൾക്ക് ഇങ്ങനെ ഒരു നിഗമനത്തിലെത്താൻ സാധിക്കുന്നത്.\nസത്യത്തിൽ സമാധാനപരമായ സഹവർത്തിത്വം ആഗ്രഹിക്കാത്ത ഒരു ദൈവ മതവും ഇല്ലെന്നാൺ ഞാൻ മനസ്സിലാക്കുന്നത്. പൌരോഹിത്യം എന്നും മതത്തിൽ പ്രശ്നങ്ങൾ സൃഷ്ടിച്ചിട്ടുണ്ട് എന്നത് ശരിയാണ്. സ്വന്തം താല്പര്യങ്ങൾ സംരക്ഷിക്കാൻ ഇത്തരക്കാർ രാഷ്ട്രീയക്കാരുടെയും മുതലാളിത്ത മേലാളരുടെയും കയ്യിലെ കളിപ്പാവകളായി മാറുകയാണ് ചെയ്യുന്നത്.\nഅതിന് വേണ്ടിയാണ് ഇത്തരക്കാർ\n“തങ്ങളുടെ സംസ്കാരം ഒരു പ്രതിസന്ധിയിലാണെന്നും, സ്വത്വബോധം അപ്രത്യക്ഷമായിക്കൊണ്ടിരിക്കുന്നുവെന്നു“മൊക്കെയുള്ള പ്രചാരണങ്ങൾ അഴിച്ച് വിട്ട് ആളുകളെ വികാര ജീവികളാക്കിമാറ്റുന്നത്.\nസമൂഹത്തിൽ ഉണ്ടാകുന്ന വിള്ളലുകൾ ഇത്തരം പ്രചാര വേലകളുടെ സ്വാഭാവിക പരിണിതി മാത്രമാണ്.\nതാങ്കളുൾകൊള്ളുന്ന ഇടതുപക്ഷ പ്രസ്താനങ്ങളും ഇപ്പോൾ അകപ്പെട്ടിരിക്കുന്നത് ഇത്തരം മുതലാളിത്ത തമ്പ്രാക്കാന്മാരുടെ കാൽകീഴിലാണെന്നതിന്ന് നിത്യേന വരുന്ന വാർത്തകൾ തെളിവ്.\nഒരാൾ എന്തു ചിന്തിക്കുന്നു എന്നുള്ളത്, അയാൾക്ക് അതുവരെയുണ്ടായിട്ടുള്ള അനുഭവ പാഠങ്ങളിൽ നിന്നാണ്. (ചെറുപ്പത്തിൽ ഇടതുപക്ഷചിന്താധാരയിൽ തന്നെ മുങ്ങിക്കിടക്കുകയായിരുന്നു. അവിഭക്ത കമ്മ്യൂണിസ്റ്റു പാർട്ടിയുടെ ഞങ്ങളുടെ നാട്ടിലെ ആദ്യ ട്രേഡ് യൂണിയൻ സെക്രട്ടറിയായിരുന്നു എന്റെ അച്ഛൻ.)\n“വേരുകള്”, “സ്വത്വം” എന്നൊക്കെ കേള്‍ക്കുമ്പോഴേക്കും, നാടും വീടും വീട്ടുകാരും, നാട്ടുകാരും, ഭാഷയും, ഒന്നും ഉള്ളിലിരമ്പാതെ, പകരം, അമ്പലവും, പള്ളിയും,മിനാരങ്ങളും മാത്രം ഓര്‍മ്മയില് വന്നു നുരഞ്ഞു പതഞ്ഞു നിറയുന്നത്, മറ്റൊരു രോഗം കൊണ്ടാണ്.“\nഭാരതീയ പൌരാണിക ദർശ്ശനങ്ങൾ പ്രതിലോമപരമായതുകൊണ്ട് അതൊന്നും തൊട്ടുനോക്കരുതെന്നും, വായിക്കുകയാണെങ്കിൽ കമ്മ്യൂണിസ്റ്റു വീക്ഷണത്തിലൂടെ മാത്രമെ ആകാവൂ എന്നും നമ്പൂതിരി വരെ പറഞ്ഞിട്ടുണ്ട്.\nവായിക്കാനും മനസ്സിലാക്കാനും സാധിക്കുമെങ്കിലും, അതിനു മറ്റുള്ളവരെ അനുവദിക്കുമെങ്കിലും താഴെ പറയുന്ന ചില സന്ദേശങ്ങൾ മനസ്സിലാക്കാൻ സാധിക്കും. അത്തരത്തിലുള്ള ഒന്ന് മറ്റു മത ഗ്രന്ഥങ്ങളിൽ ഉണ്ടെങ്കിൽ പറഞ്ഞു തരിക.\n(B.G.2-47) കർമ്മണ്യേവാധികാരസ്തേ മാ ഫലേഷു കദാചന, മാ കർമ്മഫലഹേതുർഭൂർ മാ തേ സംഗോ/സ്ത്വകർമ്മണി. (ഇതിൽ കമ്മ്യൂണിസ്റ്റ് ആശയപ്രകാരം ജോലി എടുക്കുന്നവന് ക്കൂലി വേണ്ട എന്നല്ല ഉദ്ദേശിച്ചിട്ടുള്ളത്.)\n(B.G.2-48) യോഗസ്ഥഃ കുരു കർമ്മാണി സംഗം ത്യക്ത്വാ ധനജ്ഞയ, സിദ്ധ്യ സിദ്ധ്യോഃ സമോ ഭൂത്വാ സമത്വം യോഗ ഉച്യതേ. (ആഗ്രഹ നിവൃത്തിക്കുവേണ്ടി മാത്രം കർമ്മം ചെയ്യാതിരിക്കുക. ഒന്നിലും സംഗം ഇല്ലാതിരിക്കുക.)\nഇതെല്ലാം ആദ്യം ജനങ്ങൾ മനസ്സിലാക്കിയിരുന്നെങ്കിൽ, പ്രതിലോമം എന്ന അവസ്ഥ ഉണ്ടാകുമായിരുന്നില്ല.\nഹിന്ദുക്കൾക്കുമാത്രം ഒന്നു പ്രാർത്ഥിക്കാൻ പോലും\nഒരുമിച്ചു കൂടാൻ പാടില്ല എന്നാണോ പുതിയ അജണ്ട. ആ ഒരു ധ്വനിയാണ് താങ്കളുടെ പോസ്റ്റിൽ ഉള്ളത്.\nനമ്മുടെ ബുദ്ധിജീവികളും മനുഷ്യാവകാശപ്രവര്‍ത്തകരുമൊക്കെ ഹിന്ദുത്വവിരുദ്ധപോരാട്ടത്തില് കാട്ടുന്ന ആത്മാര്‍ഥതയും തീക്ഷണതയും ഇവാഞ്ചലിസതിനെതിരെയും ഇസ്ലാമിസതിനെതിരെയും കാണിക്കുന്നില്ലെന്നത് പകല് പോലെ വ്യക്തമല്ലേ? മതം ഒരു "നമ്പര് ഗെയിം" ആണെന്ന് കരുതി പ്രവര്ത്തനം നടത്തുന്ന സെമിറ്റിക് മതങ്ങള് മാനവരാശിക്കെതിരെ ഉയര്‍ത്തുന്ന ഭീഷണിയെ കണ്ടില്ലെന്നു നടിച്ച് ഹിന്ദുത്വമാണ് ഏറ്റവും വല്യ ഭീഷണി എന്ന നിലയില് പ്രചാരണവും പ്രവര്‍ത്തനവും നടത്തുന്നത് ആശാസ്യമാണെന്ന് പറയുക വയ്യ. ഇന്നലെ ഡല്‍ഹിയില് നടന്ന സ്ഫോടനങ്ങളില് ജീവന് നഷ്ടപ്പെട്ടവര്‍ക്ക് വേണ്ടി സംസാരിക്കാനൊന്നും ടെസ്താ സിതല്വാദിനെ കണ്ടില്ല; അവര് അഫ്സല് ഗുരുവിനെ രക്ഷപ്പെടുത്താനുള്ള വിപ്ലവകരമായ പ്രവര്‍ത്തനതിലാവും അല്ലെ? ഈ "മനുഷ്യാവകാശം" സ്ഫോടനത്തില് ജീവന് നഷ്ടപ്പെട്ട ആ പാവങ്ങള്‍ക്കില്ലേ? ഒരു പുഴ പോലെ ശാന്തമായി ഒഴുകുകയായിരുന്ന ഭാരതീയ ജീവിതത്തില് അസ്വസ്ഥതകള് ഉല്പാദിപ്പിക്കുന്നവരും, ഇറക്കുമതി ചെയ്യുന്നവരും ഒരുപോലെ എതിര്‍ക്കപ്പെടണം. പെട്രോ ഡോളര് നമ്മുടെ ബുദ്ധിജീവി വൃന്ദത്തിന്‍റെയും മനുഷ്യാവകാശപ്രവര്ത്തകരുടേയും ചിന്തകളെയും നിലപാടുകളെയും പ്രവര്‍ത്തനങ്ങളെയും സ്വാധീനിക്കുന്നു എന്ന തോന്നല് ഇന്ത്യയിലെ ഭൂരിപക്ഷ സമുദായത്തില് ബലപ്പെടുന്നത് മതനിരപേക്ഷതയെ ദുര്‍ബലപ്പെടുത്തും; പലവിധ വര്‍ഗീയതകള്‍ക്കും വളമായി ഭവിക്കയും ചെയ്യും ....\n“സത്യത്തിൽ സമാധാനപരമായ സഹവർത്തിത്വം ആഗ്രഹിക്കാത്ത ഒരു ദൈവ മതവും ഇല്ലെന്നാൺ ഞാൻ മനസ്സിലാക്കുന്നത്.”\nസലാഹുദ്ദീന് ഇത് എഴുതിയത് ഒരു വിശദീകരണം ആവശ്യപ്പെടുന്നു. അപ്പോള് സമാധാനപരമായ സഹവര്‍ത്തിത്വം ആഗ്രഹിക്കുന്ന ഒന്നിലധികം ദൈവമതങള് ഉണ്ട് എന്നോ, അല്ലെങ്കില് ഉണ്ടാവാം എന്നോ, അവയ്ക്കെല്ലാം സാംഗത്യം ഉണ്ട് എന്നും താങ്കള് വിശ്വസിക്കുന്നുണ്ടോ? അതായത് എപ്പോഴും പറഞ്ഞു കേള്‍ക്കാറുള്ള പോലെ എല്ലാ മതങളും നന്മയാണ്, അവ ദൈവത്തിലേക്കുള്ള വിവിധ വഴികള് മാത്രമാണ് എന്ന് സലാഹുദ്ദീന് വിശ്വസിക്കുന്നുണ്ടോ?\n“ഒരു പുഴ പോലെ ശാന്തമായി ഒഴുകുകയായിരുന്ന ഭാരതീയ ജീവിതത്തില് അസ്വസ്ഥതകള് ഉല്പാദിപ്പിക്കുന്നവരും, ഇറക്കുമതി ചെയ്യുന്നവരും ഒരുപോലെ എതിര്‍ക്കപ്പെടണം“ ധ്വനി മനസ്സിലായി.\nഅസ്വസ്ഥതകള് ഉത്പാദിപ്പിക്കുന്നവരെയും ഇറക്കുമതി ചെയ്യുന്നവരെയും എതിര്‍ക്കണം. അതുകൊണ്ടാണ് എല്ലാ സംഘടിത മതങ്ങളെയും അവയുടെ വര്‍ഗ്ഗീയ അജണ്ടകളെയും എതിര്‍ക്കേണ്ടിവരുന്നത്. ഹിന്ദു-ക്രിസ്ത്യന്-ഇസ്ലാം മതങ്ങളിലെല്ലാം ഈ വര്‍ഗ്ഗമുണ്ട്. അവരെ എതിര്‍ക്കാന് ഒറ്റ വഴിയേയുള്ളു. മതേതരത്വം ഉയര്‍ത്തിപ്പിടിക്കുക. അതിനെ പ്രവൃത്തിയില് കൊണ്ടുവരിക.\nഇനി, ആരെങ്കിലും അതിനു തുനിഞ്ഞെന്നിരിക്കട്ടെ. അപ്പോള്, “നിങ്ങളുടെ മതേതരത്വം കപടമല്ലേ ഹേ, നിങ്ങള് മതപ്രീണനമല്ലേ നടത്തുന്നത്?” എന്നൊക്കെ ചോദിച്ച്, മതേതരത്വത്തിന്റെ ഭാഗത്തു നില്‍ക്കുന്നവരുടെ സെക്യുലര് ഐഡന്റിറ്റിയെ നിങ്ങള് (വ്യക്തിപരമായല്ല; ഈ അസ്വസ്ഥതകള് ഉത്‌പാദിപ്പിക്കുന്നവരും ഇറക്കുമതി ചെയ്യുന്നവരും)ചോദ്യം ചെയ്യൂന്നു. വോട്ടുബാങ്കില് കണ്ണുവെച്ച് മതപ്രീണനവും മറ്റും നടത്തുന്നവരുണ്ട്. നിഷേധിക്കുന്നില്ല. എങ്കിലും, അതല്ലാത്തവരും ഇവിടെയില്ലേ? അവരുടെ പക്ഷത്ത് നിലകൊള്ളുകയല്ലേ വേണ്ടത്.\nദില്ലി സ്ഫോടനവും മറ്റും, മറ്റൊരു വിഷയമായതുകൊണ്ട്, ചര്‍ച്ച അവിടേക്കു കൊണ്ടുപോകാന് താത്പര്യമില്ല.\nഹിന്ദുക്കള് പ്രാര്‍ത്ഥിക്കാന് ഒരുമിച്ച് കൂടരുതെന്ന് എവിടെയെങ്കിലും ഞാന് എഴുതിയോ?\nവിഷയത്തിന്റെ ഒരു വശത്തേക്കു മാത്രം ചര്‍ച്ച വഴി തിരിയുന്നു എന്നു തോന്നുന്നതുകൊണ്ട്, തത്ക്കാലം വിട.\nനമ്മള് ഉദ്ദെശ്ശിച്ചിടത്ത് വന്നില്ല അല്ലെ. വായനക്കാരൊക്ക് അഭിപ്രായം തുറന്നു പറയാന് തുടങ്ങി എന്നു തോന്നുന്നു.\nടാക്സീഡ്രൈവർമാരുടെ പ്രശ്നവും സെസ്സും ഒക്കെ മറന്ന് ചർച്ച ‘ഹിന്ദുത്വ’ത്തിൽ മാത്രമായിപ്പോയല്ലൊ..\nSanthosh Perunad said...\nബിജു മാത്യുവിന്റെ നിലപാടൂകളെ തൊണ്ട തൊടാതെ വിഴുങ്ങണമെന്നൊന്നും അഭിമുഖം പരിഭാഷപ്പെടുത്തുക എന്ന അപരാധത്തിലൂടെ രാജീവേട്ടൻ ആവശ്യപ്പെടുന്നുവെന്നു തോന്നുന്നില്ല.\nഏതൊരു സമൂഹത്തിന്റെയും സംസ്ക്കാരത്തിന്റേയും സ്വാഭാവികമായ ഒഴുക്കിനെ തടസ്സപ്പെടുത്തുകയൊ, ഗതി മാറ്റാൻ ശ്രമിക്കുകയൊ ചെയ്യൂന്ന പ്രവണത പുരോഗമന പരമാകണം. തീർച്ചയായും മാറ്റത്തിനുള്ള ടൂൾ മതമാണെന്നുള്ള കാഴ്ച്ചപ്പാട് പ്രതിലോമപരമാണ്.\nമുതലാളിത്ത വികസ്സന പരിപാടികളുടെ പുത്തൻ തട്ടകമാണല്ലോ സെസ്സൂകൾ. ചൂഷണത്തിന്റേയും നിയമ നിഷേധത്തിന്റേയും വിളനിലങ്ങളായി മാറാൻ തക്ക വിധമാണ് ലോകമെമ്പാടുമുള്ള സെസ്സുകൾ. അവയുടെ നിയമങ്ങൾ എല്ലാ ഭരണകൂടങ്ങൾക്കൂം അതീതമാണ്. യു ഏ ഇ യിലെ ഫ്രീ സോണുകൾക്കെതിരെ ആ രാജ്യത്തെ മന്ത്രിസ്സഭയിലെ അംഗങ്ങൾ തന്നെ ശക്തമായി പ്രതികരിച്ചിരുന്നു. രാജ്യ നിയമങ്ങളെ കാറ്റിൽപ്പറത്തി, പ്രത്യേക രജ്യങ്ങളായി ഫ്രീ സോണുകൾ പ്രവർതിക്കുന്നു എന്നായിരുന്നു ആക്ഷേപം. ഇവിടുത്തെ ഫ്രീ സോണുകൾ തീർത്തും ഗവണ്മെന്റ് സ്ഥാപനങ്ങളാണെന്നും ചേർത്തു വായിക്കണം.\nനല്ല ധൈര്യശ്ശാലികളായതിനാൽ വൈകുന്നേരം ന്യൂസ് അവറിൽ ചാനലുകളൊന്നും ഇക്കാര്യം ചർച്ച ചെയ്തുമില്ല!


എംഎല്‍എ കെ.എം ഷാജിക്ക് വധഭീഷണി | Newsthen l The news interactive\nHome/NEWS/എംഎല്‍എ കെ.എം ഷാജിക്ക് വധഭീഷണി\nകണ്ണൂര്: തനിക്ക് വധഭീഷണി ഉണ്ടെന്ന് എംഎല്‍എ കെ.എം ഷാജി മുഖ്യമന്ത്രിക്കും ഡിജിപിക്കും പരാതി നല്‍കി. കണ്ണൂര് പാപ്പിനിശ്ശേരിയിലെ ചിലര് മുംബൈയിലെ ഗുണ്ടാ സംഘങ്ങളുമായി ബന്ധപ്പെട്ടിട്ടുണ്ടെന്നും പരാതിയില് എംഎല്‍എ സൂചിപ്പിച്ചു. പാപ്പിനിശ്ശേരിയിലെ സ്വകാര്യ വ്യക്തിയുടെ ഫോണ് ശബ്ദരേഖ അടക്കം എംഎല്‍എ പരാതിക്കൊപ്പം ചേര്‍ത്തിട്ടുണ്ട്.\nസമാനമായ സംഭവം മുമ്പും തനിക്ക് നേരിടേണ്ടിവന്നിട്ടുണ്ടെന്ന് എംഎല്‍എ പറഞ്ഞു. നേരത്തെയുണ്ടായ ഭീഷണികളുടെ തുടര്‍ച്ചയാണ് പുതിയ സംഭവം. കണ്ണൂരിലെ ചില ഗുണ്ടാ സംഘങ്ങളുടെ തര്‍ക്കത്തിന്റെ ഫലമായാണ് വധഭീഷണിയുടെ വിവരങ്ങള് തനിക്ക് ലഭിച്ചതെന്നും കെ.എം ഷാജി കത്തില് പറയുന്നു.\nകണ്ണൂര് പാപ്പിനിശ്ശേരി സ്വദേശികളായ തേജസ് എന്നയാളാണ് ഭീഷണിക്ക് പിന്നിലെന്ന് ഇയാളുടെ ചിത്രവും ഇയാള് മുംബൈയിലെ ഗുണ്ടാസംഘങ്ങളുമായി സംസാരിച്ചതിന്റെ ശബ്ദരേഖയുമടക്കമാണ് പരാതി നല്‍കിയത്. പരാതിയില് സൂചിപ്പിച്ച തേജസ് എന്നയാള്‍ക്ക് മുംബൈയിലെ ഗുണ്ടാസംഘങ്ങളുമായി അടുത്ത ബന്ധമുണ്ടെന്നും ആരോപണമുണ്ട്. പരാതിുടെ അടിസ്ഥാനത്തില് കേസില് സമഗ്രമായ അന്വേഷണം നടത്തണമെന്നും കെ.എം ഷാജി ആവശ്യപ്പെട്ടു.


കുടംപുളി ഇട്ട തിലാപിയ മീൻകറി - Expose Kerala\nഏറെ സ്വാദിഷ്ടവും ആരോഗ്യകരവുമായ ഒരു മത്സ്യമാണ് തിലാപിയ. ധാരാളം പ്രോട്ടീൻ അടങ്ങിയ ഇവയുടെ മാംസത്തിൽ കൊഴുപ്പിന്റെ അംശം തീരെ കുറവാണ്. കടൽ മത്സ്യങ്ങളുടെ ലഭ്യത കുറവുള്ള ഈ സാഹചര്യത്തിൽ ഏറെപ്പേർ ഭക്ഷണത്തിനായി ആശ്രയിക്കുന്ന ഒന്നാണ് വളർത്തു മത്സ്യങ്ങൾ. കേരളത്തിൽ ധാരാളം ഫാമുകളിൽ ഇന്ന് തിലാപിയ മത്സ്യകൃഷി ചെയ്യുന്നുണ്ട്. ഒരുപാട് ഗുണങ്ങളുള്ള തിലാപിയ മീനുപയോഗിച്ചു സ്വാദിഷ്ടമായ ഒരു മീൻകറി തയ്യാറാക്കാം.\nതിലാപിയ മീൻ :- 1kg\nവെളിച്ചെണ്ണ :-4ടേബിൾസ്പൂൺ\nകടുക് :- ½ ടീസ്പൂൺ\nഉലുവ :- ¼ ടീസ്പൂൺ\nചെറിയുള്ളി : 100 ഗ്രാം\nഇഞ്ചി :- 1 ടേബിൾസ്പൂൺ\nവെളുത്തുള്ളി :-3എണ്ണം\nകറിവേപ്പില :-2ഇതൾ\nപച്ചമുളക് :-3എണ്ണം\nമുളക് പൊടി :- 1 ടേബിൾസ്പൂൺ\nമഞ്ഞൾ പൊടി :- ¾ ടീസ്പൂൺ\nമല്ലിപൊടി :- 1 ടീസ്പൂൺ\nകുരുമുളക് പൊടി :- ½ ടീസ്പൂൺ\nകുടംപുളി :-3ഇതൾ\nതക്കാളി :- 1 (വലുത് )\nവെള്ളം :- ആവശ്യത്തിന്\nതിലാപ്പിയ മീൻ കല്ലിൽ ഉരച്ചു വൃത്തിയാക്കി ചെറിയ കഷ്ണങ്ങളാക്കി മുറിച്ചെടുക്കുക. മൺചട്ടിയിൽ3ടേബിൾസ്പൂൺ എണ്ണ ഒഴിച് കടുക് പൊട്ടിക്കുക, പിന്നീട് ¼ ടീസ്പൂൺ ഉലുവയും ഇതിലേക്ക് ചേർക്കുക. ശേഷം ഇതിലേക്ക് ഇഞ്ചി, വെളുത്തുള്ളി, പച്ചമുളക്, കറിവേപ്പില, ചുവന്നുള്ളി എന്നിവ ചേർത്ത് ചെറുതീയിൽ നന്നായി വഴറ്റുക. ഉള്ളി വഴന്നു സ്വർണ്ണ നിറമാകുമ്പോൾ ഇതിലേക്ക് ചെറുതായി മുറിച്ച തക്കാളിയും ചേർക്കണം. തക്കാളി നന്നായി ഉടയുന്നത് വരെ ഇത് വഴറ്റണം. നന്നായി വഴന്നു വന്ന ഈ കൂട്ടിലേക്ക് മുളക്പൊടി, മഞ്ഞൾപൊടി, മല്ലിപൊടി, കുരുമുളക്പൊടി എന്നിവ ചേർത്തിളക്കി മീഡിയം തീയിൽ മൂപ്പിക്കണം. മസാലയുടെ പച്ചമണം മാറുന്ന വരെ ഇത് നന്നായി ഇളക്കി കൊടുക്കണം. പച്ചമണം മാറി കഴിഞ്ഞാൽ ഇതിലേക്ക് ആവശ്യത്തിന് വെള്ളം ചേർക്കാം. പിന്നീട് ഇതിലേക്ക് വെള്ളത്തിൽ കുതിർത്തു വച്ച കുടംപുളിയും ആവശ്യത്തിന് ഉപ്പും ചേർത്ത് നന്നായി ഇളക്കണം. ഗ്രേവി തിളച്ചു വരാൻ തുടങ്ങുമ്പോൾ ഇതിലേക്ക് വൃത്തിയാക്കി വച്ചിരിക്കുന്ന മീൻകഷ്ണങ്ങൾ ചേർക്കുക. കറി ശക്തിയിൽ ഇളക്കി മീൻ കഷ്ണങ്ങൾ ഉടയ്ക്കാതിരിക്കാൻ പ്രത്യേകം ശ്രദ്ധിക്കണം. ശേഷം 5-8 മിനിറ്റ് നേരം ചട്ടി അടച്ചു വച്ചു നല്ല തീയിൽ വേവിക്കുക. പിന്നീട് തീ കെടുത്തി അധികം പുളി ആവശ്യമില്ലാത്തവർക്ക് കുടംപുളി കഷ്ണങ്ങൾ കറിയിൽ നിന്നും എടുത്ത് മാറ്റാം. കൂടുതൽ നേരം വയ്ക്കുമ്പോൾ കുടപുളിയിൽ നിന്നും പുളിരസം ഇറങ്ങുന്നതിനാലാണ് ഇങ്ങനെ ചെയ്യുന്നത്. സ്വാദിഷ്ടമായ തിലാപിയ മീൻകറി തയ്യാർ!\nതിലാപിയ മീൻകറി രുചിക്കൊപ്പം ഗുണത്തിലും മുൻപന്തിയിൽ തന്നെ. എല്ലാ വളർത്തു മത്സ്യം ഉപയോഗിച്ചും മീൻകറി ഇങ്ങനെ ഉണ്ടാക്കാം.\nRead also : മുട്ട അവിയൽ\nഈ രുചിക്കൂട്ട് നിങ്ങൾക് ഇഷ്ടമായെങ്കിൽ മറ്റുള്ളവരിലേക്ക് കൂടെ ഷെയർ ചെയ്യുക. കൂടുതൽ അറിവുകൾക്കായി എക്സ്പോസ് കേരളയുടെ ഫേസ്ബുക്ക് പേജ് ലൈക് ചെയ്യുക http://bitly.ws/8Nk2


പ്രതിശ്രുത വധുവിനൊപ്പം ഹോളി ആഘോഷിച്ച് ഹാര്‍ദിക്; ആശംസകള് നേര്‍ന്ന് ആരാധകര് | Hardik Pandya Celebrates Holi With Fiancee Natasa Stankovic\nപ്രതിശ്രുത വധുവിനൊപ്പം ഹോളി ആഘോഷിച്ച് ഹാര്‍ദിക്; ആശംസകള് നേര്‍ന്ന് ആരാധകര്\nMar 10, 2020, 05:33 PM IST\nപരിക്കിനെ തുടര്‍ന്ന് അഞ്ചു മാസത്തെ ഇടവേളക്ക് ശേഷം ഇന്ത്യന് ടീമില് കളിക്കാനൊരുങ്ങുകയാണ് ഹാര്‍ദിക്.\nHardik Pandya Photo Courtesy: Twitter/Hardik Pandya\nമുംബൈ: പ്രതിശ്രുത വധു നടാഷ സ്റ്റാന്‍കോവിക്കിനൊപ്പം ഹോളി ആഘോഷിച്ച് ഇന്ത്യന് ക്രിക്കറ്റ് താരം ഹാര്‍ദിക് പാണ്ഡ്യ. ആരാധകര്‍ക്ക് ഹോളി ആശംസകള് നേര്‍ന്ന് സോഷ്യല് മീഡിയയിലാണ് ഹാര്‍ദിക് ആഘോഷത്തിന്റെ ചിത്രം പങ്കുവെച്ചത്.\nസഹോദരന് ക്രുണാല് പാണ്ഡ്യക്കും ഭാര്യയ്ക്കും അച്ഛനും അമ്മയ്ക്കും ഒപ്പമുള്ള ചിത്രവും ഹാര്‍ദിക് പോസ്റ്റ് ചെയ്തിട്ടുണ്ട്. ഈ ചിത്രങ്ങള്‍ക്ക് താഴെ ഹാര്‍ദികിനും കുടുംബത്തിനും ആശംസകള് നേര്‍ന്ന് നിരവധി ആരാധകരുടെ കമന്റ് കാണാം.\nപരിക്കിനെ തുടര്‍ന്ന് അഞ്ചു മാസത്തെ ഇടവേളക്ക് ശേഷം ഇന്ത്യന് ടീമില് കളിക്കാനൊരുങ്ങുകയാണ് ഹാര്‍ദിക്. ദക്ഷിണാഫ്രിക്കയ്‌ക്കെതിരായ ഏകദിന പരമ്പയ്ക്കുള്ള ഇന്ത്യന് ടീമില് ഹാര്‍ദിക് ഇടം നേടിയിട്ടുണ്ട്. ഈ അടുത്തുനടന്ന ഡിവൈ പാട്ടീല് ട്വന്റി20 കപ്പില് ഹാര്‍ദിക് മികച്ച പ്രകടനം പുറത്തെടുത്തിരുന്നു. ഒരു മത്സരത്തില് 55 പന്തില് നിന്ന് താരം അടിച്ചെടുത്തത് 158 റണ്‍സാണ്.\nബെംഗളൂരുവില് ദക്ഷിണാഫ്രിക്കയ്‌ക്കെതിരായ ട്വന്റി-20യിലാണ് ഇരുപത്തിയാറുകാരനായ ഓള്‍റൗണ്ടര് അവസാനം ഇന്ത്യന് ജഴ്‌സി അണിഞ്ഞത്. അതിനുശേഷം പരിക്കിനെ തുടര്‍ന്ന് ലണ്ടനില് ശസ്ത്രക്രികയ്ക്ക് വിധേയനായിരുന്നു. ഇതിനിടയില് ബംഗ്ലാദേശിനേതിരെ നടന്ന ടെസ്റ്റ് പരമ്പരയും ന്യൂസീലന്‍ഡ് പര്യടനവും ഹാര്‍ദികിന് നഷ്ടപ്പെട്ടു.\nContent Highlights: Hardik Pandya Celebrates Holi With Fiancee Natasa Stankovic


കേരള കോണ്‍ഗ്രസ് എമ്മിലെ പിളര്‍പ്പ് താഴേത്തട്ടിലേക്ക്\nErnakulam, First Published 21, Jun 2019, 8:24 AM IST\nകൂടുതല് ജില്ലകളില് ഇരുവിഭാഗവും യോഗങ്ങള് ചേരുന്നു. എറണാകുളത്ത് മാണി വിഭാഗം പുതിയ പ്രസി‍ഡന്‍റിനെ പ്രഖ്യാപിച്ചു. ഉന്നതാധികാര സമിതിയംഗം ബാബു ജോസഫ് പുതിയ പ്രസിഡന്‍റ്. യോഗത്തിന് യാതൊരു നിയമസാധുതയുമില്ലെന്ന് ജോസഫ് വിഭാഗം\nകൊച്ചി: കേരള കോണ്‍ഗ്രസ് എമ്മിലെ പിളര്‍പ്പ് താഴേത്തട്ടിലേക്ക് വ്യാപിക്കുന്നു. വയനാട് കോഴിക്കോട് ജില്ലകള്‍ക്ക് പിറകെ എറണാകുളത്തും മാണി ഗ്രൂപ്പ് പുതിയ പ്രസിഡന്‍റിനെ തെരഞ്ഞെടുത്തു. എന്നാല് ജില്ലാ കമ്മിറ്റിയില് ഭൂരിപക്ഷവും തങ്ങള്‍ക്കൊപ്പമാണെന്നും പാര്‍ട്ടിഭരണഘടനക്ക് വിരുദ്ധമായാണ് മാണി വിഭാഗം യോഗം വിളിച്ചു കൂട്ടിയതെന്നും ജോസഫ് പക്ഷം പറയുന്നു\nഒരു വിഭാഗം സംസ്ഥാന സമിതി അംഗങ്ങള് ചേര്‍ന്ന് ജോസ് കെ മാണിയെ ചെയര്‍മാനായി പ്രഖ്യാപിച്ചതോടെയാണ് സംസ്ഥാനതലത്തിലെ പിളര്‍പ്പ് ജില്ലാ തലത്തിലേക്കും നീണ്ടത്. വയനാട് ,കോഴിക്കോട് ജില്ലകളില് മാണി വിഭാഗം പുതിയ ജില്ലാ ഭാരവാഹികളെ തെരഞ്ഞെടുത്ത് കഴിഞ്ഞു. ഇതിന് പിന്നാലെയാണ് മാണി വിഭാഗം എറണാകുളം ജില്ലയില് ജില്ലാ കമ്മിറ്റി യോഗം വിളിച്ചു ചേര്‍ത്ത് പുതിയ പ്രസിഡന്‍റിനെ തെരഞ്ഞെടുത്തത്.\nസംസ്ഥാന ഉന്നതാധികാര സമിതി യംഗം ബാബു ജോസഫിനെയാണ് ജില്ലാ പ്രസിഡന്‍റായി തെരഞ്ഞെടുത്തത്. നിലവിലെ ജില്ലാ പ്രസിഡന്‍റും ,പി.ജെ ജോസഫ് ഗ്രൂപ്പുകാരനുമായ ഷിബു തെക്കുപുറംത്തിനെതിരെ യോഗം അവിശ്വാസ പ്രമേയവും പാസാക്കി. ഉച്ചക്ക് ജോസഫ് വിഭാഗവും ജില്ലാ കമ്മിറ്റി വിളിച്ചു ചേര്‍ത്തിരുന്നു.186 അംഗ ജില്ലാ കമ്മിറ്റിയില് 124 പേരും യോഗത്തില് പങ്കെടുത്തുവെന്ന് ജോസഫ് വിഭാഗം അവകാശപ്പെടുന്നു.\nജില്ലയിലെ മൂന്ന് പഞ്ചായത്ത് പ്രസിഡന്‍റുമാര്, മുവാറ്റുപുഴ ബ്ലോക്ക് പഞ്ചായത്ത് പ്രസി‍ന്‍റ്,എട്ട് കൗണ്‍സില് അംഗങ്ങള് എന്നിവരും യോഗത്തിനെത്തി. മാണി വിഭഗത്തിന്‍റെ യോഗത്തിന് യാതൊരു നിയമസാധുതയുമില്ലെന്നും ജില്ലാ പ്രസി‍ഡന്‍റ് ഷിബു തെക്കുംപുറം പറഞ്ഞു വരുംദിവസങ്ങളിലും ഇരുവിഭാഗവും ജില്ലാ സമിതി യോഗങ്ങള് വിളിച്ചു ചേര്‍ത്തിട്ടുണ്ട്.\nLast Updated 21, Jun 2019, 9:26 AM IST\nJoseph Faction Calls it Invalid\nകേരള കോണ്‍ഗ്രസ് എം പിളര്‍പ്പ്


കൂവാ കൂവാ - വിക്കിപീഡിയ\nകള്ളനും പോലീസും എന്ന പേരിലറിയപ്പെടുന്ന കളിയെക്കുറിച്ചറിയാൻ, ദയവായി കള്ളനും പോലീസും കാണുക.\nകേരളത്തിലെ നാട്ടുപുറങ്ങളിൽ നിലനിൽക്കുന്ന നാടക സമാനമായൊരു കളിയാണ് കൂവാ കൂവാ. ചിലയിടങ്ങളിൽ കള്ളനും പോലീസും എന്ന പേരിലും ഈ കളി അറിയപ്പെടുന്നു. രാജ്യത്തെ ഒരു പ്രജയെയാണ് കൂവാ കൂവാ പ്രതിനിധീകരിക്കുന്നത്. രാജാവ്,മന്ത്രി, കൂവാ കൂവാ, പോലീസ്,കള്ളൻ,ഭടന്മാർ എന്നിവരാണ് ഇതിലെ കഥാപാത്രങ്ങൾ.\nകളിയിൽ പങ്കെടുക്കുന്ന എല്ലാവരും വട്ടത്തിലിരുന്ന് കഥാപാത്രങ്ങളുടെ പേര് രേഖപ്പെടുത്തിയ കടലാസ് ചുരുളുകൾ നറുക്കിട്ട് എടുക്കുന്നതോടെയാണ് കളി ആരംഭിക്കുന്നത്. രാജാവും കൂവാ കൂവയും പോലീസും ഒഴികെ ആരും തങ്ങൾക്കു ലഭിച്ചിട്ടുള്ള കഥാപാത്രങ്ങളെ വെളിപ്പെടുത്തേണ്ടതില്ല.തുടർന്ന് താഴെ പറയുന്ന സംഭാഷണങ്ങൾ നടക്കുന്നു.\nകൂവാ കൂവാ: കൂവാ കൂവാ\nരാജാവ് : പടിക്കലാര്?\nകൂവാ കൂവാ : അടിയൻ തന്നെ\nരാജാവ് : എന്തിനു വന്നു?\nകൂവാ കൂവാ : അടിയന്റെ വീട്ടിൽ കള്ളൻ കയറി.\nരാജാവ് : എതൊക്കെ കട്ടു?\nകൂവാ കൂവാ : ഉപ്പു തൊട്ട് കല്പ്പൂരം വരെ\nരാജാവ് : പോലീസുണ്ടെങ്കിൽ കള്ളനെ പിടി.\nഇതോടെ പോലീസ് എന്ന കടലാസ് ചുരുൾ ലഭിച്ച വ്യക്തിയ്ക്ക് ബാക്കിയുള്ളവരിൽ നിന്ന് ഊഹത്തെ അടിസ്ഥാനമാക്കി കള്ളനെ കണ്ടെത്തേണ്ടി വരുന്നു. ഇത്തരത്തിൽ കണ്ടെത്തുന്ന ആൾ യഥാർത്ഥത്തിൽ കള്ളൻ എന്നെഴുതിയ ചുരുൾ ലഭിച്ചിട്ടുള്ള ആളാണെങ്കിൽ കളി ജയിക്കുകയും അല്ലാത്ത പക്ഷം തോൽക്കുകയും ചെയ്യുന്നു.\n"https://ml.wikipedia.org/w/index.php?title=കൂവാ_കൂവാ&oldid=2490044" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 14:05, 28 ഫെബ്രുവരി 2017.


Peacock hits young couple riding two wheeler, husband dead- പറന്നുവന്ന മയില് ഇടിച്ച് ബൈക്ക് മറിഞ്ഞ് യുവാവ് മരിച്ചു; ഭാര്യയ്ക്കും മറ്റൊരു യാത്രികനും പരുക്ക് | Indian Express Malayalam\npeacock hits young couple riding two wheeler husband dead\nപറന്നുവന്ന മയില് ഇടിച്ച് ബൈക്ക് മറിഞ്ഞ് യുവാവ് മരിച്ചു; ഭാര്യയ്ക്കും മറ്റൊരു യാത്രികനും പരുക്ക്\nഇന്നു രാവിലെ ഒന്‍പതോടെ അയ്യന്തോള്-പുഴക്കല് റോഡില് പഞ്ചിക്കലിലെ ബിവറേജസ് ഔട്ട്‌ലെറ്റിനു മുന്നിലായിരുന്നു അപകടം\nUpdated: August 17, 2021 10:31:25 am\nതൃശൂര്: പറന്നുവന്ന മയില് ദമ്പതിമാര് സഞ്ചരിച്ച ബൈക്കില് ഇടിച്ചുണ്ടായ അപകടത്തില് യുവാവ് മരിച്ചു. ബൈക്ക് നിയന്ത്രണം വിട്ട് മറിഞ്ഞ് പുന്നയൂര്‍ക്കുളം പീടികപ്പറമ്പില് മോഹനന്റെ മകന് പ്രമോഷാ(34)ണ് മരിച്ചത്. ഭാര്യ വീണ (26)യ്ക്കും മറ്റൊരു ബൈക്ക് യാത്രികന് ധനേഷി(37)നും പരുക്കേറ്റു. അപകടത്തില് മയില് ചത്തു.\nഇന്നു രാവിലെ ഒന്‍പതോടെ അയ്യന്തോള്-പുഴക്കല് റോഡില് പഞ്ചിക്കലിലെ ബിവറേജസ് ഔട്ട്‌ലെറ്റിനു മുന്നിലായിരുന്നു അപകടം. റോഡിനു കുറുകെ പറന്നുവന്ന മയില് പ്രമോഷിന്റെ നെഞ്ചിലാണ് ഇടിച്ചത്. ഇതോടെ ബൈക്ക് നിയന്ത്രണംവിട്ട് സമീപത്തെ മതിലില് ചെന്നിടിച്ച് മറിയുകയായിരുന്നു.\nപ്രമോഷിന്റെ ബൈക്ക് മതിലില് ഇടിക്കുമുന്‍പ്, ധനേഷ് ഓടിച്ച ബൈക്ക് ഇടിച്ചുതെറിപ്പിച്ചിരുന്നു. ധനേഷിനെയും പ്രമോഷിന്റെ ഭാര്യ വീണയെയും ആശുപത്രിയില് പ്രവേശിപ്പിച്ചു. ഇവരുടെ ആരോഗ്യനില തൃപ്തികരമാണെന്നാണു വിവരം.\nതൃശൂര് മാരാര് റോഡില് പ്രവര്‍ത്തിക്കുന്ന സ്വകാര്യ ബാങ്കില് ജീവനക്കാരനാണ് പ്രമോഷ്. നാല് മാസം മുമ്പാണ് പ്രമോഷ്-വീണ ദമ്പതികളുടെ വിവാഹം.\nAlso Read: 12,294 പേര്‍ക്ക് കോവിഡ് സ്ഥിരീകരിച്ചു; 142 മരണം; ടിപിആർ 14.03\nപെയിന്റിങ് തൊഴിലാളിയായ ധനേഷ് പണിക്കു പോകുന്നതിനിടെയാണ് അപകടത്തില് പെട്ടത്. വാടാനപ്പിള്ളി നടുവില്‍ക്കര സ്വദേശിയാണ്.\nമയിലിന്റെ ജഡം വനം വകുപ്പ് ഉദ്യോഗസ്ഥര് ഏറ്റുവാങ്ങി. മയിലുകളുടെ ശരാശരി തൂക്കം അഞ്ചിനും ഏഴിനും കിലോയ്ക്കിടയിലാണ്. ഒരു മീറ്ററിലേറെ നീളവുമുണ്ടാകും.\nWeb Title: Peacock hits young couple riding two wheeler husband dead


junior hockey world cup india beat canada | ജൂനിയർ ഹോക്കി ലോകകപ്പ്: രണ്ടാം മത്സരത്തിൽ കാനഡയെ ഗോൾമഴയിൽ മുക്കി ഇന്ത്യൻ യുവനിര; ജയം ഒന്നിനെതിരെ 13 ഗോളുകൾക്ക് - MarunadanMalayalee.com\nജൂനിയർ ഹോക്കി ലോകകപ്പ്: രണ്ടാം മത്സരത്തിൽ കാനഡയെ ഗോൾമഴയിൽ മുക്കി ഇന്ത്യൻ യുവനിര; ജയം ഒന്നിനെതിരെ 13 ഗോളുകൾക്ക്\nNovember 25, 202111:47 PM IST Permalink\nഭുവനേശ്വർ: ജൂനിയർ ഹോക്കി ലോകകപ്പിൽ പൂൾ ബിയിൽ നടന്ന മത്സരത്തിൽ കാനഡയെ ഗോൾമഴയിൽ മുക്കി തകർപ്പൻ ജയവുമായി ഇന്ത്യ. ഒന്നിനെതിരേ 13 ഗോളുകൾക്കാണ് ഇന്ത്യ, കാനഡയെ തകർത്തത്.\nആദ്യ മത്സരത്തിൽ ഫ്രാൻസിനോട് തോൽവി വഴങ്ങിയ ഇന്ത്യ, രണ്ടാം മത്സരത്തിൽ തകർത്ത് കളിച്ചു. ശനിയാഴ്ച പോളണ്ടിനെതിരെയാണ് ഇന്ത്യയുടെ അവസാന പൂൾ മത്സരം.\nവൈസ് ക്യാപ്റ്റൻ സഞ്ജയ്, അരയ്ജീത് സിങ് ഹൺഡൽ എന്നിവർ ഹാട്രിക്കുമായി തിളങ്ങി. ഉദ്ധം സിങ്, ശാരദാനന്ദ് തിവാരി, ക്യാപ്റ്റൻ വിവേക് സാഗർ പ്രസാദ്, മനിന്ദർ സിങ്, അഭിഷേക് ലക്ര എന്നിവരും ടീമിനായി സ്‌കോർ ചെയ്തു.\nഇൻഡൊനീഷ്യ മാസ്റ്റേഴ്സ് ബാഡ്മിന്റൺ: ഇന്ത്യയുടെ പി വി സിന്ധു സെമിയിൽ; വനിതാ വിഭാഗം സിംഗിൾസ് ക്വാർട്ടറിൽ തുർക്കിയുടെ നെസ്ലിഹാൻ യിജിറ്റിനെ കീഴടക്കിയത് നേരിട്ടുള്ള ഗെയിമുകൾക്ക്\nപ്രകാശ് പദുകോണിന് ലോക ബാഡ്മിന്റൺ ഫെഡറേഷന്റെ ആജീവനാന്ത പുരസ്‌കാരം; അഭിമാനകരമായ നേട്ടമെന്ന് ഇന്ത്യൻ ബാഡ്മിന്റൺ അസോസിയേഷൻ\nഇൻഡൊനീഷ്യ മാസ്റ്റേഴ്സ് ബാഡ്മിന്റൺ: എച്ച്.എസ്.പ്രണോയ് ക്വാർട്ടർ ഫൈനലിൽ; പ്രീ ക്വാർട്ടറിൽ കീഴടക്കിയത് ഡെന്മാർക്കിന്റെ ലോക രണ്ടാം നമ്പർ താരത്തെ\nഏഷ്യൻ അമ്പെയ്ത്ത് ചാമ്പ്യൻഷിപ്പ്: ഇന്ത്യയുടെ ജ്യോതി സുരേഖയ്ക്ക് സ്വർണം; ഫൈനലിൽ കീഴടക്കിയത് മുൻ ലോക ഒന്നാം നമ്പർ താരം ദക്ഷിണ കൊറിയയുടെ ഓഹ് യൂഹ്യുന്നിനെ\nമാധ്യമങ്ങൾ ആദ്യം 'കൊലപ്പെടുത്തി'; തൊട്ടടുത്ത ദിവസം നിഷ ദഹിയ ദേശീയ ചാമ്പ്യനായി; പഞ്ചാബിന്റെ ജസ്പ്രീത് കൗറിനെ 30 സെക്കന്റിനുള്ളിൽ മലർത്തിയടിച്ച് ഗുസ്തി താരം\nലോക ബോക്സിങ് ചാമ്പ്യൻഷിപ്പ്: ഒളിമ്പിക് മെഡൽ ജേതാവിനെ അട്ടിമറിച്ച് ആകാശ് കുമാർ; മെഡലുറപ്പിച്ച് ഇന്ത്യ\nഒളിംപിക്‌സിലെ സുവർണ നേട്ടങ്ങൾ; പി.ആർ ശ്രീജേഷും നീരജ് ചോപ്രയുടമക്കം 11 താരങ്ങൾക്ക് ഖേൽരത്‌ന പുരസ്‌കാരത്തിന് ശുപാർശ; കെ.സി.ലേഖയ്ക്ക് ധ്യാൻചന്ദ് പുരസ്‌കാരത്തിനും നാമനിർദ്ദേശം; അർജ്ജുന അവാർഡിന് 35 താരങ്ങൾ


ചെന്നെെ മിന്നി ; മുംബെെ ഇന്ത്യൻസിനെ 20 റണ്ണിന് തോൽപ്പിച്ചു | Sports | Deshabhimani | Monday Sep 20, 2021\nഐപിഎലിലെ ഇടവേള കഴിഞ്ഞുള്ള ആദ്യ കളിയിൽ മുംബെെ ഇന്ത്യൻസിനെ 20 റണ്ണിന് വീഴ്ത്തി ചെന്നെെ സൂപ്പർ കിങ്സ്. ജയത്തോടെ പോയിന്റ് പട്ടികയിൽ ഒന്നാമതെത്തി മഹേന്ദ്രസിങ് ധോണിയും കൂട്ടരും. ചെന്നെെ ഉയർത്തിയ 157 റൺ വിജയലക്ഷ്യം പിന്തുടർന്ന മുംബെെ എട്ട് വിക്കറ്റ് നഷ്ടത്തിൽ 136 റണ്ണിൽ അവസാനിപ്പിച്ചു. ഓപ്പണർ ഋതുരാജ് ഗെയ്ക്--വാദാണ് (58 പന്തിൽ 88) ചെന്നെെയുടെ ജയത്തിന് അടിത്തറയിട്ടത്. ഓൾറൗണ്ടർ ഡ്വെയ്‌ൻ ബ്രാവോ ബാറ്റിലും പന്തിലും മിന്നി. 8 പന്തിൽ 23 റണ്ണും മൂന്ന് വിക്കറ്റുമാണ് ഈ വെസ്റ്റിൻഡീസുകാരൻ നേടിയത്. സ്കോർ: ചെന്നെെ 6–156 മുംബെെ 8–136.\nക്യാപ്റ്റൻ രോഹിത് ശർമയില്ലാതെയാണ് മുംബെെ എത്തിയത്. കീറൺ പൊള്ളാർഡായിരുന്നു പകരക്കാരൻ. മുൻനിര ബാറ്റ്സ്മാൻമാരെല്ലാം തലകുനിച്ചപ്പോൾ ഗെയ്ക്--വാദ് ചെന്നൈയെ കാത്തു. രവീന്ദ്ര ജഡേജയും (33 പന്തിൽ 26) ബ്രാവോയും മാത്രമാണ് ചെന്നെെ നിരയിൽ രണ്ടക്കം കടന്നുള്ളൂ. ട്രെന്റ് ബോൾട്ടും ആദം മിൽനെയും ചേർന്നുള്ള മുംബെെ പേസ് സഖ്യം ചെന്നൈ ബാറ്റ്സ്മാൻമാരെ നിലയുറപ്പിക്കാനനുവദിച്ചില്ല. ഓപ്പണർ ഫാഫ് ഡു പ്ലെസിസും മൊയീൻ അലിയും റണ്ണെടുക്കാതെ മടങ്ങി. അമ്പാട്ടി റായുഡു (0) പരിക്കേറ്റ് കളംവിട്ടത് ചെന്നെെയ്ക്ക് വീണ്ടും പ്രഹരമായി.\nസുരേഷ് റെയ്ന (4), ധോണി (3) എന്നീ പരിചയസമ്പന്നർക്കും പതറി. നാലിന് 24 എന്ന നിലയിൽ വിറച്ച ചെന്നെെയെ ഗെയ്--ക്--വാദും ജഡേജയും ഉയർത്തി. നാല് സിക്സറും ഒമ്പത് ബൗണ്ടറിയും ഉൾപ്പെട്ടതായിരുന്നു ഗെയ്ക്--വാദിന്റെ ഇന്നിങ്സ്. തുടക്കം പതറിയെങ്കിലും പതിയെ താളം കണ്ടെത്തി ഈ ഓപ്പണർ. ഇന്നിങ്സിന്റെ അവസാന പന്തിൽ സിക്സർ പറത്തിയാണ് കളി അവസാനിപ്പിച്ചത്.\nമറുപടിയിൽ അരസെഞ്ചുറിയുമായി പുറത്താകാതെ നിന്ന സൗരഭ് തിവാരി (50) മാത്രമാണ് മുംബെെ നിരയിൽ മിന്നിയത്. ക്വിന്റൺ ഡി കോക്ക് (17), അൻമോൽപ്രീത് സിങ് (16), സൂര്യകുമാർ യാദവ് (3), ഇഷാൻ കിഷാൻ (11), പൊള്ളാർഡ് (15) എന്നീ മുൻനിര ബാറ്റ്സ്മാൻമാർക്കൊന്നും പിടിച്ചുനിൽക്കാനായില്ല.\nഐപിഎൽ ക്രിക്കറ്റിൽ ഇനി കിരീടപ്പോര് ; ഫൈനലിലെത്തുന്ന ആദ്യ ടീമിനെ നാളെ അറിയാം


ലക്ഷങ്ങള് വിലമതിക്കും ചുവപ്പു ലെഹങ്കയില് മിന്നിത്തിളങ്ങി ദീപിക! ദിവാ നായികമാരുടെ വിവാഹ വസ്ത്രങ്ങളുടെ വില കോടികള് വരെ?\nDeepika Special Videos\nബോളിവുഡിന്‌റെ താരറാണിയാണ് ദീപിക പാദുക്കോണ്. ഇന്ത്യന് സിനിമാലോകത്ത് ഏറ്റവുമധികം പ്രതിഫലം വാങ്ങുന്ന നായികയും മറ്റാരുമല്ല.\nഏറെക്കാലത്തെ പ്രണയത്തിനു ശേഷം അടുത്തിടെയാണ് താരം വിവാഹിതയായത്. സൂപ്പര്‍താരം റണ്‍വീറുമായുള്ള വിവാഹത്തിനു ദീപിക ധരിച്ച ചുവപ്പു ലെഹങ്ക ആരാധകരുടെ കണ്ണിലുടക്കി. പക്ഷേ ലെഹങ്കയുടെ മാറ്റിനേക്കാള് ലെഹങ്കയുടെ വിലയാണ് ആരാധകരെ ഞെട്ടിച്ചത്.\nഎന്നാല്, ഈ തുക കേട്ട് മൂക്കത്തു വിരല് വയ്ക്കുന്നവര് അറിയുക മറ്റു നടിമാരുടെ വിവാഹ വസ്ത്രത്തിന്‌റെ വിലയുമായി താരതമ്യം ച്യെയ്യുമ്പോള് ഈ തുക വളരെ ചെറുതാണെന്ന വസ്തുത. ഇതാ ബോളിവുഡിലെ താരരാണിമാരും അവരുടെ വിവാഹ വസ്ത്രത്തിന്‌റെ വിലയും.\nബിപാഷ ബസു: ബിപാഷയ്ക്കായി സഭ്യസാച്ചി ഡിസൈന് ചെയ്ത ബ്രൈഡല് ലെഹങ്കയുടെ വില നാലു ലക്ഷമാണ്. ജെയ്പൂരില് നിന്നുള്ള ആഭരണങ്ങളാണ് ബിപാഷ അണിഞ്ഞത്.\nഊര്‍മിള: മനീഷ് മല്‍ഹോത്ര ഊര്‍മിളയ്ക്കായി ഡിസൈന് ചെയ്ത ചുവന്ന ലെഹങ്കയുടെ വില 4.5 ലക്ഷമാണ്. ചുവപ്പിന് കോണ്‍ട്രാസ്റ്റായി പച്ച കുപ്പിവളയും കുന്ദന് ആഭരണങ്ങളും ഊര്‍മിള തെരഞ്ഞെടുത്തു.\nദീപിക പദ്‌ക്കോണ്: Rs 8.9 ലക്ഷം രൂപ വില വരുന്ന ചുവപ്പു ലെഹങ്ക ധരിച്ചാണ് ദീപിക വിവാഹവേദിയിലേക്ക് എത്തിയത്. സഭ്യാസച്ചി ഡിസൈന് ചെയ്ത ലെഹങ്കയില് ദീപിക എപ്പോഴത്തേയും പോലെ അതിസുന്ദരിയായിരുന്നു. ഒരു കോടി രൂപയാണ് വിവാഹാഭരണങ്ങള്‍ക്കായി ദീപിക ചെലവഴിച്ചത്.\nജെനീലിയ ഡിസൂസ: വിവാഹത്തിനു ജെനീലിയ ധരിച്ച ചുവപ്പു നിറത്തിലുള്ള മഹാരാഷ്ട്രീയന് സ്‌റ്റൈലിലുള്ള സാരിയുടെ വില 17 ലക്ഷമായിരുന്നു. നീത ലുല്ലയാണ് സാരി ഡിസൈന് ചെയ്തത്.\nഅനുഷ്‌ക ശര്‍മ: പിങ്ക് ലെഹങ്കയില് ഒരു പനിനീര് പൂവു പോലെ ചിരിച്ചു നിന്ന അനുഷ്‌ക ശര്‍മ സമൂഹമാധ്യമങ്ങളില് വലിയ ചര്‍ച്ചയായിരുന്നു. അനുഷ്‌കയുടെ വിവാഹ വസ്ത്രത്തിന്റെ വില 30 ലക്ഷമാണ്.\nകരീന കപൂര്: സെയ്ഫ് അലി ഖാന്റെ അമ്മ ഷര്‍മിള ടാഗോറിന്റെ വിവാഹ വസ്ത്രമാണ് കരീനയും വിവാഹത്തിനു ധരിച്ചത്. വിവാഹ റിസപ്ഷനില് കരീന ധരിച്ച, മനീഷ്് മല്‍ഹോത്ര ഡിസൈന് ചെയ്ത ലെഹങ്ക ബോളിവുഡില് ഏറെ ചര്‍ച്ച ചെയ്യപ്പെട്ടു. വില 50 ലക്ഷം.\nശില്‍പ ഷെട്ടി: എണ്ണായിരത്തോളം സ്വറോസ്‌കി ക്രിസ്റ്റലുകള് പിടിപ്പിച്ച ചുവന്ന സാരിയായിരുന്നു ശില്‍പാ ഷെട്ടിയുടെ വിവാഹ വേഷം. ഈ സാരിക്കായി ശില്‍പ മുടക്കിയതെത്രയെന്നറിയാമോ? 50 ലക്ഷം രൂപ.\nസോനം കപൂര്: വിവാഹ ദിവസം ചുവന്ന ലെഹങ്കയില് തിളങ്ങിയാണ് സോനം കപൂര് നിന്നത്. അനുരാധ വകിലാണ് സോനം കപൂറിന്റെ ലെഹങ്ക ഡിസൈന് ചെയ്തിരിക്കുന്നത്. 70 ലക്ഷമാണ് സോനം കപൂറിന്റെ വിവാഹ വസ്ത്രത്തിന്റെ വില.\nഐശ്വര്യ റായി ബച്ചന്: ബോളിവുഡ് വിവാഹങ്ങളില് ഏറ്റവും വിലയേറിയ വസ്ത്രം ഐശ്വര്യയുടേതായിരുന്നു. നീത ലുല്ല ഡിസൈന് ചെയ്ത സ്വര്‍ണ വര്‍ണത്തിലുള്ള കാഞ്ചീവരം സാരിയുടെ വില 75 ലക്ഷമാണ്. സാരിയില് സ്വറോസ്‌കി ക്രിസ്റ്റല് പിടിപ്പിക്കുന്നതിനായി സ്വര്‍ണം കൊണ്ടുള്ള നൂലാണ് ഉപയോഗിച്ചരുന്നത്.\nസ്‌കൂള്‍കുട്ടികളുടെ കൂട്ടയോട്ടം, ചിരിയടക്കാന് പാടുപെട്ട് സോഷ്യല് മീഡിയ - വിഡിയോ കാണാം\nഐഫോണ് 11 വെറും 39,300 രൂപയ്ക്ക്, വമ്പന് ഓഫറുമായി എച്ച്ഡിഎഫ്‌സി ബാങ്ക്\nഇന്ത്യയുടെ ഡോള് ഗേള്! ഡോളക്കില് വിസ്മയം സൃഷ്ടിച്ച പെണ്‍കുട്ടി കഥ\nആരോഗ്യ മേഖലയില് ഒഇടി; ഇതരതൊഴില് മേഖലയില് ഐഇഎല്‍ടിഎസ്\nഹൃദ്‌രോഗിയെന്ന പരിഗണന തന്നില്ല, തളര്‍ന്നു വീണപ്പോള് പരിശോധിച്ചത് കംപൗണ്ടര്; ജയിലില് നേരിട്ട പീഡനത്തെക്കുറിച്ച് ബിനോയി അച്ചന്\nരോഗികളുടെ സുരക്ഷ; ഡോക്ടര്‍മാരും വീട്ടുകാരും ശ്രദ്ധിക്കേണ്ടതെന്ത്? ഡോ. ലിസി തോമസ്\nഒരു വര്‍ഷം ഒരു പ്രൊജക്ട് എങ്കിലും കൊണ്ടുവന്നിരുന്നെങ്കില് പാല എത്ര വികസിച്ചേനേ? മാണി സി കാപ്പന്\nറബര് കര്‍ഷകരെ ചതിച്ചത് ഇടതുവലതു മുന്നണികളല്ലേ? വികസനം വഴിമുട്ടി പാലാ; എന് ഹരി\nഅപ്രതീക്ഷിത സ്ഥാനാര്‍ത്ഥിത്വത്തെക്കുറിച്ചും വിജയ പ്രതീക്ഷകളെക്കുറിച്ചും ജോസ് ടോം പുലിക്കുന്നേല്\nസമ്മര് ഇന് ബത്‌ലഹേമിനു രണ്ടാം ഭാഗമുണ്ടോ? ജയറാം പറയുന്നു\nകിയ സെല്‍ടോസ് ടെസ്റ്റ് ഡ്രൈവ് റിവ്യൂ\nമഞ്ഞപ്പിത്തം: ശ്രദ്ധിക്കണം ഈ കാര്യങ്ങള്, അറിയേണ്ടതെല്ലാം\nഇന്ധനവില കൂടുമ്പോള് കൂളായി മൈലേജ് മന്നന്‍മാര്!\nട്വിറ്ററിന്റെ ജനകീയ മുഖം! സുഷ്മ സ്വരാജ് നടത്തിയ പ്രധാന ട്വിറ്റര് ഇടപെടലുകള്\nടീമിലെ തമ്മിലടി മറനീക്കി പുറത്ത്, രോഹിതിനെതിരെ ഒളിയമ്പെയ്ത് അനുഷ്‌ക\nകളിയല്ല മഴക്കാല രോഗങ്ങള്, പ്രതിരോധിക്കാന് ഈ മാര്‍ഗങ്ങള്\nവാര്‍ഡിലും പൂന്തോട്ടവും എഫ്എം റേഡിയോയും ! മാതൃകയായി കോട്ടയം മെഡി. കോളേജ് ആശുപത്രി\nഫുട്‌ബോള് കളിക്കാന് ആഗ്രഹിച്ചവള് ട്രാക്കിലെ റാണിയായ കഥ!\nഒരു ചാച്ചനും അമ്മച്ചിക്കും 50 കൊച്ചുമക്കള്! ഇവര്‍ക്കൊരു പ്രത്യേകതയുണ്ട്\nതലസ്ഥാനം അടക്കിവാണ പെണ്‍പോരാളി! ഷീല ദീക്ഷിത് ഓര്‍മയാകുമ്പോള്!\nധോണി വിരമിക്കുമോ? ചര്‍ച്ച കൊഴുക്കുന്നു\nകളിക്കാരായാല് ഇങ്ങനെ വേണം, ആരാധക ഹൃദയം കീഴടക്കി വില്യംസണ്!\nഇംഗ്ലണ്ടിനെ ജയിപ്പിച്ച 'മണ്ടന്' നിയമത്തിനെതിരെ ആരാധകരും മുന് താരങ്ങളും\nതോല്‍വിക്കു പിന്നാലെ ടീം രണ്ടുതട്ടില്? കോലി, രോഹിത് പോര് പുറത്ത്?\nതോല്‍വിയുടെ കാരണം ചികഞ്ഞ് സിഒഎ, കോലിയും ശാസ്ത്രിയും എന്തു മറുപടി നല്‍കുമെന്ന ആകാംക്ഷയോടെ ആരാധകര്\nചോരുന്ന വീടും, അമ്മ തരുന്ന 10 രൂപ നോട്ടും!\nഹേറ്റേഴ്‌സിനെ നിശബ്ദമാക്കിയ പ്രകടനം; പ്രിയപ്പെട്ട തലയ്ക്ക് തലയെടുപ്പോടെ മടങ്ങാം!\nഇതാവണമെടാ പോരാളി, ജഡേജയുടെ പോരാട്ടവീര്യത്തിന് ബിഗ് സല്യൂട്ട്!\nന്യൂസിലന്‍ഡിനെ തറപറ്റിക്കാന് നിർണായക മാറ്റവുമായി ടീം ഇന്ത്യ!\n2008 ആവര്‍ത്തിക്കാന് കോലി, കണക്കുതീര്‍ക്കാന് വില്യംസണ്!\nസച്ചിന്റെ രണ്ടു റെക്കോര്‍ഡുകള് കൂടി മറികടക്കാന് രോഹിത്\nബജറ്റ് 2019: പ്രതീക്ഷകള്‍ക്കൊത്ത് ഉയര്‍ന്നോ?\nവെറെ ലെവലാണ് ഹിറ്റ്മാന്! സച്ചിന്റെ റെക്കോര്‍ഡിനരികെ രോഹിത്\nആറാം വയസില് പോളിയോ തളര്‍ത്തി, ഇന്നവള് സ്വന്തം കാലില് നില്‍ക്കുന്നു, നില്‍ക്കാന് പഠിപ്പിക്കുന്നു\nകനല്‍വഴികളില് തളരാതെ; നൂറിന്റെ നിറവില് ഗൗരിയമ്മ\nകഷ്ടത നിറഞ്ഞ കുട്ടിക്കാലവും വേദനിപ്പിച്ച വിവാദങ്ങളും തുറന്നുപറഞ്ഞ് അഭിജിത്\nമരണത്തില് നിന്ന് പിടിച്ചു കയറ്റിയത് അക്ഷരങ്ങള്: ജനകീയ കവിയുടെ ജീവിതം!\nമഞ്ഞപ്പിത്തം: സ്വീകരിക്കണം ഈ മുന്‍കരുതലുകള്\nആരാധകരുടെ പ്രിയ യുവരാജാവ്!\nഎച്ച്1 എന്1 പകരാതിരിക്കാന്!\nചിക്കന്‍പോക്സ്: പ്രധാന ലക്ഷണങ്ങളും രോഗം പകരുന്നതും ഇങ്ങനെ!\nപ്ലസ് 1 അഡ്മിഷന്: ശ്രദ്ധിക്കണം ഈ കാര്യങ്ങള്\nഈ വൈദികജീവിതം ദൈവത്തിനും രാജ്യത്തിനും!\nനീറ്റിനു പോകാം നീറ്റായി! ഈ വസ്ത്രങ്ങള് അരുതേ?\nഎണ്ണ ആവര്‍ത്തിച്ചു ചൂടാക്കി ഉപയോഗിച്ചാല് സംഭവിക്കുന്നതെന്ത്?\nവെറ്റിലക്കൃഷി പടര്‍ന്നു പന്തലിച്ചു, ആവശ്യക്കാരുമേറെ; പക്ഷേ സത്താറിനിപ്പോഴും ഇതു കൗതുകം മാത്രം!\nമാര്‍പ്പാപ്പയെ കാണാന് പോകുമ്പോള് ഈ കാര്യങ്ങള് ശ്രദ്ധിക്കാം